Asifage Dhifaaugai Tweeteh Kurumun Kareena Ah Faadu Kiyaifi\nއާސިފާގެ ދިފާއުގައި ޓްވީޓެއް ކުރުމުން ކަރީނާއަށް ފާޑު ކިޔައިފި\n1 އަހަރު,3މަސް,6ދުވަސް, 14 ގަޑި, 26 މިނެޓް, 45 ސިކުންތު ކުރިން 2750ފަތޯނާ ފާއިޒް\nޖައްމު-ކަޝްމީރުގައި ރޭޕް ކުރުމަށްފަހު، ވަރަށް އަނިޔާވެރި ގޮތަކަށް މަރާލި އުމުރުން 8 އަހަރުގެ އާސިފާ ބާނޫއަށް އިންސާފް ހޯދައިދިނުމަށް ގޮވާލާ ޕޯސްޓަރެއް ހިފައިގެން ހުރެ ކަރީނާ ކަޕޫރު ފޮޓޯއެއް ހިއްސާ ކުރުމާއެކު، އޭނާއަށް ޓްވިޓަރގައި ގިނަ ބަޔަކު ފާޑު ކިޔައިފިއެވެ.\nކަރީނާ ކުރި ޓްވީޓެއްގައި ބުނެފައިވަނީ އޭނާ އަކީ ހިންދޫއެއް ކަމަށާއި، އަދި އާސިފާއާއި ކުރިމަތިލާން ޖެހުނު ހާދިސާއާއި ގުޅިގެން އޭނާ ލަދުގަންނަ ކަމަށެވެ. މީގެ އިތުރުން އާސިފާއަށް އިންސާފް ހޯދައިދިނުމަށްވެސް ކަރީނާ ގޮވާލާފައިވެއެވެ.\nމި ޓްވީޓާއި ގުޅިގެން ކަރީނާއަށް ފާޑު ކިޔާފައިވަނީ ހިންދޫއަކަށްވެ ހުރެ، އޭނާ މުސްލިމަކާއި ކައިވެނި ކޮށްގެން އުޅޭތީއެވެ. އެގޮތުން ބައެއް ފަރާތްތަކުން ވަނީ ހިންދޫއަކަށްވެ ހުރެ، މުސްލިމަކާ ކައިވެނިކުރަން ކަރީނާ ލަދު ގަންނަން ޖެހޭނެ ކަމަށް ބުނެފައެވެ.\nކަޝްމީރުގެ އުދަމްޕޫރުގައި އާއިލާއާއެކު ދިރިއުޅެމުން އައި އާސިފާ ބާނޫ ރަހީނު ކުރުމަށްފަހު، ރޭޕްކޮށް، މަރާލި މައްސަލައިގައި އިންޑިޔާގެ އެކި ސަރަހައްދުތަކުގައި އެތައް ހާސް ބަޔަކު ވަނީ އެޖަރީމާ ހިންގި މީހުންނާއި ދެކޮޅަށް އަޑު އުފުލާފައެވެ. އެހެންނަމަވެސް މިހާދިސާއާއި ގުޅިގެން ހިންދޫ ދީނުގެ މީހުންނާއި މުސްލިމުންނާއި ދެމެދު ހަމަނުޖެހުންތައް އިތުރުވެފައިވާ ކަމަށް ރިޕޯޓްތައް ބުނެއެވެ.\nއާސިފާގެ މަރުގެ މައްސަލައިގައި ތުހުމަތު ކުރެވޭ 8 މީހެއްގެ ޝަރީއަތް ހޯމަ ދުވަހު ވަނީ ފަށާފައެވެ. އެ އެންމެންވެސް ވަނީ ކުށަށް އިންކާރު ކޮށްފައެވެ. އެމީހުންގެ މައްޗަށް ކުރާ ދައުވާއާއި ގުޅޭ ލިޔެކިޔުންތައް އެމީހުންގެ ޤާނޫނީ ޓީމާއި ހަވާލު ކުރުމަށް ހޯމަ ދުވަހުގެ ޝަރީއަތުގައި ކޯޓުން ވަނީ އަންގާފައެވެ.


Dhanduverikamuge thanmreenai amalee thajuribage furusathu Hulhuvaalaifi\nދަނޑުވެރިކަމުގެ ތަމްރީނާއި އަމަލީ ތަޖުރިބާގެ ފުރުސަތު ހުޅުވާލައިފި\n19 ޑިސެމްބަރ 2019, 23:55 |\nމިނިސްޓްރީ އޮފް ފިޝަރީޒް، މެރިން ރިސޯސް އެންޑް އެގްރިކަލްޗަރ އިން 2020 ވަނަ އަހަރު ދަނޑުވެރިކަމުގެ ދާއިރާއިން މީހުން ތަމްރީނުކޮށް އަމަލީ ތަޖުރިބާގެ ފުރުސަތު ހުޅުވާލައިފި އެވެ. މިޕްރޮގްރާމްގައި ބައިވެރިވުމަށް ޝައުގުވެރިވާ ފަރާތްތަކުން މި ޑިސެމްބަރު މަހު 23 ގެ ކުރިން އެޕްލިކޭޝަން ފޯމު ހުށަހެޅުމަށް އިއުލާންކޮށްފައި ވެއެވެ.\nމިއީ ދަނޑުވެރިކަމުގެ މަސައްކަތުން ދަނޑުވެރިންނަށް ލިބޭ މަންފާ އިތުރުކުރުމަށްޓަކައި ދަނޑުވެރިންގެ މައުލޫމާތާއި ހުނަރު އިތުރުކުރުމަށް ދަނޑުވެރިކަމާއި ބެހޭ މިނިސްޓރީން ކުރިޔަށްގެންދާ ޕްރޮގްރާމެކެވެ. މިޕްރޮގްރާމުގެ ތެރެއިން ބައިވެރިންނަށް ދަނޑުވެރިކަމުގެ ހުނަރު އިތުރުކުރެވި އަމަލީ ތަޖުރިބާ ހާސިލުކުރެވިގެން ދާނެކަމަށް މިނިސްޓްރިން ހާމަކުރެއެވެ.\nފުވައްމުލަކުގެ ދަނޑުވެރިންނަށް ކާދު އަދި ނީމް އޮއިލް ހަދިޔާކުރުމުގެ ރަސްމިއްޔާތު. ފޮޓޯ: ފުވައްމުލަކު އަތޮޅު ކައުންސިސް\nމި ޕްރޮގްރާމް ރޭބިފައިވާ ގޮތުން ބައިވެރިންނަށް6މަސް ދުވަހުގެ ތަމްރީނު ދެވޭނެއެވެ. އެއީ4މަސްދުވަހު އދ. ހަނިމާދޫގައި ހުންނަ އެގްރިކަލްޗަރަލް ސެންޓަރުގައި ދެވޭ ތަމްރީނާއި2މަސްދުވަހު ދަނޑުވެރިކަމުގެ ސިނާއަތް ކުރިޔަށްދާ ރަށެއްގައި އަމަލީގޮތުން މަސައްކަތް ކުރުމުގެ ބައެވެ.\nމިހުރިހާ ބައެއްގައި ވެސް ބައިވެރިންގެ ހުރިހާ ކަރަދެއް އެގްރިކަލްޗަރަލް މިނިނސްޓްރީން ދޭގޮތަށް ހަމަޖެހިފައި ވާކަމަށް ވެއެވެ.\nމިޕްރޮގްރާމުގެ އިތުރު މައުލޫމާތު މިލިންކުން ލިބޭނެއެވެ.\nފުވައްމުލަކަކީ ދަނޑުވެރިކަމުގެ ގިނަ ބާވައްތަތކެއް ހައްދާ ރަށަކަށްވާއިރު މިފަދަ ފުރުސަތުގެ ބޭނުންހިފައި، ރަށުގެ ދަނޑުވެރިކަން އިތުރަށް ކުރިއަރުވަން މަސައްކަތް ކުރާނޭ ބަޔަކަށް ވަނީ ބޭނުންވެފައެވެ.\nފުވައްމުލަކުގައި ތަފާތު ގޮތްތަކަށް ދަނޑުވެރިކަން ކުރޭ. އަޅޮއަލަ ދަނޑު، ފަތްކެޔޮ ދަނޑު އެހެނިހެން ގޮތްގޮތަށް ކުރާ ދަނދުވެރިަކން\nއިތުރު ލިޔުންފުވައްމުަލައް ސިޓީ ދަނޑުވެރިކަން\nTags: ފުވައްމުަލައް ސިޓީ ދަނޑުވެރިކަން


Helicopter Vettumuge Haadhisaagai Leicester Ge Owner Maru Vejje - Vaguthu\nހެލިކޮޕްޓަރު ވެއްޓުމުގެ ހާދިސާގައި ލެސްޓާގެ ވެރިޔާ މަރުވެއްޖެ\nހެލިކޮޕްޓަރު ވެއްޓުމުގެ ހާދިސާގައި ލެސްޓަ ސިޓީގެ ވެރިޔާ އަދި ތައިލެންޑުގެ ބިލިއަނަރު ވިޗާއި ސްރިވަދައްނަޕްރަބަ މަރުވެއްޖެއެވެ.\nލެސްޓާގެ ވެރިޔާގެ ހެލިކޮޕްޓަރު ވެއްޓިފައިވަނީ ޕްރިމިއާ ލީގުގައި މިދިޔަ ހޮނިހިރު ދުވަހުގެ ރޭ ލެސްޓަ ސިޓީ އާއި ވެސްޓްހަމް ޔުނައިޓެޑް 1-1 އިން އެއްވަރުވި މެޗަށްފަހު، ލެސްޓާގެ ސްޓޭޑިއަމް ކަމަށްވާ "ކިންގް ޕަވާ ސްޓޭޑިއަމް" އިން ނައްޓާލިތާ އިރުކޮޅެއްގެ ތެރޭގައެވެ. ހެލިކޮޕްޓަރު ވެއްޓިފައިވަނީ ސްޓޭޑިއަމްގެ ބޭރުގައި ކާރު ޕާކު ކުރުމަށް ހަދާފައިވާ ސަރަހައްދަށެވެ.\nމި ހާދިސާ ހިނގި ވަގުތު ވިޗާއީގެ އިތުރުން އެ ހެލިކޮޕްޓަރުގައި އިތުރު ހަތަރު މީހުން ތިއްބެވެ. އެއީ ވިޗާއީގެ ދެ ސްޓާފުންނާއި ޕައިލެޓާއި އަދި އިތުރު ފަސެންޖަރެކެވެ. މި ހާދިސާގައި އެ އެންމެންވެސް ވަނީ މަރުވެފައެވެ.\nއުމުރުން 60 އަހަރުގެ ވިޗާއީ މަރުވުމާއި ގުޅިގެން ލެސްޓާ އިން ވަނީ ވިޗާއީގެ ހަނދާނުގައި ތައުޒިޔާގެ ދަފްތަރެއް އެ ކްލަބުގެ ސްޓޭޑިއަމްގައި ހުޅުވުމަށް ނިންމާފައެވެ. އަދި އިނގިރޭސި ލީގު ކަޕްގައި މާދަމާ ރޭ ސައުތްހެމްޓަން އާއި ދެކޮޅަށް ލެސްޓާ އިން ކުޅެން ހަމަޖެހިފައިވާ މެޗު ވެސް ވަނީ އެހެން ތާރީހަކަށް ފަސްކޮށްފައެވެ.\nވިޗާއީ މަރުވުމާ ގުޅިގެން ލެސްޓާގެ ކުޅުންތެރިންނާއި ފުޓްބޯޅަ ކްލަބުތަކުގެ އިތުރުން ސަޕޯޓަރުން އަންނަނީ އެކަމުގެ ހިތާމަ ފާޅުކުރަމުންނެވެ.\nތައިލެންޑުގެ ކިންގް ޕަވާ ކޮމްޕެނީގެ ވެރިޔާ ވިޗާއި ލެސްޓަ ސިޓީ ބައްލަވައިގަތީ 2010 ވަނަ އަހަރު 39 މިލިއަން ޕައުންޑަށެވެ. އަދި 2014 ވަނަ އަހަރު ލެސްޓާ ޕްރިމިއާ ލީގަށް ޕްރޮމޯޓް ވިއިރު، ގިނަ ބަޔަކު ސިއްސުވާލުމަށްފަހު ލެސްޓާ އިން ވަނީ 2015/16 ވަނަ ސީޒަނުގެ ޕްރިމިއާ ލީގު ކާމިޔާބުކޮށްފައެވެ. އެ ސީޒަނުގެ ޕްރިމިއާ ލީގުގައި ލެސްޓާ ބަލިވެފައިވަނީ އެންމެ މެޗަކުންނެވެ.\nޕްރިމިއާ ލީގު ކާމިޔާބު ކުރުމުން ޗެމްޕިއަންސް ލީގުގައި ކުޅުމުގެ ފުރުސަތު ވެސް ލެސްޓާ އަށް ލިބިފައިވެއެވެ. އެ މުބާރާތުގެ ކުއާޓާފައިނަލާއި ހިސާބަށް ލެސްޓާ ދަތުރުކޮށްފައިވެއެވެ.


PG ge magaamah Shameem ge nan dhiraasaa kuran committee ah\nފާރިސްގެ ގާނޫނި ވަކީލު ހުސެން ޝަމީމް މީޑިއާއަށް މައުލޫމާތު ދެނީ - އަވަސް ފައިލް ފޮޓޯ\nހުސްވެފައިވާ ޕްރޮސިކިއުޓާ ޖެނަރަލްގެ މަގާމަށް އައްޔަން ކުރުމަށް ރައީސް އިބްރާހިމް މުހައްމަދު ސޯލިހު ހުށަހަޅުއްވާފައިވާ ކުރީގެ ޑެޕިއުޓީ ޕްރޮސިކިއުޓާ ޖެނަރަލް ހުސެއިން ޝަމީމްގެ ނަން ދިރާސާ ކުރަން ރައްޔިތުންގެ މަޖިލީހުގެ ކޮމިޓީއަށް ފޮނުއްވައިފި އެވެ.\nމިއަދުގެ މަޖިލީހުގެ ޖަލްސާގައި، ޕީޖީކަމަށް ޝަމީމް އައްޔަނުކުރުމަށް އޭނާގެ ނަން ދިރާސާ ކުރުމަށް މަޖިލީހުގެ ޖުޑީޝަރީ ކޮމިޓީއަށް ފޮނުވިފައިވާކަން ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވަނީ އިއުލާނުކުރައްވައިފަ އެވެ.\nޕްރޮސިކިއުޓާ ޖެނަރަލްގެ މަގާމު ހުސްވީ އެ މަގާމުގައި ހުންނެވި އައިޝަތު ބިޝާމް ވަކި ކުރުމުގެ އިޖުރާއަތް ފެށުމާއެކު އޭނާ ވަނީ މިދިޔަ ބުރާސްފަތި އަމިއްލައަށް މަގާމުން އިސްތިއުފާ ދެއްވާފަ އެވެ.\nރައީސް އޮފީހުން އެ މަގާމަށް ކުރިމަތިލުމަށް ހުޅުވާލި ފުރުސަތުގައި މަގާމަށް ކުރިމަތިލެއްވީ ތިން ބޭފުޅެކެވެ.\nއޭގެ ތެރެއިން އެއް ބޭފުޅަކީ ޕްރޮސިކިއުޓާ ޖެނަރަލްގެ އޮފީހުގައި ފުރަތަމަ ދުވަސްވަރު މުހިންމު މަސައްކަތްތަކެއް ކުރެއްވި ހުސެއިން ޝަމީމެވެ. އަމިއްލަ ވަކީލެއްގެ ގޮތުން ކޯޓުތަކުގައި މިހާރު ވަކާލާތު ކުރައްވާ ޝަމީމް، ޕްރޮސިކިއުޓާ ޖެނަރަލްގެ މަގާމަށް ގެންނަން މީގެކުރިން ވެސް ގިނަ ބަޔަކު ތާއިދުކޮށްފައިވެ އެވެ.\nދެން ކުރިމަތިލައްވާފައިވަނީ ޑެޕިއުޓީ ޕްރޮސިކިއުޓާ ޖެނަރަލްގެ މަގާމުން މި އަހަރުގެ ތެރޭގައި އިސްތިއުފާ ދެއްވި ނިހާޔަތެވެ. ސިވިލް ކޯޓުގެ ކުރީގެ ގާޒީ ނިހާޔަތު މަގާމުން އިސްތިއުފާ ދެއްވީ އޮފީސް ތެރޭގައި ހިނގައިދިޔަ ހިޔާލު ތަފާތުވުންތަކެއްގެ ތެރޭގައި ކަމަށް މައުލޫމާތު ލިބެ އެވެ.\nއެ މަގާމުން އިސްތިއުފާ ދެއްވުމަށްފަހު ނިހާޔަތު ވަނީ ސުޕްރީމް ކޯޓުގެ ފަނޑިޔާރުގެ މަގާމަށް ވެސް ކުރިމަތިލައްވާފަ އެވެ. ނަމަވެސް އޭނާގެ ނަން އެ ފަހަރު ކުރިއަށް ނުދިޔަ އެވެ.\nޝަމީމާއި ނިހާޔަތުގެ އިތުރުން ދެން ޕްރޮސިކިއުޓާ ޖެނަރަލްގެ މަގާމަށް ކުރިމަތިލައްވާފައިވަނީ ޖިނާއީ އަދި މަދަނީ މައްސަލަތަކުގައި ވަރަށް ގިނަ ކޯޓުތަކުގައި ވަކާލާތު ކުރައްވާ ވަކީލް އަހުމަދު ޒަނީނެވެ.\nއާ ޕްރޮސިކިއުޓާ ޖެނަރަލެއް އައްޔަން ކުރުމުގެ މަސައްކަތް ކުރަމުންދާއިރު، އަލަށް ނަގާ ޕްރޮސިކިއުޓާ ޖެނަރަލް ވެގެންދާނީ ރާއްޖޭގެ ހަތަރު ވަނަ ޕްރޮސިކިއުޓާ ޖެނަރަލަށެވެ. އެންމެ ފުރަތަމަ އެ މަގާމު ފުރުއްވީ ގާނޫނީ ވަކީލް އަހުމަދު މުއިއްޒެވެ. އޭގެ ފަހުން ގާޒީކަން ކުރެއްވި މުހުތާޒު މުހުސިން މަގާމު ފުރުއްވި އެވެ. ދެން މަގާމަށް ވަޑައިގެންނެވީ ބިޝާމެވެ.\nމީގެތެރެއިން ބިޝާމާއި މުއިއްޒު މަގާމުން އިސްތިއުފާ ދެއްވީ އެވެ. ދެ ބޭފުޅުން ވެސް އިސްތިއުފާ ދެއްވީ މަގާމުން ވަކި ކުރުމުގެ މަސައްކަތް މަޖިލީހުން ކުރަނިކޮށެވެ. މުހުތާޒު މުހުސިންގެ މަގާމު ގެއްލުނީ މަޖިލީހުން އޭނާގެ އިތުބާރު ނެތް ކަމަށް ފާސްކުރުމާ ގުޅިގެންނެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް އައިޝަތު ބިޝާމް


17 އޯގަސްޓް 2019 - 07:21\nސައިފް އަލީ ހާން ވަރަށް ތަފާތު ކެރެކްޓާއަކުން ފެންނަ ފިލްމު "ލާލު ކަޕްތާން" ރިލީޒްކުރާ ތާރީހަށް ބަދަލު ގެނެސް، ފިލްމު ޓީޒާއެއް ދައްކާލައިފި އެވެ.\nމި ފިލްމަކީ ކުރިން އަންނަ މަހުގެ ހައެއްގައި ރިލީޒްކުރަން ތާވަލު ކުރި ފިލްމެކެވެ. އެކަމަކު އެ ތާރީހުގައި ނިތޭޝް ތިވާރީގެ "ޗިޗޯރް" އާ އެއް ދުވަހެއްގައި ރިލީޒް ނުކުރަން ފިލްމު ވަނީ އޮކްޓޯބަރު 11 އަށް ފަސްކޮށްފަ އެވެ.\n"ލާލު ކަޕްތާން" އަކީ 2015 ވަނަ އަހަރު އަނުޝްކާ ޝަރުމާ ޕްރޮޑިއުސްކޮށް، ބަތަލާގެ ރޯލް ކުޅުނު ފިލްމު "އެންއެޗް10" ގެ ޑައިރެކްޓަރު ނަވްދީޕް ސިންގް ހަދާފައިވާ ފިލްމެކެވެ.\nއާނަންދު އެލް ރާއީގެ ކުންފުނި ކަލަ ޔެލޯ ޕްރޮޑަކްޝަނާއި އިރޯސް ގުޅިގެން ގެނެސްދޭ ރިވެންޖް ޑްރާމާ "ލާލު ކަޕްތާން" ގެ އިތުރު ކާސްޓުންގެ ތެރޭގައި މާނަވް ވިޖް، ޒޯޔާ ހުސައިން، ދީޕަކް ދޮބްރިޔާލް އަދި ސޯރަބް ސަޗްދޭވާ ހިމެނެ އެވެ.\n"ޖަމާއީ 2.0" އަންނަ މަހުގެ 10 ގައި\nޒީޓީވީން ކުރިން ގެނެސް ދިން ކާމިޔާބު ސިލްސިލާ "ޖަމާއީ ރާޖާ" ގެ ދެވަނަ ސީޒަން ވެބް ސީރީޒެއްގެ ގޮތުގައި "ޖަމާއީ 2.0" ގެ ނަމުގައި ހަދަމުން އަންނަ އިރު، އަންނަ މަހުގެ 10 ގައި އޭތި ސްޓްރީމް ކުރާ ގޮތަށް ނިންމައިފި އެވެ.\nPRESENTING THE TEASER OF JAMAI2.0 .PLEASE SHOWER YOUR LOVE .This time Sid hasaplan.\nHe will ensure everyone gets what they deserve.\natch the plan unfold on 10th September only on #ZEE5. #Jamai2Point0 #Jamai2 @Theniasharma @kaur_achint @ViniyardFilms @AshviniYardi @ZEE5Premium pic.twitter.com/KExwYhDTDK\n— Ravi Dubey (@_ravidubey) August 14, 2019\nޒީ ނެޓްވޯކްގެ ޑިޖިޓަލް ޕްލެޓްފޯމް ޒީ5 އިން ސްޓްރީމް ކުރާ ވެބް ސީރީޒްގެ ޓީޒާ ޓްރެއިލާއެއް ވެސް މިހާރު ވަނީ ދައްކާލައިފަ އެވެ. މީގައި ވެސް ލީޑް ރޯލް ކުޅުނީ ސިލްސިލާގެ ދެ ތަރިންނެވެ. އެއީ ރަވީ ޑޫބޭ އާއި ނިއާ ޝަރުމާ އެވެ. މީގެ އިތުރުން "ޖަމާއީ ރާޖާ" އިން ފެނުނު ބައެއް ކާސްޓުން "ޖަމާއީ 2.0" އިން ވެސް ފެންނާނެ އެވެ.\nއެކަމަކު ސިލްސިލާއާ ހިލާފަށް ވެބް ސީރީޒް ވަރަށް ބޮޑަށް ޒަމާނީވެފައި ސްޓައިލިޝް ވާނެ އެވެ. ޓީޒާ އިން އެކަން ދައްކުވައިދެ އެވެ.\nބަލްގޭރިއާ އިން ރޯހިތަށް\nޝާހްރުކް ހާނާއި ކާޖޮލް އަދި ވަރުން ދަވަން އާއި ކްރިތީ ސެނަން ލީޑް ރޯލް ކުޅުނު 2015 ގެ ފިލްމު "ދިލްވާލޭ" ގެ ބޮޑު ބައެއް ބަލްގޭރިއާގައި ޝޫޓްކޮށް، އެކަމުން އެ ގައުމުގެ ޓޫރިޒަމް އިންޑިއާގެ މީހުންގެ މެދުގައި އިޝްތިހާރުވެފައިވާތީ ޑައިރެކްޓަރު ރޯހިތު ޝެޓީ އަށް ބަލްގޭރިއާ އިން ހާއްސަ ސެޓްފިކެޓެއް ދީފި އެވެ.\nއެ ގައުމުގައި ހުންނަ އިންޑިއާ އެމްބަސީން ދިން ސެޓްފިކެޓް ރޯހިތާ ހަވާލު ކުރަން ބޭއްވި ހަފުލާގެ މަންޒަރު ދައްކުވައިދޭ ވީޑިއޯއެއް ވެސް އޭނާ ސޯޝަލް މީޑިއާގައި ވެސް ހިއްސާކޮށްފަ އެވެ. މި ވަގުތު ރޯހިތު އަންނަނީ ބަލްގޭރިއާގައި އޭނާ ހޯސްޓް ކުރާ ކަލާޒްގެ ރިއަލިޓީ ޝޯ "ހަތުރޯން ކޭ ކިލާޅީ" ގެ 10 ވަނަ ސީޒަން ވެސް ޝޫޓް ކުރަމުންނެވެ.\nއިންޑިއާ އެމްބަސީއާ ހަވާލާދީ ރޯހިތު ބުނި ގޮތުގައި "ދިލްވާލޭ" އިން ފެނުނު ބަލްގޭރިއާ ރީތި މަންޒަރުތަކާ ހެދި މިދިޔަ އަހަރު އެ ގައުމަށް އިންޑިއާ އިން ޒިޔާރަތް ކުރި ޓޫރިސްޓުންގެ އަދަދު ވެސް 23 ޕަސެންޓަށް އިތުރުވެފައިވެ އެވެ. އަދި މިކަމުން އިންޑިއާގެ ސިނަމާގެ ބާރު ދައްކުވައިދޭ ކަމަށް ބުންޏެވެ.\n"ޝަމްޝޭރާ" ގެ ޓީމް ލަޑަކްގައި\nރަންބީރު ކަޕޫރާއި ވާނީ ކަޕޫރް ލީޑް ރޯލް ކުޅޭ ފިލްމު "ޝަމްޝޭރާ" ގެ މަންޒަރުތަކެއް އިންޑިއާގެ ލަޑަކްގައި ނަގަން ފަށައިފި އެވެ.\nފިލްމުގެ ޓީމް އެތަނަށް ދިޔައީ މިދިޔަ ހަފުތާގެ ފަހުކޮޅު އެވެ. އެގޮތުން ލަޑަކްގައި ޓީމް 10 ދުވަހުގެ ޝޫޓިން ކުރިއަށް ގެންދާނެ އެވެ.\n"ޝަމްޝޭރާ" އަކީ "އަގްނީޕަތު" އާއި "ބްރަދާޒް" ގެ ޑައިރެކްޓަރު ކަރަން މަލްއުތުރާ ޔާޝްރާޖް ފިލްމްސް (ވައިއާރްއެފް) އަށް ޑައިރެކްޓްކޮށްދޭ އެކްޝަން-އެޑްވެންޗާ ފިލްމެކެވެ. މީގެ ކާސްޓުންގެ ތެރޭގައި ސަންޖޭ ދަތު ވެސް ހިމެނެ އެވެ.\n"ޝަމްޝޭރާ" ގައި ރަންވީރު ވަރަށް ތަފާތު ކެރެކްޓާތަކަކުން ފެނިގެންދާ އިރު، މިއީ އޭނާ ޑަބަލް ރޯލަކުން ވެސް ފެނިގެން ދާނެ ފިލްމެކެވެ. އެގޮތުން ރަންބީރުގެ ބައްޕަގެ ރޯލުން ވެސް ފިލްމުގައި ފެނިގެން ދާނީ އޭނަ އެވެ.\nއަންނަ އަހަރުގެ ޖުލައި 30 ގައި ރިލީޒް ކުރަން ތާވަލުކޮށްފައިވާ "ޝަމްޝޭރާ" ގެ ކާސްޓުންގެ ތެރޭގައި ރޯނިތު ރޯއި، އަޝުތޯޝް ރާނާ، ސޯރަބް ޝުކްލާ އަދި ޝަރަދު ސަކްސޭނާ ހިމެނެ އެވެ.\nއިތުރު ލިޔުންތައް ސައިފް އަލީ ޚާން ސަންޖޭ ދަތު ރަންބީރް ކަޕޫރު ޔާޝްރާޖް ފިލްމްސް


BREAKING | Covid-19: Dhuniye In2Vana Ah Emme Gina Bayaku Fassivee Gaumakah Brazil Vehje - Vaguthu\nކޮވިޑް-19: މާލޭގައި ބަލި ފެތުރޭ މިންވަރަށް އަދި މަޑުޖެހުމެއް ނެތް! - 19 ގަޑިއިރު ކުރިން\nކޮވިޑް-19: ދުނިޔެއިން ދެވަނައަށް އެންމެ ގިނަ ބަޔަކު ފައްސިވީ ޤައުމަކަށް ބްރެޒިލް ވެއްޖެ\nއަލަށް ފައްސިވި މީހުންގެ އަދަދު ބޮޑުތަނުން އިތުރުވެ، ދުނިޔެއިން ދެވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވީ ޤައުމަކަށް ބްރެޒިލް ވެއްޖެއެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިދިޔަ 24 ގަޑިއިރު ތެރޭގައި އެކަނިވެސް ބްރެޒިލް އިން އިތުރު 19,969 މީހަކު ވަނީ އަލަށް މި ބައްޔަށް ފައްސިވެފައެވެ. މިއީ އެއް ދުވަސް ތެރޭ އެޤައުމުން ދެވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވި ފަހަރެވެ.\nމިއާއެކު މިހާތަނަށް ބްރެޒިލް އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ، 330,890 އަށް އަރާފައެވެ.\nބްރެޒިލްގައި ދުވަހެއް ދުވަހަކަށް ކޮވިޑް-19 އަށް ފައްސިވާ މީހުންގެ އަދަދު އިތުރުވަމުން އަންނައިރު، މިހާރު ދުނިޔެއިން މި ބަލީގެ ނުރައްކާ އެންމެ ބޮޑު ޤައުމުތަކުގެ ތެރޭގައި ބްރެޒިލް ހިމެނެއެވެ. ދުނިޔެއިން ދެވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވީ ޤައުމަކަށް ބްރެޒިލް ވެފައި ވަނީ، ކުރިން ދެވަނައަށް އެންމެ ގިނަ ބަޔަކު ފައްސިވީ ރަޝިޔާ އަށްވުރެ، މިބަލީގެ ވޭދަނަ (ކޭސް) ބްރެޒިލް ގައި އިތުރުވުމުންނެވެ.\nފަހުގެ މަޢުލޫމާތުތަކަށް ބަލާއިރު، ބްރެޒިލް އިން މިދިޔަ 24 ގަޑިއިރު ތެރޭގައި އެކަނިވެސް އިތުރު 966 މީހަކޮ ކޮވިޑް-19 ޖެހިގެން މަރުވެފައި ވެއެވެ. މިއާއެކު އެޤައުމުން މި ބަލީގައި މަރުވި މީހުންގެ އަދަދު ވަނީ 21,048 އަށް އަރާފައެވެ. ބްރެޒިލް އަކީ ދުނިޔެއިން ހަވަނައަށް އެންމެ ގިނަ ބަޔަކު މި ބަލީގައި މަރުވި ޤައުމެވެ.\nމިހާތަނަށް ބްރެޒިލް އިން ކޮވިޑް-19 އަށް ފައްސިވީ މީހުންގެ ތެރެއިން ބަލިން ރަނގަޅުވެފައި ވަނީ 135,430 މީހެކެވެ. އެހެންކަމުން އެޤައުމުގައި އިތުރު 174,412 މީހަކަށް އަދިވެސް މި ބަލީގައި ފަރުވާދެމުން ދެއެވެ. ބްރެޒިލް އަކީ ދުނިޔެއިން ތިންވަނައަށް އެންމެ ގިނަ ބަޔަކަށް މިވަގުތު މި ބަލީގައި ފަރުވާދެމުންދާ ޤައުމުވެސް މެއެވެ.\nބްރެޒިލްގެ އިދާރާތަކުން ހާމަކުރާގޮތުން އެޤައުމުގައި 8318 މީހަކަށް ފަރުވާދެމުން ދަނީ ސީރިއަސް ހާލުގައެވެ. އެހެންކަމުން އެޤައުމުވެފައިވަނީ، ބަލީގެ ނުރައްކާ އެންމެ ބޮޑު އެމެރިކާ ފިޔަވައި އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމަށެވެ. މިކަމާއި ގުޅިގެން ކުރިޔަށް އޮތްތަނުގައި ބްރެޒިލް އިން މި ބަލީގައި މަރުވާ މީހުންގެ އަދަދު ވަރަށް ބޮޑަށް އިތުރުވެގެންދާނެ ކަމަށް ވަނީ ބެލެވިފައެވެ.\nބްރެޒިލް ހިމެނޭހެން ދުނިޔޭގެ 213 ޤައުމަކުން ނުވަތަ ސަރަޙައްދަކުން ކޮވިޑް-19 ފެނިފައި ވެއެވެ. ދުނިޔޭގެ އެކި ކަންކޮޅުތަކުން މިހާތަނަށް މި ބަލި ޖެހުނު މީހުންގެ އަދަދު ފަސް މިލިއަނަށް އަރާފައިވާއިރު، އޭގެތެރެއިން ތިންލައްކައަށްވުރެ ގިނަ މީހުން ވަނީ މަރުވެފައެވެ.\nމިހާތަނަށް ދުނިޔެއިން އެންމެ ގިނަ ބަޔަކު ކޮވިޑް-19 އަށް ފައްސިވި ޤައުމަކީ އެމެރިކާއެވެ. އެޤައުމުން މިހާތަނަށް ޖުމްލަ 1,644,061 މީހަކަށް މި ބަލި ޖެހިފައި ވެއެވެ. ތިންވަނައަށް އެންމެ ގިނަ ބަޔަކު ފައްސިވީ ޤައުމެއްގެ ގޮތުގައި މިހާރު ރަޝިޔާ އޮތްއިރު، އެޤައުމުން މިހާތަނަށް ބަލި ޖެހުނު މީހުންގެ އަދަދު 326,448 އަށް އަރައެވެ.\nކޮވިޑް-19 އާއި ގުޅިގެން ޤައުމުތަކުން ރައްކާތެރިކަމުގެ ފިޔަވަޅުތައް އަޅަމުން ދާއިރު، ބްރެޒިލްގައި ދަނީ އެފަދަ ފިޔަވަޅުތައް އެޅުމާއި ދެކޮޅަށް މުޒާހަރާވެސް ކުރަމުންނެވެ. އެޤައުމުގެ ރައީސް، ޖައިރު ބޮލްސެނާރޯ އިސްވެ ހުރެ ކުރިޔަށްގެންދާ މި މުޒާހަރާތަކުގައި ގޮވާލަމުން ދަނީ، ސްޓޭޓްތަކުގެ ގަވަރުނަރުން، އެ ސްޓޭޓްތަކުގައި އަޅާފައިވާ ރައްކާތެރި ފިޔަވަޅުތައް ވަގުތުން އުވާލުމަށެވެ.\nބްރެޒިލްގެ ރައީސް ބުނާގޮތުގައި ކޮވިޑް-19 އަކީ އާދައިގެ ރޯނގާއެކެވެ. އެހެންކަމުން އެކަމާއި ކަންބޮޑުވާންވީ ކަމެއް ނެތް ކަމަށާއި ޤައުމު ހުޅުވާލައި އާންމު ދިރިއުޅުމަށް އެންމެންވެސް ދާން ޖެހޭނެ ކަމަށް އޭނާ ބުނެފައި ވެއެވެ. އޭނާ ވަނީ ކޮވިޑް-19 އާއި ގުޅިގެން އެހެން ޤައުމުތަކުގައި ވެސް ރައްކާތެރިކަމުގެ ފިޔަވަޅު އަޅަމުންދާތީ އެކަމަށް ފާޑުކިޔަމުންނެވެ. މީގެ އިތުރުން، ބަލީގެ ކުރީކޮޅު އޭނާ ބުނެފައި ވަނީ، ބްރެޒިލްގެ ރައްޔިތުންނަށް މި ބަލި ޖެހުމަކީ ދުރު ކަމެއް ކަމަށާއި، އެޤައުމުގެ ރައްޔިތުން ނަޖިސްފެން ދައުރުވާ ޖަންޝަންތަކަށް ފައިބައި ތިއްބަސް މި ބަލީގެ އަސަރެއް ނުކުރާނެ ކަމަށެވެ.\nކޮވިޑް-19 އަކީ ފަހުގެ ތާރީޚެއްގައިވެސް ދުނިޔެ ދެކެފައިނުވާ ވަރުގެ ނުރައްކާތެރި ބަލިމަޑުކަމަކަށް ވާއިރު، މި ވައިރަސް އާއި ގުޅިގެން އަޅާފައިވާ ފިޔަވަޅުތައް އުވާލައި ވައިރަސް އިތުރަށް ފެތުރި ޤައުމަށް ބޮޑު ނުރައްކަލެއް ކުރިމަތިވެދާފަދަ ގޮތަކަށް ކަންކަން ހިންގުމަށް ބްރެޒިލްގެ ރައީސް ބާރުއަޅަމުންދާތީ އެޤައުމުގެ ރައްޔިތުންވެސް ކަންބޮޑުވެއެވެ.\nނައިފަރު މޮނިޓަރިން އުވާލައިފި\nކޮވިޑް އާއި ގުޅިގެން މެންޑޭޓުގައި ނުހިމެނޭ އެތައް ކަމަކަށް ޓޫރިޒަމް އިން ހަރަދުކޮށްފައިވޭ: އޮޑިޓް ރިޕޯޓު\nކޮވިޑް-19: އިންޑިއާގައި ކޮންޓެކްޓް ޓްރޭސިންގ އަށް އެންމެ ފަހުގެ ކޯލް ރެކޯޑްތައް ބަލަނީ\nމެއި 23, 2020 07:42\nއެއީ ބުރަޒީލަށްވެސް ލިބޭފަޚުރެއްތޯއްޗެ🙂😉\nމެއި 23, 2020 13:15\nއެއީ ބް ރެޒިލްގެ ވެ ރިންބޭނުންވިގޮތް. މިޤައުމުގެ\nވެ ރިންވެސް ބޭނުންވަނީހަމައެގޮތް


ﷲ މަތިން ހަނދުމަކުރުން |5ވަނަ ބައި - ނުނިމޭ\nފަޒްނާ ” ވާހަކަ ލިޔާ ހިތްވޭ! “6: ލިޔުނު ވާހަކަ\n50 : ލައިކްސް 47 : ކޮމެންޓު ލިޔުންތެރިޔާގެ އިތުރު ލިޔުންތައް\nﷲ މަތިން ހަނދުމަކުރުން (4 ވަނަ ބައި)\nﷲ މަތިން ހަނދުމަކުރުން (3 ވަނަ ބައި)\nﷲ މަތިން ހަނދުމަކުރުން (2 ވަނަ ބައި)\nﷲ މަތިން ހަނދުމަކުރުން (1 ވަނަ ބައި)\nހިތުން ނުފިލި މަސް ދަތުރު (1 ވަނަ ބައި)\nﷲ މަތިން ހަނދުމަކުރުން (5) ވަނަ ބައި\n4 19 ސެޕްޓެމްބަރ 2015\n3 ބިރުވެރި ެ. އަހަރެންގެ މޫނު ދަލުން ފެންވެރިއްޖެ އެވެ. މުޅި މީހާ ތުރުތުރު އަޅާވަރުން ހީވަނީ ޖައްސާފައިވާ އިންޖީނެއް ހެންނެވެ. ދެންވެސް ފެންނަންފެށީ އަހަރެން އެންމެ ބިރުގަންނަ ޒާތުގެ ޖަނަވާރުންނާއި ސޫތްޕެވެ. އެކިއެކި ސިފަސިފާގަ އެވެ. އެންމެ ބިރުގަތީ ހުރިހާ އެއްޗެއްގެ މިޝްރާބަކަށް އަހަރެން ވެފައިވާތީ އެވެ.\nދެފަޔަށް ލެވުނުހާ ބާރެއްލާފައި އަހަރެން ދުއްވާގަތީމެވެ. މަންޒިލަކަށް ވެފައި ވަނީ މިއަނިޔާވެރި ތަނުން ބޭރެވެ. ވަޤުޠު އޮތީ ވަރަށް ނާޒުކު ފައްތަރެއްގަ އެވެ. އޭރު އަހަރެންގެ ހޭ ހުރި ކަމެވެ. ދެތިން މިނެޓެއްގެ ތެރޭގައި އެތަނުން ނިކުމެވިއްޖެ އެވެ. މިހާރު އަހަރެންނަށް މިހުރެވުނީ ހުދު އަލީގެ ތެރޭގަ އެވެ. ހުއްޓުން އަރާފައި އެތައްއިރެއްވާންދެން އަހަރެން ހުރީމެވެ. ތަނުގެ އަލިކަން މަޑުމަޑުން ފަނޑުވަމުން އަންނަކަން އަހަންނަށް ފާހަގަ ކުރެވުނެވެ. ހިތުގެ ތެޅުމަކަށް ކުޑަވެސް ބަދަލެއް ނާދެއެވެ. ވަޤުތުގެ ނާޒުކުކަމުން އަހަރެން ހިނގާގަތީ ފެހި ކުލައިން އަލިވެފައިވާ ދިމާލަށެވެ. ޝައްކާއި ވަހުމުން އަހަރެންގެ ހިތް ބަންޑުންވާވަރު ވެއެވެ. ރަތް އަލީގެ ތެރެއާއި ޚިލާފަށް އަހަންނަށް މިތަން އިޙްޞާޞް ކޮށްލެވުނީ މުޅިން ތަފާތު ކޮށެވެ. ތަނުގެ ދެފަރާތުގައި ހުރި ދެމޭޒަކާއި، ތަނުގެ ވަށައިގެން ދަމާފައިވާ ފެހި ކުލައިގެ ތުނި ފަށުވި ފޮތިގަނޑު ފިޔަވައި މުޅިތަން އޮތީ ހުސްކޮށެވެ. ބިންމަތީ ޖަހާފައިވަނީ ސަންގުމަރުމަރު ހިލަ ފާޑަކަށްދާ ހިލައެކެވެ. ދެމޭޒުގައިވެސް ކޮންމެވެސް ސާމާނުތަކެއް އެބަހުއްޓެވެ. އަހަރެން މިފަހަރު ފުރަތަމަ ޚިޔާރުކުރީ ކަނާތްފަރާތުގައި ހުރި މޭޒުކައިރިއަށް ދިޔުމަށެވެ. އެމޭޒުމަތީގައި ހުރިތަކެއްޗަށް ފަރުވާތެރިކަމާއެކު ބެލީމެވެ. ކޮއްޓެއްގައި ހައްޔަރުވެ ތިބި ދެ ދޫންޏާއި، ހިރަފުސް އަރާފައި އޮތް ބޮޑުގަޑިއެކެވެ. ކޮށީގައި ދަނޑިކޮޅަކުން ހަދާފައިވާ ހެއްލޭ އުނދޯއްޔެއް ވެއެވެ. އިރުކޮޅަކާ އިރުކޮޅަކާ ފަހަރަކު ދޫންޏެއް ދަނޑިކޮޅަށް އަރާ ފައިބަމުން ދެއެވެ. ރޭގަނޑާއި ދުވާލުގެ މިސާލުގަ އެވެ. ގަޑީގެ ކަށީގެ އަޑު އިވިއިވި ހުއްޓެވެ. ވަޤުޠުގެ މިސާލުގަ އެވެ. މީގެ މާނަ އަހަންނަށް ވަރަށް ފަޞޭޙައިން ނަގާގަނެވިއްޖެ އެވެ. މިއީ ދުނިޔެ ދައުރުވަމުންދާ ގޮތެވެ. އަދި ވަޤުޠުތައް ފާއިތުވެ ދާގޮތުގެ ފުރިހަމަ މިސާލެކެވެ.\nއަނެއްފަރާތަށް ދާން އެނބުރިލި ތަނާ ހަމަ މިމޭޒުން އެއްޗެއް ލޮލުގައި އަޅައިގަތެވެ. އެއީ ފަތްޖަހާފައިވާ ދެ ކަރުދާސްކޮޅެވެ. މަޑުމަޑުން، ނަމަވެސް ހިތްއަވަސްވެފައިވާ ޙާލު، ފަހަރަކު ކަރުދާސް ކޮޅެއް ނިޔުޅާލީމެވެ.\nސުވާލު އުފެދުނީ އެހިސާބުންނެވެ. އެއް ކަރުދާސް ކޮޅުގައި ވަނީ " الحلو" (މާނައީ: ފޮނި) މިހެންނެވެ. އަނެއް ކަރުދާސްކޮޅުގައި ވަނީ " المر" (މާނައީ: ހިތި) މިފަދައިންނެވެ. ދޭހައެއްނުވި އެވެ. އެއީ ދުނިޔޭގައި ދިމާވާ އުފަލާއި ހިތާމަކަމަށް ހީވެވުނެވެ. ޔަޤީނެއް ނޫނެވެ. އެންމެފަހުން ދެވަނަ މޭޒު ކައިރިއަށް ދިޔައީމެވެ. އެތަނުން ފެނުނީ ރޯކޮށްފައިވާ އުއްބައްތި އަކާއި ފެން ޖަގެކެވެ. އިނގިރޭސި ބަސްފޮތެއްގެ ގާތްގަނޑަކަށް ފަސްގުނަ ބޯ ފޮތެއްވެސް އޮތެވެ. ހީވާގޮތުން މިއީ މީހަކު ލިޔަން އިންނަ މޭޒެކެވެ. ދޫނިފަތަކުން ހަދާފައިވާ ލިޔާ ޤަލަމެއްވެސް ފޮތް މަތީގައި އޮތެވެ. އަހަރެން އެފޮތް ހުޅުވާލުމަށް މަސައްކަތް ކުރީމެވެ. ނަމަވެސް ހީވާގޮތުން އޭގައި ވަނީ ރޫޙާނީ ތަޅެއް ލެވިފައެވެ. އެއްގޮތަކަށްވެސް ހުޅުވޭގޮތެއްނުވި އެވެ. ގައިގެ ހުރިއްޔާ ހުރި ބާރެއް ފޮތަށް ހުސްކޮއްލީމެވެ. ކާމިޔާބެއް ނުވިއެވެ. ފޮތަށް ފަތުވާތެރިކަމާއެކު ބަލާލި ވަޤުޠު އޭގެ މެދެއްހާ ހިސާބުން ނިކުމެފައިވާ ކަރުދާސްކޮޅެއް އަހަރެންގެ ލޮލުގައި އަޅައިގަތެވެ. އަވަސްއަވަހަށް އެ ދަމާގަތީމެވެ. ލިބުނީ އިތުރު ޙައިރާންކަމެކެވެ. އޭގައިވެސް އޮތީ " الحلو" އަދި " المر" މިހެން ލިޔެފަ އެވެ. ދެރައީ އެބޯ ފޮތުގައި ވާ އެއްޗެއް ނޭނގޭތީ އެވެ. ކުޑަމިނުން އެފޮތް މިތަނުގައި އޮތް ބޭނުންވެސް އެއްގޮތަކަށްވެސް ނުވިސްނޭތީ އެވެ. ތަނަށްވެރިވެފައިވާ އަލިކަންވެސް ހިނދެއް ހިނދަކަށް ފަނޑުވަމުން ބާރު ދަށްވަމުން އަންނާތީ މިހާރު އަލީގެ މައްޗަށް އަނދިރި ބާރުފޯރުވާހެން ވެސް ހީވެ އެވެ. ފެހި ކުލައިގެ އަލި، ގަދަފެހި ކުލައަށް ބަދަލުވެއްޖެ އެވެ. އަހަރެންގެ ހިތުގެ ތެޅުން އަނެއްކާވެސް ގަދަވެއްޖެ އެވެ. ހަލުވި ބާރުމިނެއްގައި އަނދިރިކަން އަލިކަމުގެ މައްޗަށް ކުރި ހޯދައިފި އެވެ.\nލަސްލަހުން އަހަރެން ލޯހުޅުވާލީމެވެ. ފަރަޙަ އަހަރެންނާ ދާދި ގާތުގައި އިނެވެ. އަހަރެން ވެއްޓުނަނުދީ ހިފަހައްޓައިގެންނެވެ. އަހަރެން ހުރީ މީގެ އިރުކޮޅެއް ކުރިން ހުރި ތަނުގަ އެވެ. ކޮޓަރީ ދޮރު ކައިރީގަ އެވެ. އަހަރެން ވަރަށް ޙައިރާންވި އެވެ. އަހަންނަށް ފެނުނީ ކުރު 'ވިޝަން' އެކެވެ. ނަމަވެސް ހާދަ ޙަޤީޤަތާ އެއްގޮތެވެ. ހީވީ ހަމަ ޙަޤީޤަތަށް ލޮލުގެ ކުރިމަތީގައި ފެނުނު ކަންތައް ތަކެއް ހެންނެވެ. ހުވަފެނުގެ އަސަރު އަދިވެސްނުފިލަ އެވެ. އެހެންކަމުން އެންމެ ފަހުން ކުޑަކޮށް ހަމަޖެހިލަން މަސައްކަތް ކުރަމުން ފަރަޙަ ގާތު އަހަރެންގެ ކާފަ ކޮބާތޯ އެހީމެވެ.\nފަރަޙަ އޯގާތެރިކަމާއެކު އަހަރެން ކޮއްޅަށްނެގި އެވެ. އަދި ކާފަ ދެން ނާންނާނެ ކަމުގައި ބުއްޏެވެ. ކާފަވީ ﷲގެ މާތް ރަޙްމަތްފުޅުން އެކަލާނގެ ހިޔާވަހިކަމުގައި ކަމަށްވެސް ކިޔާދިނެވެ.\nއަހަންނަކަށް ކެތެއް ނުކުރެވުނެވެ. އަޑުން އަޑުނަގާ ރޯން ފެއްޓީމެވެ. އާއެކެވެ! '...މެންދުރު ވާންވާއިރަށް ވެސް ކާފަ ދުނިޔޭގައި ހުންނާނެ ކަމުގެ ޔަޤީންކަމެއް ނެތެވެ...' މިއީ ކާފަގެ ޖުމުލަ އެކެވެ. '...އަދި ދަރިފުޅު ވެސް މިއަދު މަރުނުވާނެކަމުގެ ޔަޤީންކަމެއް ކާފަގެ ނެތެވެ...' އާއެކެވެ! އަހަރެން މަރުވާނެ އިރެއް ނޭނގެ އެވެ! ހަމަ މިވަޤުތުވެސް މަރުވެދާނެ އެވެ. އަހަރެން ރޮމުން ދިޔައިރު ފަރަޙަ ދިޔައީ އަހަންނަށް ނަޞޭޙަތް ދެމުންނެވެ.\n'އެކުވެރިޔާ އެވެ! ކެތްތެރި ވާށެވެ! އަހަރުމެންގެ ތެރެއިން ކޮންމެ މީހަކީވެސް މަރުގެ ރަހަ ލިބިގަންނާނެ މީހެކެވެ. މައްޔިތާގެ މައްޗަށް ހެޔޮ ދުޢާ ކުރުމަކީ ދިރިތިބީންގެ މައްޗަށް އޮންނަ ކަމެކެވެ. ކާފަ ކުރިމަތީގައި ރޯނަމަ، އޭގެ އަސަރު ކާފައަށް ވެސް ކުރާނެ އެވެ.\n'ރަޙްމަތްތެރިޔާ އެވެ! ހިތްހަމަ ޖެހޭށެވެ! ﷲގެ އޯގާވެރި ރަޙްމަތްފުޅުން ތިބާގެ ކާފައަށް ސުވަރުގެ ލިބޭ ހުއްޓެވެ. ކިހާ މަތިވެރި ނިޢުމަތެއްތޯ އެވެ؟ ބަރުޛަޚުގައި ކާފައަށް ﷲގެ އިރާދަފުޅާއި މިންވަރުފުޅުން އަރާމާއި އުފާ ޙާޞިލް ކުރެވޭނެ އެވެ.\n'އަހަރެންގެ މިތުރާ އެވެ! ދެރަވާންވީ ކޮންކަމަކާ ހެއްޔެވެ؟ ކާފަގެ ނިމުން އެއައީ ކިހާ މަތިވެރިކޮށް ހެއްޔެވެ؟ ﷲގެ ކަލާމްފުޅު ކިޔަވާލަ ކިޔަވާލަ އޮއްވަ އެވެ. ކިހާ ބޮޑު ނަޞީބެއްތޯ އެވެ؟ ޢުމުރުގެ އެންމެ ފަހު ސިކުންތުކޮޅު ވެސް ތިބާގެ ކާފަގެ ދުލުން އެ ބޭރުވީ މާތްވެގެންވާ ކީރިތި ޤުރުއާނުގެ މޫރިތި އާޔަތްތަކެވެ...\n'އޭ އަހަރެންގެ ލޮބުވެތި އަޚާ އެވެ! ދެންވެސް ކާފަގެ މައްޗަށް ހެޔޮދުޢާ ކުރާށެވެ! ތިބާގެ ކާފަގެ ހުރިހާވެސް މީހަކީ ތިއީ އެވެ. ތިހެން ހިތްވަރު އެލުވާލުމުން ވާނެ އެއްވެސް ފައިދާއެއް ނެތެވެ. ނުވެސް އޮންނާނެ އެވެ. ވީމާ ވަޤުޠު ބޭކާރު ކުރަނީ ކީއްވެގެން ހެއްޔެވެ؟ ﷲގެ ޙަޟްރަތުން އުންމީދު ކަނޑާލުމަކީ މުސްލިމުންގެ ޞިފައެއް ނޫނެވެ. ކާފައަށް ސުވަރުގޭގެ މަތިވެރި ނިޢުމަތް ލެއްވުން އެދި ﷲގެ ޙަޟްރަތުގައި ދަންނަވާށެވެ. އަދި ތިބާގެ ކުށްތަކަށް އަވަހަށް ތަޢުބާވާށެވެ! ﷲ އީ އެންމެހާ އަޅުތަކުންގެ އިލާހުވަންތަ، ފާފަފުއްސަވާ، ރަޙީމްވަންތަ ރަސްކަލާނގެ އެވެ.'\nމަންމަ، ބައްޕަ، ކޮއްކޮ، ކްލާސް ކުދިން.. އެންމެހައި މުސްލިމް އަޚުންނާއި އުޚުތުންނަށް


Drone aa gulhey gothun nimmi nimmun rangalhu: Shaafee | Mihaaru\nޑްރޯނަކުން ނަގާފައިވާ ފޮޓޯއެއް: ތަފާތު ވައްތަރުގެ ޑްރޯން އުދުއްސުން މިހާރު ވަނީ އާންމުވެފައި\nޑްރޯން ދުއްވުމާ ގުޅޭ ގޮތުން ނިންމި ނިންމުން ރަނގަޅު: ޝާފީ\n21 ޖޫން 2016 - 10:43 12 comments\nޝާފީ ބުނީ ޑްރޯން ފަދަ އެއްޗެހި ގިނަ މީހުން މިހާރު ބޭނުންކުރަނީ ކުޅޭކުޅޭ އެއްޗެއްގެ ގޮތުގައި ކަމަށާއި އޭގެ މައުލޫމާތު ވެސް ގިނަ މީހުންނަށް ނޭނގޭ ކަމަށެވެ.\nއޭނާ ބުނި ގޮތުގައި ޑިފެންސް މިނިސްޓްރީގެ ނިންމުމާ ގުޅޭ ގޮތުން ރާއްޖޭގެ ޕްރޮފެޝަނަލް ފޮޓޯގްރާފަރުންގެ ފަރާތުން އެއްވެސް ޝަކުވާއެއް ލިބިފައެއް ނުވެ އެވެ.\nޑިފެންސް މިނިސްޓްރީން މި މަހު9ގައި އިއުލާންކުރި ގޮތުގައި ރަސްފަންނު ފިޔަވައި މާލޭގެ އެހެން ސަރަހައްދެއްގައި ޑްރޯން އަރުވާ ނަމަ އެ މިނިސްޓްރީގެ ހުއްދަ ކުރިން ނަގަން ޖެހޭނެ އެވެ.\nރަސްފަންނުގެ އިތުރުން ސިފައިންގެ ބެލުމުގެ ދަށުގައި ހުރި ސަރަހައްދުތަކުގައި ވެސް ހުއްދަ ނެތި ޑްރޯން ދުއްވުން ވަނީ މަނާކޮށްފަ އެވެ. އެއީ ރީޖަނަލް އަދި އިންޓަނޭޝަނަލް އެއާޕޯޓުތަކާއި އާރަށާއި ގިރިފުއްޓާއި ސިފަވަރު ހިމެނޭ ސަރަހައްދާއި ޅ. މަޑިވަރުގެ އިތުރުން މާފިލާފުށި ހިމެނޭ ސަރަހައްދާއި ލ. ކައްދޫ ސިފައިންގެ މަރުކަޒާއި ސ. ގަން ސިފައިންގެ މަރުކަޒު ސަރަހައްދެވެ.\nޝާފީ ބުނި ގޮތުގައި އެއާޕޯޓްތައް ކައިރީގައި ޑްރޯން އެރުވުން މަނާކުރުމަކީ ސަލާމަތީ ގޮތުން ވެސް ރަނގަޅު ނިންމުމެކެވެ.\nޝާފީ ޑްރޯނެއް އަރުވަނީ: އުސޫލުތަކެއް ހަދަން ޖެހޭނެ ކަމަށް ބުނި\nބޭރު ބައެއް ގައުމުތަކުގައި ވެސް ވަކި ސަރަހައްދުތަކެއްގެ ފޮޓޯ ނަގާ ނަމަ ސަލާމަތީ ބާރުތަކުގެ ހުއްދަ ނަގަން ޖެހޭ ކަމަށާއި ރާއްޖޭގައި ވެސް އެގޮތަށް އެކަން އޮންނަން ޖެހޭނެ ކަން ގަބޫލުކުރާ ކަމަށް އޭނާ ބުންޏެވެ.\n"ރާއްޖޭގެ ޑިފެންސް މިނިސްޓްރީގެ ބެލުމުގެ ދަށުގައި އޮންނަ ތަންތަނުގެ މައްޗަށް ޑްރޯން އަރުވައިގެން ފޮޓޯ ނަގަންވީ ކުރިން ނަމަ. އަޅުގަނޑަށް ހީވަނީ ކޮންމެވެސް އުސޫލެއް، މިންގަނޑެއް ނެތުމުގެ ސަބަބުން އެކަން މަނާކުރަން ޖެހިފައި ކަންނޭނގެ އެ އޮތީ،" ޝާފީ ބުންޏެވެ.\n"އެކަމަށް އުސޫލުތަކާއި މިންގަނޑުތަކެއް ހެދެން ޖެހޭނެ."\nއޭނާ ބުނީ މާލެ ސަރަހައްދުގައި ފްލައިޓްތައް ދަތުރުކުރާ ގޮތަށް ބަލާ ނަމަ ރަސްފަންނަކީ ވެސް ޑްރޯން އަރުވަން ހުއްދަ ދޭން ރައްކާތެރި ހިސާބެއް ނޫން ކަމަށެވެ.\n"ވިލިނގިލީ، ރަސްފަންނު އެއީ ބޯޓުތައް [ސީޕްލޭން] ތިރިން ދަތުރުކުރާ ހިސާބެއް. ގިނަ ފަހަރު އެ ހިސާބަށް ޑްރޯން އަރުވާފައި ބޭނުންވަނީ މުޅި މާލެ ނުވަތަ ވިލިނގިލި ނަގަން. އެހެންވީމާ އެ ހިސާބަށް އަރާއިރު ސީޕްލޭންގެ ޒޯނަށް ވަދެވިފައި މި އިންނަނީ،" ޝާފީ ބުންޏެވެ.\nއޭނާ ބުނީ ޑިފެންސް މިނިސްޓްރީގެ ހުއްދަ ނަގަން ޖެހޭ އިރު އެކަމުގައި ފަސޭހަ ގޮތްތަކެއް އޮތުން ވެސް މުހިންމު ކަމަށެވެ. އެކަމަށް ބާރު އެޅުމުގެ ގޮތުން ފޮޓޯ ކައުންސިލުން އިސްނަގައިގެން އޭވިއޭޝަން ޑިޕާޓްމަންޓާއި ޑިފެންސް މިނިސްޓްރީއާ އެކު މަޝްވަރާކުރަން މަސައްކަތް ކުރަމުން އަންނަ ކަމަށް ޝާފީ ބުންޏެވެ.\nއިތުރު ލިޔުންތައް ވައިގެ ދަތުރުފަތުރު އެމްއެންޑީއެފް ފޮޓޯގްރަފީ ޑިފެންސް މިނިސްޓްރީ ވޮލީ ކޯޗް މުހައްމަދު ޝާފީ ޑްރޯން


ސިފައިންގެ އެންމެ މަތީ ވެރިޔާގެ ވާދައިގެ ތަށްޓަށް ބާއްވާ ސިފައިންގެ 12 ވަނަ ހެވިކަމުގެ މުބާރާތް ފަށައިފި\n01 މާރޗް 2017 01:07\nސިފައިންގެ އެންމެ މަތީ ވެރިޔާގެ ވާދައިގެ ތަށްޓަށް ބާއްވާ ސިފައިންގެ 12 ވަނަ ހެވިކަމުގެ މުބާރާތް ފަށައިފިއެވެ.\nމި މުބާރާތް ފެށުމުގެ ގޮތުން ކަޅުތުއްކަލާކޮށީ ހެވިކަމުގެ މައިދާނުގައި މިރޭ ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވީ، މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އާދަމް ޝަރީފް ޢުމަރެވެ.\nމި ރަސްމިއްޔާތު ފެށިގެންދިޔައީ ޤައުމީ ސަލާމަށްފަހު ޑިފެންސް މިނިސްޓަރ ލަޝްކަރު ބަލާ ފާސްކޮށްދެއްވުމުންނެވެ. މީގެ އިތުރުން މިރަސްމިއްޔާތުގައި މަރްޙަބާއާއި ޝުކުރު ދެންނެވީ މުބާރާތް ހިންގާ ކޮމެޓީގެ ޗެއަރމަން ކާނަލް ޙާމިދު ޝަފީޤެވެ. އަދި އެއަށްފަހު 12 ވަނަ ހެވިކަމުގެ މުބާރާތުގެ ތަށި ހެވިކަމުގެ މައިދާނަށް ގެނެވުނެވެ. މިރަސްމިއްޔާތުގައި ޑިފެންސް މިނިސްޓަރ އާދަމް ޝަރީފް ޢުމަރު ވަނީ ވާހަކަފުޅު ދައްކަވާފައެވެ. އަދި މިރަސްމިއްޔާތުގައި ބައިވެރިވާ ގެމަތަކުގެ ޝަރަފުގެ ހިނގާލުމެއް ދައްކާލުމާއި އޮފިސަރުންގެ ޑްރިލް ޑިސްޕްލޭއެއް ޕައިޕް ބޭންޑާއެކު އޮތެވެ. މީގެ އިތުރުން އެމްއެންޑީއެފް ޑްރިލް ސްކޮޑުގެ ޑްރިލް ޑިސްޕްލޭއެއް ވެސް ވަނީ ހުށަހަޅައި ދީފައެވެ.\nސިފައިންގެ އެންމެ މަތީ ވެރިޔާގެ ވާދައިގެ ތައްޓަށް ބާއްވާ ހެވިކަމުގެ މުބާރާތަކީ އެމްއެންޑީއެފްގެ ޔުނިޓްތަކުގެ މެދުގައި ބާއްވާ މުބާރާތްތަކުގެ ތެރެއިން އެންމެމަތީ ޝަރަފުވެރި މުބާރާތެވެ. މިފަހަރުގެ މުބާރާތުގައި ސިފައިންގެ އެކި ޔުނިޓްތަކުން 13 ގެމަ ވަނީ ބައިވެރިވެފައެވެ. މީގެ އިތުރުން އަންހެން ސިފައިންގެ ގެމައެއް ވެސް ވަނީ ބައިވެރިވެފައެވެ. މިމުބާރާތް އެންމެ ފަހުން ބޭއްވިފައި ވަނީ 2010 ވަނަ އަހަރުގައެވެ.\nމި މުބާރާތުގެ މަޤްޞަދަކީ ސިފައިންގެ ހެވިކަމުގެ ފެންވަރު ރަނގަޅު ކުރުމާއި އަޚްލާޤާއި ސުލޫކު ހަރުދަނާކޮށް އެކުވެރިކަމާއި އެއްބައިވަންތަކަން ޤާއިމު ކުރުމުގެ އިތުރުން ސިފައިިންނަކީ ސިފަވަންތަ އަމުރަށް ކިޔަމަންތެރި ބައެއްގެ ގޮތުގައި ބިނާކުރުމެވެ.\nމިރަސްމިއްޔާތުގައި ޗީފް އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމާއި ޖެނެރަލް އޮފިސަރުންނާއި އެހެނިހެން ރޭންކްތަކުގެ އޮފިސަރުންގެ އިތުރުން ގިނަ އަދަދެއްގެ ސިފައިންނާއި ސިފައިންގެ ޚިދުމަތުން ޝަރަފުވެރިކަމާއެކު ރިޓަޔަރ ކުރައްވާފައިވާ ފަރާތްތަކާއި ސިފައިންގެ އާއިލާތަކުގެ މެމްބަރުން ބައިވެރިވެލެއްވިއެވެ.


Dheenah Onna Loabi Siyaasee Magusadhakah Beynun Eba Kurey: Ministry – adduLIVE\nJun 21, 2022, 20:26 ހަސަން ރަޝީދު\nދިވެހިންގެ ހިތްތަކުގައި އިސްލާމްދީނަށް އޮންނަ ލޯބި ސިޔާސީ މަގުސަދެއްގައި ބޭނުންކޮށްގެން ރައްޔިތުންގެ މެދުގައި ނަފްރަތު އުފައްދަމުންދާ ކަމަށް އިސްލާމިކް މިނިސްޓްރީން ބުނެފި އެވެ.\nގަލޮޅު ދަނޑުގައި މިއަދު އޮތް ޔޯގާގެ ހަރަކާތް ކުރިއަށް ދަނިކޮށް އެތަނަށް ވަދެގަނެ ހިންގި ހަމަނުޖެހުން ކުށްވެރިކޮށް މިނިސްޓްރީން ނެރުނު ބަޔާނެއްގައި ބުނީ އިސްލާމްދީނަށް ނަސްރު ދިނުމުގެ ނަމުގައި ހަރުކަށިކަން އިސްކޮށް އަނިޔާވެރިކަމަށް ގޮވާލާ މީސްތަކުންގެ ހިތުގައި ބިރުވެރިކަން އުފެދޭގޮތަށް ހިންގާ މިފަދަ އަމަލުތަކަކީ އިސްލާމްދީން ދަސްކޮށްދެއްވި ރިވެތި އުސޫލުތަކާއި މިންގަނޑުތަކުން ބޭރުން ހިންގާ އަމަލުތަކެއް ކަމަށެވެ.\nއެގޮތުން އިހުލާސްތެރިކަމެއް ނެތި އިސްލާމްދީނާއި ނަބިއްޔާގެ ދިފާއުގައި ކަމަށް ބުނެ ރާއްޖޭގެ ދާހިލީ ހަމަނުޖެހުން ނަގާލެވޭ މޭރުމަކުން، ބައެއް ފަރާތްތަކުން ސިޔާސީ މަންފާއަށްޓަކާ ހިންގާ ހަރަކާތްތަކުގެ މަޅީގައި ނުޖެހުމަށް ވަނީ އިލްތިމާސްކޮށްފަ އެވެ.\n"ބައެއް ފަރާތްތަކުން ދިވެހިންގެ ހިތްތަކުގައި އިސްލާމްދީނަށް އޮންނަ ލޯބި ސިޔާސީ މަގުސަދެއްގައި ބޭނުންކޮށްގެން ރައްޔިތުންގެ މެދުގައި ނަފްރަތާއި ރުޅިވެރިކަން އުފައްދަމުންދާކަން ހަނދުމަކޮށްދެން." އެ ބަޔާނުގައިވެ އެވެ.\nމިނިސްޓްރީން ވަނީ މިފަދަ ކަންކަމާއި މެދު ދީނީ އިލްމުވެރިންނާއި މުއައްސަސާތަކުން އިތުރަށް ސަމާލުވެ މުޖުތަމައުގެ މަސްލަހަތު އިސްކޮށް ރައްޔިތުންނާއި ވީހާވެސް ގާތުން މަސައްކަތް ކުރުމަށް އެދިފަ އެވެ.


Annanulhey badhalaaeku jalaaluhdheen skoolah dhen vaanee kihineh?\nހަނދާން އެބަހުރި ހެއްޔެވެ؟ މިއަހަރު ސްކޫލްތަކުގެ ކިޔެވުން ފެށުނީ، ކުޅުދުއްފުށީގެ އެންމެ ދުވަސްވީ ސަރުކާރުގެ ދެ ސްކޫލް ކަމަށްވާ، ހދ. އަތޮޅު ތައުލީމީ މަރުކަޒާއި، ޖަލާލުއްދީން ސްކޫލަށް 2018 ވަނަ އަހަރު ބޮޑު ބަދަލެއް އަންނާނެ ކަމުގެ ޚަބަރާއެކުގައެވެ.\nސަރުކާރުން ނިންމާފައިވާ ގޮތުންނަމަ، ޖަލާލުއްދީން ސްކޫލް ބަދަލުވާނީ ހަޔަ ސެކަންޑަރީ ސްކޫލަކަށެވެ. އަންނަ އަހަރު އޮންނާނީ ގުރޭޑް9ން ފެށިގެން 12 އަށެވެ. އެއަށްފަހު، ޖެހިގެން އަންނަ އަހަރު ލޯވާ ސެކަންޑަރީ ގުރޭޑެއްގެ ގޮތުގައި އޮންނާނީ ގުރޭޑް 10 އެކަންޏެވެ.\nލޯވާ ސެކަންޑަރީ އުވާލުމުން ޔަގީނުންވެސް ސްކޫލްގައި ހުރި ބައެއް ވަސީލަތްތައް ހުންްނާނީ ޒާތަކަށް އިތުރުވެފައެވެ. ސަބަބަކީ ދަރިވަރުންގެ އަދަދު މަދުވުމެވެ. މިއީ ލިބޭނެ އުނިކަމެކެވެ.\nއަންނަން އުޅޭ ބަދަލާއެކު ސްކޫލަށް ކުރިމަތިވާނެ އެއް ގޮންޖެހުމަކަށްވާނީ ދަރިވަރުންގެ އަދަދު މަދުވުމެވެ. އެކަށީގެންވާ އަދަދެއްގެ ދަރިވަރުން ސްކޫލްގައި ތިބުމަކީ ވަރަށް މުހިންމުކަމެކެވެ. އޭލެވަލްއަށް ކިޔެވުމަށް ކޮންމެ އަހަރަކު ސަތޭކަ ކުދިންވެސް ޖަލާލުއްދީން ސްކޫލަށް ނުވަދެއެވެ. މިހެން ދިމާވާ ދެސަބަބެއްވެއެވެ. ފުރަތަމަ ސަބަބަކީ އޭލެވެލްއަށް ވަދެވޭ ފެންވަރަށް ފާސްވާކުދިންގެ އަދަދެވެ.\nއަނެއް ސަބަބަކީ، ހއ، ހދ. އަދި ށ. އަތޮޅުގެ ގިނަ ސްކޫލްތަކުގައި، އޭލެވެލްއަށް މިހާރު ކިޔަވައިދިނުމެވެ. އަދި ޖަލާލުއްދީން ސްކޫލްގެ އޭލެވެލް ނަތީޖާތަކާއި، އޯލެވެލް ނަތީޖާތައް އަދި ސްކޫލްގެ ހަރަކާތްތައް، ހއ. ހދ. އަދި ށ. އަތޮޅުގެ ބައެއް ސްކޫލްތަކުގެ ނަތީޖާތަކާއި ހަރަކާތްތަކާއި އަޅާކިޔާއިރު، ދަރިފުޅު ކުޅުދުއްފުއްޓަށް ކިޔަވަން ގެންނަންޖެހޭވަރުގެ ބޮޑު ތަފާތެއް އޮތްކަމަށް މިހާރު ގަބޫލުނުކުރެވުމެވެ.\nސަރުކާރުން ގެންނަން ނިންމާފައިވާ ބަދަލާއެކު، ޖަލާލުއްދީން ސްކޫލްގެ ދަރިވަރުންގެ އަދަދު ދެން ބިނާވާނީ ތައުލީމީ މަރުކަޒާއި، އަފީފުއްދީން ސްކޫލާއި އަދި މިސަރަހައްދުގެ އެހެން ސްކޫލްތަކުގެ އޯލެވެލް ނަތީޖާގެ މައްޗަށެވެ. އަދި ވަކިން ޚާއްސަކޮށް، ޖަލާލުއްދީން ސްކޫލުން އޭލެވެލް އިމްތިހާނުގައި ހޯދާ ނަތީޖާގެ މައްޗަށެވެ. ދަރިވަރުންނަށް ލިބިދެވޭ ތައުލީމީ ފުރުސަތުތަކުގެ ތަފާތުކަމުގެ މައްޗަށްވެސް މެއެވެ.\nދަރިވަރުންގެ އާބާދީ އެކަށީގެންވާ މިންވަރެއްގައި އޮންނަ ހައި ސްކޫލެއްގެ ގޮތުގައި ޖަލާލާލުއްދީން ދެމިއޮންނަން ބޭނުންނަމަ، މިސަރަހައްދުގެ އެހެން ސްކޫލްތަކާއި ތަފާތު، ފެންވަރު ރަނގަޅު ތައުލީމެއް ފޯރުކޮށްދޭންޖެހޭނެއެވެ. ތަފާތު ތައުލީމީ ފުރުސަތު، އެއީ ހަމައެކަނި އެޑެކްސެލް އޭލެވެލް ނޫންކަމަށްވެސް ނިންމިދާނެއެވެ.\nއޭލެވެލް ނަތީޖާއެއީ މިހާރު ބެލެނިވެރިން ދަރިން ސްކޫލަށް ވައްދާ ހަމައެކަނި ސަބަބެއްނޫނެވެ. ހައި ސްކޫލް ނިމޭއިރު ވަށާޖެހޭ ތައުލީމެއްގެ ތެރެއިން ދަރިވަރު ހުންނަންޖެހޭނީ، އިތުރަށް އުނގެނޭށާއި، މުޖުތަމައުގެ ރަނގަޅު ބައިވެރިއެއްގެ ގޮތުގައި ހަރަކާތްތެރިވުމަށް ތައްޔާރުކުރުވިފައެވެ.\nދަރިވަރުންގެ އޭލެވެލް ނަތީޖާ އަހަރުން އަހަރަށް ދަށްވަމުންދާކަމަށް ވާނަމަ، އެކަންވާނީ، ރަނގަޅު ސްކޫލެއްގެ ގޮތުގައި ދެމިއޮތުމަށް ކުރިމަތިވާނެ އެންމެ ބޮޑު ގޮންޖެހުމަށެވެ.\nކޮންމެއަކަސް، ސަރުކާރުން ގެންނަން މިއުޅެނީ މުހިންމު ބަދަލެކެވެ. އޭގައި ގޮންޖެހުންތަކާއި ފުރުސަތުތަކެއް ވެސް ސްކޫލަށް އޮތް ބަދަލެކެވެ. ދެންއޮތީ ގޮންޖެހުންތައް ގިރާކޮށް ފުރުސަތުތަކުން ފައިދާ ނަގާނެ ބުއްދިއެއް އެންމެންވެގެން ކުރުމެވެ.


Champions League ge suspension eh Neymar ah athuvedhaane: Report - vNews.mv\nޗެމްޕިއަންސް ލީގުގެ ސަސްޕެންޝަނެއް ނޭމާއަށް އަތުވެދާނެ: ރިޕޯޓް\nމުހައްމަދު ޝާން އަބްދުﷲ 14 March 2019, 15:09\nޗެމްޕިއަންސް ލީގުގެ ސަސްޕެންޝަނެއް ޕީއެސްޖީގެ ތަރި ނޭމާއަށް އައުމުގެ ފުރުސަތު ބޮޑު ކަމަށް މީޑިއާ ރިޕޯޓްތަކުން ބުނެފި އެވެ.\nމީޑިއާ ރިޕޯޓްތަކުން ބުނީ، ނޭމާއަށް ޗެމްޕިއަންސް ލީގުގެ ސަސްޕެންޝަނެއް އައުމުގެ ފުރުސަތު ބޮޑުވީ އޭނަގެ މައްސަލައެއް ޔުއެފާއިން ބަލަމުންދާތީ ކަމަށް ބުނެއެވެ.\nނޭމާއާ ބެހޭގޮތުން ޔޫއެފާއިން ބަލަމުން އަންނަ މައްސަލައަކީ ޔުއެފާ ޗެމްޕިއަންސް ލީގުގެ ދެ ވަނަ ބުރުގެ ދެ ވަނަ ލެގުގައި މެންޗެސްޓާ ޔުނައިޓެޑާ ވާދަކޮށް މުބާރާތުން ޕީއެސްޖީ ކެޓި މެޗަށް ފަހު އެ މެޗުގެ ރެފްރީންނަށް އަމާޒްކޮށް ހުތުރު ބަސް ބޭނުންކޮށްގެން ސޯޝަލް މީޑިއާގައި އޭނާ ފާޑުކިޔާފައިވާތީވެ ބަލަމުން އަންނަ މައްސަލައެކެވެ. އަދި އެ މައްސަލަ މިހާރު ޔުއެފާއިން ދަނީ ސީރިއަސް މައްސަލައެއްގެ ގޮތުގައި ތަހުގީގު ކުރަމުން ކަމަށް ވެސް މީޑިއާތަކުގައި ރިޕޯޓް ކޮށްފައި ވެއެވެ.\nޔޫއެފާއިން އެމައްސަލަ ބަލާ، ނޭމާ އެ އަދަބުދީފިނަމަ އަންނަ އަހަރުގެ ޗެމްޕިއަންސް ލީގުގެ ފުރަތަމަ މެޗުތައް އޭނާއަށް ކުޅުމުގެ ފުރުސަތު ގެއްލޭނެ ކަމަށް ވެސް މީޑިއާ ތަކުގައި ރިޕޯޓްކޮށްފައި ވެއެވެ.\nމިދިޔަ ހަފްތާގައި ޔުނައިޓެޑުން ޗެމްޕިއަންޝް ލީގެ ކުއާޓާއިން ޖާގައެއް ހޯދީ މިމުބާރާތުގެ ދެ ވަނަ ބުރުގެ ދެ ވަނަ ލެގުގައި ޕީއެސްޖީ އަތުން ރަށުން ބޭރުގައި ކުޅުނު މެޗް 3-1 ލަނޑުން ކާމިޔާބު ކޮށްގެންނެވެ. މިމުބާރާތުގެ ފުރަތަމަ ލެގުގައި ޔުނައިޓެޑްގެ ދަނޑުގައި ކުޅުނު މެޗް 2-0 ލަނޑުން ކާމިޔާބު ކުރީ ޕީއެސްޖީއިންނެވެ. އަދި ޔުނައިޓެޑަށް ކުރި ލިބުނީ ދެ ޓީމު އެގްރިގޭޓުން 3-3 އިން އެއްވަރުވެ، ރަށުން ބޭރުގައި ޖެހި ގޯލުން ކުރި ލިިބުމުންނެވެ.\nޔުނައިޓެޑާއި ޕީއެސްޖި ކުޅުނު ދެ ވަނަ ލެގުގެ މެޗުގައި، ޔުނައިޓެޑުން ޖެހި ފަހު ލަނޑަކީ މެޗުގެ އިތުރު ވަގުތުގައި ޕީއެސްޖީގެ ޕްރެސްނެލް ކިމްޕެމްބޭ އަތުގައި ބޯޅަ ޖެހުނު ކަމަށް ބުނެ، ވީޑިއޯ އެސިސްޓަންޓް ރެފްރީ (ވީއޭއާރް) ބެލުމަށްފަހު ރެފްރީ ދިން ޕެނަލްޓިއަކުން ރެޝްފޯޑް ކާމިޔާބުކުރި ލަނޑެކެވެ.\nއަނިޔާގެ ސަބަބުން ކުޅުމާ ދުރުހުރި އުމުރުން 27 އަހަރުގެ ނޭމާ ވަނީ އެ މެޗަށް ފަހު ސޯޝަލް މީޑިއާގައި ރެފްރީންނަށް އަމާޒްކޮށް ލިޔެފައިވާ ލިޔުންތަކުގައި ބުނެފައި ވަނީ، އެމެޗުގައި ރެފްރީކަން ކުރީ ފުޓްބޯޅަ ނުދަންނަ ބައެއް ކަމަށެވެ. އަދި އެމެޗުގައި ތިބި ހަތަރު ރެފްރީން ވެސް އެމީހުންގެ ޒިންމާ އަސްލު ނެގިފައި ނުވާކަމަށް ވެސް ސޯޝަލް މީޑިއާގައި ނޭމާ ލިޔެފައިވާ ލިޔުންތަކުގައި ބުނެފައި ވެއެވެ.\nނޭމާގެ މައްސަލަ ޔޫއެފާއިން ބަލަން ފަށާފައިވާއިރު، އެމެޗުގައި ރެފްރީއިން ކަންކުރީ ރަނގަޅަށް ކަަމަށް ވެސް ޔުއެފާއިން މިހާރު ވަނީ ބުނެފައެވެ.


sushant aa ankita ge loabee photo eh, dhemeehunves ufalun folhifai! – Iru\nއަންކިތާ ލޯކަންޑޭ ވަނީ ސުޝާންތް ސިންގް ރާޖްޕޫތު އަދި އާއިލާއާއި އެކު ހޭދަކޮށްފައިވާ އުފާވެރި ވަގުތު ކޮޅެއްގެ ފޮޓޯ ސޯޝަލްމީޑިއާ ގައި ހިއްސާކޮށްފައިއެވެ.\nއަންކިތާ އަކީ ސޯޝަލްމީޑިއާގައި ވަރަށް ހަރަކާތްތެރި ތަރިއެކެވެ. މި ފަހުން އޭނާ ވަނީ އިންސްޓަގްރާމްގައި “އާސްކް މީ އެނީތިންގް” ގެ ސެޝަނެއް ބާއްވާފައިއެވެ. މިސެޝަން ގެ ތެރޭގައި އަންކިތާވަނީ ލޯބިވެރިއާ އާއި ބޭހޭ މައުލޫމާތާއި ބައެއް އަމިއްލަ ޕާސަނަލް މައުލޫމާތު ވެސް ހިއްސާކޮށްފައިއެވެ.\nސުޝާންތު ސިންގް ރާޖްޕުތް އަދި އާއިލާ އާއި އެކު ނަގާފައިވާ މި ފޮޓޯވެސް އަންކިތާ ޝެއާކޮށްފައި ވަނީ މި ސެޝަންގައިއެވެ. މީގެ އިތުރުން އަންކިތާ ވަނީ “އެމް އެސް ދޯނީ” ގެ ޝޫޓިންގ ގައި ސުޝާން އުޅެނިކޮށް ކޮށްފައިވާ ވީޑިއޯ ކޯލްއެއްގެ ސްކްރީން ޝޮޓްވެސް ޝެއާ ކޮށްފައިއެވެ.\nސުޝާންތް އާއި އަންކިތާ ވަނީ ހަ އަހަރު ވަންދެން ރައްޓެހިވެގެން އުޅެފައިއެވެ. ނަމަވެސް މި ދެމީހުން ވަނި 2016 ގައި ގުޅުން ކަނޑާލާފައިއެވެ. ސުޝާންތު ގެ މަރަށް އިންސާފު ހޯދުމަށް އެންމެ ގަދައަށް މަސައްކަތް ކުރަމުންދާ އެކަކީ ވެސް އަންކިތާއެވެ.


Council inthikhaab ge kurin vote lumah faseyha varah gina badhalu thah gennaanan: Shareef | Mihaaru\nއިލެކްޝަންސް ކޮމިޝަނުން މިރޭ ބޭއްވި ބައްދަލުވުމުގައި އެ ކޮމިޝަންގެ ރައީސް ޝަރީފް (ވ) އަދި މެމްބަރު އަކްރަމް (މ) ބައިވެރިވެވަޑައިގަންނަވަނީ.-- ފޮޓޯ: އިލެކްޝަންސް ކޮމިޝަން\nކައުންސިލް އިންތިޚާބުގެ ކުރިން، ވޯޓުލުމަށް ފަސޭހަވާނެ ގިނަ ބަދަލުތައް ގެންނާނަން: ޝަރީފް\n05 އެޕްރީލް 2019 - 23:355comments\nއެ ކޮމިޝަނުން ބޭއްވި މައުލޫމާތު ދިނުމުގެ ބައްދަލުވުމުގައި، ސޯޝަލް މީޑިއާގައި އާއްމުންގެ މީހަކު ކުރި ސުވާލަކަށް ޖަވާބުދެއްވަމުން ޝަރީފް ވިދާޅުވީ މާދަމާ ބާއްވާ މަޖިލިސް އިންތިޚާބަށްފަހު، ވޯޓިން އަށް ރަނގަޅު ބަދަލުތަކެއް ގެނައުމަށް މަޝްވަރާކުރަމުން އަންނަ ކަމަށެވެ. އާލީ ވޯޓިން އާއި ޕޯސްޓަލް ވޯޓިން އަކީ އޭގެ ތެރޭގައި ހިމެނޭ ކަންތައް ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ގިނަ އަދަދެއްގެ ދިވެހިން ބޭރުގެ ގައުމުތަކުގައި އުޅޭއިރު، ވަކި އަދަދަކަށް ވުރެ މަދުން ދިވެހީން އުޅޭތީ ބައެއް ތަންތަނުގައި ވޯޓުފޮށި ނުބަހައްޓާ ކަމަށެވެ. އެހެންވެ އެ މީހުންނަށް ގިނަ އުނދަގޫތަކާ ދިމާވާކަމަށް ވިދާޅުވި އެވެ. ދުނިޔޭގެ ކޮންމެ ތަނެއްގައި ހުރިކަމުގައި ވިއަސް ޕޯސްޓަލް ވޯޓިންގެ ޒަރިއްޔާއިން ވޯޓުލުމުގެ ފުރުސަތު ފަހިކޮށްދިނުމަށް މަޝްވަރާކުރަމުން އަންނަ ކަމަށް ވިދާޅުވި އެވެ.\nބޭރު ގައުމުތަކުގައި ވޯޓުފޮށި ބަހައްޓަނީ ކޮމިޝަނުން އިއުލާނުކުރާ ގައުމުތަކުގެ ތެރެއިން ވޯޓުލުމަށް 100 އަށްވުރެ ގިނަ މީހުން ރަޖިސްޓްރީކުރާ ގައުމުތަކުގަ އެވެ. މިފަހަރު ވޯޓުފޮށި ބަހައްޓަނީ، އިންޑިޔާ، ސްރީލަންކާ، މެލޭޝިޔާ އަދި އިނގިރޭސިވިލާތުގަ އެވެ. އެ ގައުމުތަކުގައި އަށް ވޯޓުފޮށި ބަހައްޓަ އެވެ.\nއެތަންތަނުގެ އިތުރުން، އޭޝިޔާގެ ގައުމުތަކާއި އޮސްޓްރޭލިއާ، ނިއުޒިލެންޑު ފަދަ ގައުމުތަކުގައި ވެސް ގިނަ އަދަދެއްގެ ދިވެހީން ދިރިއުޅެ އެވެ.\n"ކޮމިޝަންގައި މަޝްވަރާކުރަން ދުނިޔޭގެ ކޮންމެ ސަރަހައްދެއްގައި ދިރިއުޅޭ ދިވެހީންނަށް ވަކި ލިމިޓެއް ނެތި ޕޯސްޓަލް ވޯޓިންގެ ޒަރިއްޔާއިން ވޯޓުލުމުގެ ފުރުސަތު ތަނަވަސްކޮށްދެވޭތޯ ދެން އަންނަ އިންތިޚާބުގައި. އެހެންވެ ބޭސްލައިނެއް ކަނޑައަޅާކަށް ވެސް ނުޖެހޭނެ،" ޝަރީފް ވިދާޅުވި އެވެ.\nއޭނާ ވިދާޅުވީ ދުނިޔޭގެ އެހެން ގައުމުތަކުގައި ވެސް އޮންނަ އާލީ ވޯޓިން އަކީ ވަރަށް މުހިއްމު އެއްޗެއް ކަމަށެވެ. އޭރުން ބައެއް ތަންތަނަށް ފޮނުވާ އޮފިޝަލުން، އާލީ ވޯޓިންގެ ތެރެއިން ވޯޓު ލައިގެން އެ ތަނަކަށް ދިއުމުގެ ފުރުސަތު އޮންނާނެ ކަަން ފާހަގަކުރެއްވި އެވެ.\n"ދެން އެންމެ އަވަހަކަށް އަންނަ އިންތިޚާބު އަންނަންވާއިރަށް ހެޔޮ ރައްޔިތުންނަށް ފަސޭހަވާނެ ވަރަށް ގިނަ ބަދަލުތައް ގެނެސްދޭނަން،" ޝަރީފް ވިދާޅުވި އެވެ.\nމާދަމާ ބާއްވާ އިންތިޚާބާ ގުޅޭގޮތުން ޝަރީފް ވިދާޅުވީ އެ އިންތިޚާބަށް ފުރިހަމައަށް ތައްޔާރުވެވިފައިވާ ކަމަށެވެ. މީހުން ދިރިއުޅޭ ހުރިހާ ރަށަކަށް ވޯޓު ކަރުދާހާއި ވޯޓު ފޮށި ފޮނުވާފައިވާއިރު މިއީ އިންސާފުވެރި އިންތިޚާބަކަށް ވާނެ ކަމަށް ވިދާޅުވި އެވެ. އަދި މިނިވަންކަމާއި އަމާންކަމާއެކު ވޯޓުލުން ކުރިއަށްގެންދިއުމަށް އިލެކްޝަންސް ކޮމިޝަނުން ވަނީ އެދިވަޑައިގެންފަ އެވެ.


SunOnline: ''Maamui'' Adhives Balailan beynun vefai\n"މާމުއި" އަދިވެސް ބަލައިލަން ބޭނުންވެފައި\n"މާމުއި" ގެ ޕޯސްޓަރެއްގައި ޝީލާ އާޢި ސުނީ....\nމިދިޔަ އަހަރު ޖުލައި މަހު ރިލީޒްކުރި ޑާކްރެއިން އެންޓަޓެއިންމަންޓުގެ ކާމިޔާބު ފިލްމު "މާމުއި" ވެގެންދިޔައީ ބެލުންތެރިންގެ މެދުގައި ވަރަށް ބޮޑަށް މަގްބޫލުކަމެއް ލިބިގެން ދިޔަ ފިލްމަކަށެވެ.\nފިލްމު ސްކްރީންކުރުމާއެކު ފިލްމުގައި ހިމެނޭ މޮޅެތި ޑައިލޮގުތަކުން ސޯޝަލް މީޑިއާ ފުރިގެންދިޔައެވެ. "ވެން ޔޫ މީޓް ޔޯ ބޭ އާފްޓާ ލޮކްޑައުން" ކެޕްޝަން އާއެކު ޑާކްރެއިނުން އާންމުކުރި ވީޑިއޯއާއެކު އަނެއްކާވެސް މީހުން މިވަނީ "މާމުއި" ބަލާހިތްވެފަ އެވެ. ޝީލާ ނަޖީބު އާއި އަހްމަދު ސުނީ އެ ވީޑިއޯއިން ފެނިގެންދާއިރު އެ ކްލިޕުން ފެނިގެންދަނީ ދެތަރިންގެ ވެސް ފަރި ނެށުންތަކެވެ.\n"މާމުއި" އަކީ ވަރުގަދަ ކޮމެޑީއެއްކަން މި ފިލްމު ބެލި މީހުންވެސް އިއްތިފާގުވިއެވެ. މިހާރު އާންމުން އެންމެ އިންތިޒާރުކުރަނީ ލޮކްޑައުން ހާލަތުގައި ގޭގައި ތިބެ އޮންލައިންކޮށް "މާމުއި" ބަލައިލެވޭނެ ދުވަހަކަށެވެ. އާއިލާ އާއެކު ވަގުތުކޮޅެއް ހޭދަކޮށްލުމަށް މި ފިލްމު ބަލައިލަން ގިނަ ބަޔަކު އެދެއެވެ.\nއައިޝަތު ފުއާދު އަދި އަހްމަދު ތޮލާލުގެ ވާހަކައެއްގެ މައްޗަށް ހެދި އެ ފިލްމުގެ ޕްރޮޑިއުސަރަކީ މުހައްމަދު އަލީ (މޮގާ)އެވެ. ފިލްމުގެ ޑައިރެކްޓަރަކީ އަލީ ޝިފާއު (ޗިއްޕެ)އެވެ.\nމިއީ އެއް ފަހަރުން ބަލައިލަގެން ނިންމާލެވޭ ވަރުގެ ފިލްމެއް ނޫނެވެ. ކިތަންމެ ގިނަ ފަހަރު ފިލްމު ބެލިޔަސް ފޫހިނުވާނެ ކަން ގައިމެވެ.\nޑާކްރެއިނުން މިހާރު އަންނަނީ "މާމުއި"ގެ ޕްރީކުއަލް "ފައްކަލޭ"ގެ މަސައްކަތްކުރަމުންނެވެ. އެމީހުންގެ ފުރަތަމަ ވެން ސީރީޒްގެ ޝޫޓިން ފެށިތަނާހެން ލޮކްޑައުންވުމުން ސީރީޒްގެ ޝޫޓިންތައް ވަނީ މެދުކެނޑިފަ އެވެ.\nފައްކަލޭގެ މައިގަނޑު ކެރެކްޓާތަކަކީ އަހުމަދު ސުނީ (ރީތި އިއްސެ) އާއި އަބްދުﷲ ޝާފިއު (ހައްޕު)ގެ ކެރެކްޓާ އެވެ.\nއޭގެ އިތުރުން މި ސީރީޒްގައި މަރިއްޔާ (ރޮމާނީ)ގެ ބައެއް ވެސް ހިމެނޭނެ އެވެ. އެ ތަރިންގެ އިތުރުން ވެސް މާމުއި ގައި ހަރަކާތްތެރިވި މުހިންމު ކެރެކްޓާތަކެއް މި ސީރީޒްއިން ފެނިގެންދާނެ އެވެ. އަދި ހަމޫދު އާއި ކާއްޓޭވެސް ފެންނާނެ އެވެ.\nޑާކްރެއިންގެ "އަނގުރު" މިހާރު ޔޫޓިއުބުން ބެލޭނެ\n"ބަޅިނދު"ގެ ފޮޓޯތަކަށް ސަމާލުކަން\nޑާކްރެއިން ޝޯޓްސް: އަނގުރު ދައްކާނީ މި މަހު 14ގައި


ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ތިލަދުންމަތީ އުތުރުބުރީ އިހަވަންދޫ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު - The President's Office\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، ތިލަދުންމަތީ އުތުރުބުރީ އިހަވަންދޫ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު\n7 ޖަނަވަރީ 2008، ރިފަރެންސް: PPS/2008/10\nއާދެ! އަޅުގަނޑު މިއަދު ތިޔަބޭފުޅުންގެ މި ލޮބުވެތި ރަށް، އިހަވަންދުއަށް މިއައީ މިއަދު މެންދުރުފަހުގެ ވަގުތެއްގައި މިއަތޮޅު އުލިގަމުގައި އިފްތިތާޙު ކުރުމަށް ގަސްދު ކުރެވިފައިވާ އިޢާދަކުރަނިވި ހަކަތައިގެ ޕްރޮޖެކްޓް ފަށައިދިނުމަށް ކުރާ ދަތުރެއްގައި. ކޮންމެއަކަސް އިހަވަންދުއަށް އައުމަކީ، އަޅުގަނޑަށް ލިބުނު ވަރަށްބޮޑު އުފަލެއް. އަދި މިރަށަށް އައުމުން، މިއަތޮޅުގެ ޢިއްޒަތްތެރި އަތޮޅުވެރިޔާއާއ، މިރަށުގެ ޢިއްޒަތްތެރި ވެރިން، އަދި މިރަށުގެ ލޮބުވެތި ރައްޔިތުން، ކޮމިޓީތަކުގެ މެންބަރުން، ކިޔަވާކުދިން، އަންހެން، ފިރިހެން ކުދިބޮޑު އެންމެން އަޅުގަނޑަށް ތިޔަ ވިދާޅުވި ވަރަށް ހޫނު މަރްޙަބާއަށްޓަކައި ތިޔަ ހުރިހާ ބޭފުޅުންނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން.\nއާދެ! ދެންމެ ކަތީބު އަލްފާޟިލް މުޙަންމަދު އިބްރާހީމްގެ ވާހަކަފުޅުގައި، އަޅުގަނޑަށް މިރަށަށް އާދެވޭލެއް މަދުކަމުގެ ވާހަކަ ނުވަތަ ވަރަށްގިނަ ދުވަސްތަކެއް ވަންދެން މިރަށުގެ ރައްޔިތުން، މިރަށު މިފަސްގަނޑުން އަޅުގަނޑު ދެކެވަޑައިގަތުމަށް ބޭނުންފުޅުވެފައިވާ ވާހަކަ ވިދާޅުވި. އެއީ ހަމަ ތެދުފުޅެއް. އެކަން އެއޮތީ އެހެންވެފައި.\nމިއީ ރައީސްކަމާ ހަވާލުވިފަހުން އަޅުގަނޑު އިހަވަންދުއަށް އަންނަ ތިންވަނަފަހަރު. މީގެކުރިން އާދެވިފައިވަނީ އެންމެ ދެފަހަރު. އެއީ މަދު ޢަދަދެއް ކަމުގައި އަޅުގަނޑުވެސް ގަބޫލުކުރަން. އެންމެފަހުން އާދެވިފައި މިއޮތީވެސް 1992 ވަނަ އަހަރު. އެއީ މީގެ 15 އަހަރު ކުރިން. އެހެންނަމަވެސް، އަޅުގަނޑު ހިތުން މިރަށުގެ ލޮބުވެތި ރައްޔިތުންވެސް ގަބޫލުކުރައްވާނެ ރާއްޖޭގައި 190 އެތައް ރަށެއްގައި މީހުން ދިރިއުޅެމުންދާއިރު، އަދި ތަފާތު އެތައް މަސައްކަތްތަކެއް އެރަށްރަށުގައި ހިނގަމުންދާއިރު، އަދި އަޅުގަނޑުގެ މަސައްކަތް ހުންނަ ގޮތުން ސަރުކާރުގެ ބޭނުމުގައި، ދިވެހި ރައްޔިތުންގެ ކުރިއެރުމާއި ތަރައްޤީއަށްޓަކައި ކުރަންޖެހޭ މަސައްކަތްތަކެއް ކުރުމަށްޓަކައި ވަރަށް ގިނައިން ރާއްޖެއިން ބޭރަށްވެސް ގިނަ ދަތުރުތަކެއް ކުރަން ޖެހުމާއި، މިހުރިހާ ކަމެއް މި ހުންނަގޮތުން އަޅުގަނޑުގެ ހިތް އެދޭ އެންމެ ގިނަ ޢަދަދަކަށްވެސް އެއްވެސް ރަށަކަށް ޒިޔާރަތެއް ނުކުރެވޭނެކަން. އެހެން މިކަންވެސް ދިމާވެފައި އެވަނީ.\nއެހެން ނަމަވެސް، މިފަހަރު މިރަށަށް މިއައީވެސް މިރަށަށް އާދެވޭލެއް މަދުކަމުން ހަމަ މިރަށަށް އައުމަށް ގަސްދުކޮށްގެން. އެހެން ނޫނީ ކޮންމެހެން މިދަތުރު އަންނާކަށްވެސް ނުޖެހޭ. އެއީ މިދެންނެވިހެން މިއަދު މެންދުރުފަހުން އުލިގަމަށް ގޮސް، އެ މަޝްރޫޢު އިފްތިތާޙުކޮށްދީފައި، އެނބުރި މާލެ ދިޔައީމާވެސް އެކަން އެއޮތީ ވެފައި. އެކަމަކު އެހެނެއް އަޅުގަނޑު ނަހަދަން. މިރަށަށްވެސް އަދި މިއަތޮޅުގެ އެހެން ބައެއް ރަށްރަށަށްވެސް ޒިޔާރަތް ކުރުމަކީ، އަޅުގަނޑު ވަރަށް ބޮޑަށް ބޭނުންވެފައިވާ އަޅުގަނޑަށް ވަރަށްބޮޑު އުފަލެއް ލިބޭ ކަމެއް ކަމަށްވާތީ، އަޅުގަނޑުގެ ދަތުރު އެގޮތަށް ބަދަލުކޮށްގެން ތިންދުވަސްވަރު މިތާނގައި ހޭދަކުރަން މިހާރު ނިންމައިގެން މިއުޅެނީ.\nއާދެ! އިހަވަންދުއަކީ ވަރަށް މުހިންމު ރަށެއް. ރާއްޖޭގެ އިޤްތިޞާދުގައި ވަރަށް މުހިންމު ބައެއް އަދާކުރާ ރަށެއް. އިހަވަންދުއަކީ، މަސްވެރި ޢާއިލާއެކޭ ކަތީބު އެވިދާޅުވީ. އެއީ ހަމަ ތެދުފުޅެއް. އެހެންވީމާ، މިރަށުގައި ތަރައްޤީގެ މަޝްރޫޢުތަކެއްވެސް ވަނީ ހިނގާފައި. އަޅުގަނޑުވެސް އޭނާ އެ ވިދާޅުވި ވާހަކަފުޅަށް ތާއީދުކުރަން. އަޅުގަނޑުމެން ކޮންމެ ބަޔަކީވެސް، އެބަޔަކަށް ބޭނުންވާ ގިނަ ކަންތައްތަކެއް ހުންނާނެ ބަޔެއް. އެއްބައި ކަންތައްތައް ފުރިހަމަވުމުން، ދެން ނަޒަރު ގޮސް ހުއްޓޭނީ، ފުރިހަމަނުވެ ހުރި ކަންތައްތަކަށް. އެއީ އިންސާނީ ޠަބީޢަތު.\nއެހެންނަމަވެސް އަޅުގަނޑުމެން ހަމަ ހަނދާންކުރަންޖެހޭ، ކުރިންވެސް ދެންނެވި ފަދައިން، ދިވެހިރާއްޖޭގައި މީހުން އުޅޭ 190 އެތައް ރަށެއް އެބައޮތްކަމާއި، އެއިން ކޮންމެ ރަށަކަށްވެސް ހަމަ މިރަށަށްވެސް ބޭނުންވާ ޚިދްމަތްތައް ބޭނުންވާނެކަން. ކަރަންޓްވެސް، ބަނދަރުވެސް، މަދަރުސާވެސް އަދި ބޭންކުވެސް، މިހެންގޮސް ކިޔާފައި، ވަކި ނުކިޔާނެ ކަމެއް ނެތް. އެ ހުރިހާ ރަށަކަށްވެސް މިކަންތައްތައް ބޭނުންވާނެ.\nއެހެންނަމަވެސް، އެކަންތައްތައް އަޅުގަނޑުމެން އެދޭހާ ހަލުވިކޮށް ކޮށްދިނުމަކީ، އަޅުގަނޑުމެންނަށް ކުރެވޭވަރުގެ ކަމަކަށްނުވޭ. އެއީ ރާއްޖެއަކީ ވަރަށް ކުޑަކުޑަ ޤައުމެއް. މުއްސަނދިކަމުގެ ވަސީލަތްތައް މަދު ޤައުމެއް. ސަރުކާރުގެ ބަޖެޓަކީވެސް ވަކިވަރަކަށް ކޮންޓްރޯލް ކުރަން ޖެހިފައި އޮންނަ ބަޖެޓެއް. އެހެންވީމާ، އަހަރެއްގެ މައްޗަށް ސަރުކާރަށް ލިބޭ އާމްދަނީއަށް ބަލާފައި، ސަރުކާރުން ބަޖެޓުވެސް މި ހަދަނީ. ކިތަންމެ ރަށެއްގެ ފަޅު ފުންކުރަން ޖެހިފައި އޮތަކަސް، އަދި ކިތަންމެ ރަށެއްގެ ބަނދަރު އަލުން ހަދަން ޖެހިފައި އޮތަކަސް، އަދި ކިތަންމެ ރަށެއްގައި ކަރަންޓްގެ ޚިދްމަތް، ރައްޔިތުންނަށް ބޭނުންވާ ފެންވަރަށް ދޭންޖެހިފައި އޮތަކަސް، އަދި މިނޫން ކިތަންމެ ކަމެއް ކުރަން ޖެހިފައި އޮތަކަސް، އެ ހުރިހާ ކަމަކީ އަޅުގަނޑުމެންނަށް ވަގުތުން ކުރެވޭނެ ކަމެއް ނޫން. އެކަންކަން ކުރުމަށް ގިނަ އަހަރުތަކެއް ބޭނުންވާނެ.\nއެހެންވީމާ، އަޅުގަނޑު އެދެނީ، މިރަށުގެ ރައްޔިތުންވެސް އެކަން ގަބޫލުކުރެއްވުން. ކަތީބު އެވިދާޅުވި ހުރިހާ ކަންތައްތަކެއް އަޅުގަނޑުމެން ނޯޓްކޮށްފީމު. އަދި އަޅުގަނޑު ހިތުން އެބޭފުޅުން އޮންނާނީ އަތޮޅުއޮފީހުގައި އަތޮޅުވެރިޔާގެ އަރިހުގައިވެސް ވިދާޅުވެފައި. ނޫނީ އެޓޮލްސްގައި ވިދާޅުވެފައި. އެހެންވީމާ، އެރޮނގުންވެސް އެކަންތައްތައް ހިނގަމުންދާނެ. އަދި އިރާދަކުރެއްވިއްޔާ އަޅުގަނޑު މާލެގޮސް ހަމަ އެކަންތައްތައް ކަމާބެހޭ ދާއިރާތަކާ ގުޅައިގެން މިހާރު ވެފައި އޮތްގޮތާއި، ވާން އޮތްގޮތާއި، މިކަންކަން ކުރެވެން އޮތް ގޮތް އިރާދަކުރެއްވިއްޔާ ބަލާ ހަދާނަން.\nއާދެ! މިހާރު މިރަށުގައި ކުރެވޭ މުހިންމު ކަންތައްތަކުގެ ތެރޭގައި، މިރަށުގެ ބަނދަރު އަލުން މަރާމާތު ކުރުމުގެ މަސައްކަތް ހިމެނޭ. އިރާދަކުރެއްވިއްޔާ މިހާރު މިއޮތީ މިއަހަރު ކުރީކޮޅު އެމަސައްކަތް ފެށޭގޮތަށް ހަމަޖެހިފައި. އަދި އެ ތައްޔާރީގެ މަސައްކަތްތައް މިހާރު ހިނގަމުންދާ ކަމަށް އަޅުގަނޑަށް މަޢުލޫމާތު ލިބިފައި މިވަނީ. އާދެ! ބަނދަރަކީވެސް ހަމަ އިންސާނުން ހަދާ ތަނެއް. އިންސާނުން ކުރާ ކޮންމެ ކަމަކީވެސް، އޭގައި އުނި ކަންތައްތަކެއް އެކުލެވިގެންވާނެ ކަންތައްތަކެއް. އެހެންވީމާ، ހަދާ ބަނދަރަކީ އަބަދަކު ދެމިއޮންނާނެ ބަނދަރެއް ނޫން. ކުރާ އިމާރާތަކީ އަބަދަކު ކޮއްޅަށް ހުންނާނެ އިމާރާތެއް ނޫން. ބޭނުންކުރާ ދޯންޏަކީ އަބަދަކު އެގޮތަށް ބޭނުންކުރެވޭނެ ދޯންޏެއް ނޫން. މިހުރިހާ އެއްޗެއްވެސް ހަލާކުވާނެ. މަރާމާތު ކުރަން ޖެހޭނެ. ނެތި ވީރާނާވެގެންދާނެ. އެއީ އިންސާނުންގެ ހާލު. ދެމިވޮޑިގެންވަނީ ހަމައެކަނި ﷲ. ފުރިހަމަކަން ނިސްބަތްވެގެންވަނީ ހަމައެކަނި اللّـه سبحـانـه وتعـالى އަށް.\nއެހެންވީމާ، ބަނދަރު ކުރިން ހެދިއިރު ހެދީ، އެއިރަށް އެންމެ ރަނގަޅަށް ހެދެން އޮތް ގޮތަކަށް. އެހެންނަމަވެސް، މިހާރު އެއޮތީ ހަލާކުވެފައި. ދިމާވާ އެކިއެކި ޙާދިސާތަކުގެ ސަބަބުން، ސުނާމީ ކާރިސާ ނުވަތަ އެނޫންވެސް އެހެން ކަންތައްތަކުގެ ސަބަބުން އެތަންތަން ހަލާކުވެގެން އެބަދޭ. އަޅުގަނޑުމެން ހަދާ މަދަރުސާގެ އިމާރާތްވެސް ފުރަތަމަ އެ ހަދަނީ އެވަގުތަށް ބޭނުންވާ ފެންވަރަކަށް، ބޮޑުމިނަކަށް. ދެތިން ހަތަރު އަހަރު ފަހުން އެމަދަރުސާ އޮންނާނީ ކުޑަވެފައި. ކިޔަވާ ކުދިންގެ ޢަދަދު ވާނީ އިތުރުވެފައި. އަލުން ޖާގަ ބޮޑުކުރަންޖެހޭނެ. މިސްކިތްވެސް އެހެން. އެއްމިސްކިތެއް، ދެމިސްކިތެއް ހުރެގެން ފަރުނުޖެހިގެން ތިންވަނަ ބޮޑު މިސްކިތެއްވެސް ހަދަން އެބަޖެހޭ. ނުވަތަ މިނޫންވެސް ކިތަންމެ ކަންތައްތަކެއް، ރަށުއޮފީސް، ރަށުކޯޓު، އެހެން ޢިމާރާތްތައްވެސް ގިނަދުވަސްވެގެން ބާވެގެން، ވީރާނާވެގެން އަލުން ހަދަން އެބަޖެހޭ. އެހެންވީމާ، މިކަންތައްތަކަކީ އަބަދުވެސް ކުރަންޖެހޭނޭ ކަންތައްތަކެއްކަން އަޅުގަނޑުމެން ގަބޫލުކުރަން ޖެހޭނެ. އެގޮތުގެ މަތިން އިރާދަކުރެއްވިއްޔާ، ބަނދަރުގެ މަސައްކަތްވެސް އަލުން މިހާރު މަރާމާތުކުރާ ގޮތަށް ހަމަޖެހިފައި މިއޮތީ.\nޞިއްޙީ މަރްކަޒަށް އިތުރުކުރެވޭ ބައި ޢިމާރާތް ކުރުމުގެ މަސައްކަތްވެސް މިހާރުދަނީ ހިނގަމުން ކަމަށް އަޅުގަނޑަށް މަޢުލޫމާތު ލިބިފައިވޭ. މިރަށުގެ ނަރުދަމާގެ ނިޒާމު ފަރުމާ ކުރުމުގެ މަސައްކަތް، ސަރުކާރުގެ ޚަރަދުގައި މިހާރު ކުރިއަށް އެބަދޭ. ކުރިން ހިންގިފައިވާ ކަންތައްތަކުގެ ތެރޭގައި، އައުޓަރ އައިލެންޑް އިލެކްޓިރިފިކޭޝަން ޕްރޮޖެކްޓްގެ ދަށުން މިރަށަށް ކަރަންޓްގެ ޚިދްމަތް ދިނުމުގެ މަޝްރޫޢެއް ހިމެނޭ. ރަށުއޮފީހާއި ރަށުކޯޓާއި އަދި ދެމިސްކިތެއްވެސްވަނީ ޢިމާރާތް ކޮށްދެވިފައި.\nދެންމެ ކަތީބު އެވިދާޅުވީ، މިރަށުގެ ކަރަންޓް، ސަރުކާރުގެ ކަރަންޓަކަށް ބަދަލުކޮށްދޭން ރައްޔިތުން ބޭނުންވާ ވާހަކަ. މިރަށުން އެކަންޏެއް ނޫން. އަޅުގަނޑު މިދާ ކޮންމެ ރަށަކުންހެން އަޅުގަނޑުގެ ކައިރީގައި އެވާހަކަ އެބަވިދާޅުވޭ. އިއްޔެވެސް އަޅުގަނޑު ދެތިން ރަށަކަށް ދިޔައިން. ހަމަ އެއްވެސް ރަށަކުން މިނޫން ގޮތަކަށް އެކަން ބޭނުންވާ ކަމަކަށް ވިދާޅެއްނުވޭ. އެއީ ވާނެގޮތް. ކޮންމެ ގޮތެއްގައިވެސް ރައްޔިތުންނަށް ޚަރަދުކުޑަގޮތަކަށް ޚިދްމަތެއް ލިބެން ބޭނުންވަންޏާ، އެގޮތަކަށް އެމީހުންނަށް އެދެވޭނެ. އެކަމުގައި އެއްވެސް މައްސަލައެއް ނެތް. އެހެންނަމަވެސް، އަޅުގަނޑުމެންގެ ފޯރުންތެރިކަން އަދި ސަރުކާރުގެ ތަނަވަސްކަން ހުރި ވަރަކަށް ބަލާފައި ނޫނީ، އެކަންކަން ކުރެވެން ނޯންނާނެކަން ތިޔަބޭފުޅުން ގަބޫލުކުރައްވާނެ ކަމަށް އަޅުގަނޑު ހީކުރަން.\nއާދެ! ތަރައްޤީގެ މަސައްކަތްތައް ހަލުވިކަމާއެކު ކުރިއަށްދާނީ، ރައްޔިތުންގެ މެދުގައި އެކުވެރިކަމާއި އެއްބާރުލުމުގެ ގުޅުމެއް އޮވެގެން. އަޅުގަނޑަށް އެނގޭ، އިހަވަންދޫ ރައްޔިތުންނަކީ، ވަރަށް އެކުވެރި އެއްބައިވަންތަ ބަޔެއްކަން. އަޅުގަނޑުގެ އިލްތިމާސަކީ، އެގޮތުގައި އިހަވަންދޫ ރައްޔިތުން ދެމިތިއްބެވުން. ކޮންމެ ކަމެއްވެސް ކާމިޔާބުވާނީ، އެކުވެރިކަމާއި އެއްބައިވަންތަކަން އޮވެގެން. އަޅުގަނޑުމެންގެ މެދުގައި އެކިއެކި ސަބަބުތަކަށްޓަކައި ބައިބައިވުމާއި ފިތުނަތައް އުފެދޭ ކަމަށްވަންޏާ، އޭގެ ސަބަބުން، އަޅުގަނޑުމެން ކުރާ މަސައްކަތްތަކަށް ވަރަށްބޮޑު ހީނަރުކަމެއް ނައިހެއްނުދާނެ.\nއާދެ! އިހަވަންދޫ ރައްޔިތުންނަކީ، ވަރަށް މުރާލި ހީވާގި ކެރޭ ބަޔެއް. ދެންމެ ކަތީބުގެ ވާހަކަފުޅުގައިވެސް އެ ވާހަކަ ވިދާޅުވި. އިހަވަންދުއަކީ، ރައްޔިތުންގެ މަސައްކަތުން ތަޢުލީމީ ގޮތުން ހެޔޮ ބަދަލުތަކެއް ހޯދާފައިވާ ރަށެއް މިއީ. މިހާރު މިރަށު މަދަރުސާގައި އެވިދާޅުވިހެން ގްރޭޑް 12އާ ހަމައަށް އެބަ ކިޔަވައިދޭ. ހާހަކަށްވުރެ ގިނަކުދިން އެމަދަރުސާގައި ތަޢުލީމު ޙާޞިލު ކުރަމުން އެބަގެންދޭ. އަޅުގަނޑަށް ލިބުނު މަޢްލޫމާތު، ކުށް ކަމުގައި ނުވަންޏާ، މަދަރުސާގައި ތިބި ކުދިންގެ ޢަދަދުވެސް، ދެޖިންސަށް ހަމަ ހަމަހަމަކޮށް އޮތީ. 515 ފިރިހެން ކުދިންނާއި، 515 އަންހެން ކުދިން. މިއީ ދެން ޙަޤީޤީ ޢަދަދެއް ކަމެއްނޭނގެ. މިއީ، އަޅުގަނޑަށް މިއަދު ލިބުނު ޢަދަދު. އެއިން ދައްކާ އެއްޗަކީ، އަޅުގަނޑުމެން މިހާރު ދެ ޖިންސުގެ ހަމަހަމަކަމަށް އިސްކަންދޭ މިންވަރު. ތަޢްލީމަކީ ފިރިހެން ކުދިންނަށް ބޭނުންވާ ފަދައިން، އަންހެނުން ކުދިންނަށްވެސް ބޭނުންވާ އެއްޗެއްކަން އަޅުގަނޑުމެންނަށް ގަބޫލުކުރެވޭ ފެންވަރު.\nދުނިޔޭގައި ކުރިއަށްދާނީ ތަޢުލީމު ލިބިގެން. ފިރިހެނަކަސް، އަންހެނަކަސް، އަދި އާމްދަނީ ހޯދަން މަސައްކަތެއް ކުރެވޭނީވެސް ތަޢުލީމު ލިބިގެން. އަދި މުޖްތަމަޢުގައި އަގުހުރި ޤަދަރުހުރި މީހަކަށްވާނީވެސް ތަޢުލީމު ލިބިގެން. މީހުންގެ އިޙްތިރާމް ލިބޭ މީހަކަށްވާނީވެސް ތަޢުލީމު ލިބިގެން. ތަންދޮރު އޮޅުންފިލާ މީހަކަށްވާނީވެސް ތަޢުލީމު ލިބިގެން. އެހެންވީމާ، މިއީ އަޅުގަނޑު ވަރަށް އުފާކުރާ ކަމެއް. މިރަށުގެ އަންހެން ކުދިންނަށް، ފިރިހެން ކުދިންނެކޭ އެއްފަދައިން، ކިޔެވުމުގެ ނުވަތަ ތަޢުލީމު ޙާޞިލު ކުރުމުގެ ފުރުޞަތު ތިޔަބޭފުޅުން ތަނަވަސްކޮށްދެއްވާކަން އެއީ، އަޅުގަނޑު ވަރަށް އުފާކުރާ ކަމެއް. އެކަމަށްޓަކައި އިހަވަންދޫ ރައްޔިތުންނަށް އަޅުގަނޑު ވަރަށް ބޮޑަށް ޝުކުރު ދަންނަވަން.\nއާދެ! ތަޢުލީމުގެ ވާހަކަ ދައްކާއިރު، ކުދިން ހަރުދަނާ ތަރުބިއްޔަތެއްގެ މަތީގައި ބޮޑެތި ކުރެއްވުމަކީވެސް މައިންބަފައިންނާއި ބެލެނިވެރިންގެ ވަރަށްބޮޑު ޒިންމާއެއް ކަމުގައި އަޅުގަނޑު ދަންނަވާލަންޖެހޭ. އާދެ! އެއީ ސްކޫލް ހިންގަވާ ފަރާތުގެވެސް ޒިންމާއެއް. ޓީޗަރުންގެވެސް ޒިންމާއެއް. އެހެންނަމަވެސް، އޭގެ އެންމެބޮޑު ޒިންމާ މި އެޅެނީ މައިންބަފައިންގެ ބޮލުގައި. ބެލެނިވެރިންގެ ބޮލުގައި. އަޅުގަނޑުމެންގެ ދަރިންނަކީ، ދީނަށް ޙުރްމަތްތެރިކޮށްހިތާ، އަޚްލާޤު ރަނގަޅު ބަޔަކު ކަމުގައި ހެދުމަކީ، އަޅުގަނޑުމެން ކުރަންޖެހޭނެ ކަމެއް. އެކުދިންނަށް ދެވޭނެ އެންމެ މުހިންމު ފުރްޞަތަކީ އެއީ. ދީނަށް ޙުރްމަތްތެރިކޮށްހިތުމާއި، މާތް އަޚްލާޤެއްގެ ވެރިބަޔެއް ކަމުގައިވުން. މި ދެއަސާސް ނެތް އެއްވެސް މީހަކީ، މުޖްތަމަޢުގައި ޤަދަރު ކުރެވޭ މީހަކަށް ނުވާނެ. ކާމިޔާބު ކުރެވޭ މީހަކަށްވެސް ނުވާނެ. މިދެންނެވި މާތް ސިފަތައް އެމީހެއްގައި ހުންނަންޖެހޭނެ. އެހެންވީމާ، އެސިފަތައް ކުދިންގެ ހިތްތަކުގައި އަށަގެންނެވުމަކީ، މައިންބަފައިން އެންމެ ފުރަތަމަވެސް ކުރައްވަންޖެހޭނެ ކަމެއް ކަމަށްވާތީ، އެވާހަކަ މިދަންނަވާލީ.\nކުދިންގެ ތަރުބިއްޔަތު ފެށެނީ ގެއިން. ގޭތެރެއިން ފެށިގެން ބޭރަށްދަނީ. މަދަރުސާގެ ދައުރު އަންނަނީވެސް އޭގެފަހުން. މުޖްތަމަޢުގެ ދައުރު އަންނަނީވެސް އޭގެފަހުން. އެހެންވީމާ، އެންމެ ފުރަތަމަ ކުއްޖާ ތަރުބިއްޔަތު ކުރުމުގެ މުހިންމު މަސްއޫލިއްޔަތު، ކޮނޑުގައި އަޅަންޖެހޭ ބަޔަކީ އެކުއްޖާގެ މަންމައާއި ބައްޕަ. މިކަމުގައި އެދެމީހުންގެ މަސްއޫލިއްޔަތު ހަމަހަމަވެގެންވޭ. ދަރިން ތަރުބިއްޔަތު ކުރުމަކީ، ހަމައެކަނި އަނބިމީހާގެ ކަމެއް ކަމަށް ބަލާފައި، ފިރިމީހާ އެކަން ދޫކޮށްލުމަކީ އެއްގޮތަކަށްވެސް ރަނގަޅު ގޮތެއް ނޫން. އާމްދަނީ ހޯދުމަށް ނަމަވެސް، އެހެން ކަމެއް ކުރުމަށް ނަމަވެސް، އަބަދު ގެއިން ބޭރުގައި އުޅެ ކުދިންގެ އަޙުވާލު ނުބަލައި، ކުދިންގެ ކަންތައްތައް ނުބަލާ ބައްޕަ ހުރުމަކީ، އޭގެ ސަބަބުން ނޭދެވޭ ކަންތައްތައް ނޫން އެހެން ކަމެއް ދިމާވާނެ ކަމެއް ނޫން.\nތެދުފުޅެއް. އާމްދަނީ ހޯދުމަށް ބައްޕަ ވަރަށް ގިނައިރު ގެއިން ބޭރުގައި އުޅެން ޖެހިދާނެ. ޚާއްޞަކޮށް، މަސްވެރިކަންކުރާ ބަޔަކުވިއްޔާ، އެހެން އެކަންވާނީ. އެހެންނަމަވެސް، މައިންބަފައިން ނުވަތަ ބައްޕަ ގެޔަށް އައުމާ އެކީގައި، ކުދިންގެ ޙާލަތު ބަލަންޖެހޭނެ. ކުދިންނަށް ވާނުވާގޮތް އޮޅުންފިލުވަންޖެހޭނެ. މަދަރުސާއަށްދޭތޯ، ފިލާވަޅު ދަސްކުރޭތޯ، އުޅެނީ ރަނގަޅަށްތޯ، ގޯސްކޮށްތޯ، މިކަންތައްތައް ބައްޕަވެސް ބަލަންޖެހޭނެ. ބައްޕަވެސް ކުދިންނަށް ނަޞޭޙަތްދޭންޖެހޭނެ. އިރުޝާދު ދޭންޖެހޭނެ. އެކަންތައްތަކަކީ ހަމައެކަނި މަންމަ ކުރާނެ ކަމަށް ބަލައިގެން، ބައްޕަ ދޫކޮށްލައިގެންވާނެ ކަމެއް ނޫން. ކުދިންނަށް ލޯތްބާއެކު އަޅައިލުމަކީ، މަންމައެކޭ އެއްފަދައިން، ބައްޕަގެވެސް ވަރަށްބޮޑު މަސްއޫލިއްޔަތެއް. މިކަން އަޅުގަނޑުމެންގެ ތެރެއިން ހަމަ ކޮންމެ މީހަކުވެސް ހަނދާންކުރަންވާނެ.\nހަމައެހެންމެ ކުދިން، ދީނީ ފަރުޟުތަކަށް ރައްކާތެރިވޭތޯ، ނަމާދުކުރަން ދަނޭތޯ، ނަމާދު ކުރޭތޯ، ރޯދަ ހިފާތޯ، މިކަންކަން ބައްޕަވެސް، މަންމަވެސް ބަލަންވެސް ޖެހޭނެ. ކުދިންނަށް ދަސްވެސްކޮށްދޭންޖެހޭނެ. ހަމައެކަނި މަދަރުސާއިން ދަސްކޮށްދޭނެ ކަމަށް ހިތަށްއަރުވާފައި، މަންމައާއި ބައްޕަ މިކަން ދޫކޮށްލައިގެންވާކަށް ނޯންނާނެ.\nއެހެންވީމާ، އަޅުގަނޑު މިދަންނަވާލީ ގްރޭޑް 12 އަށް ކިޔަވައިދޭއިރު، އަދި އެއީ ވަރަށް ރަނގަޅު ކަމެއް ކަމަށް އަޅުގަނޑުމެން އެންމެންނަށް ފެނިގެން، އެކަމާ އުފާ ފާޅުކުރަމުންދާއިރު، 12ވަނަ ގްރޭޑާ ހަމައަށްދާ ކުދިންގެ ތަރުބިއްޔަތު އޮތީ ކިހިނެއްތޯވެސް ބަލައިލާން ޖެހޭނެ. އެކުދިންނަކީ ހަރުދަނާ ބަޔެއްގެ ގޮތުގައި ތަރުބިއްޔަތުވަމުންދާ ކުދިބައެއްތޯ، އެކުދިން ދީނަށް ޙުރްމަތްތެރިކޮށްހިތާތޯ، ދީނީ އުޞޫލުތަކަށް ކަމޭހިތާތޯ، އެކުދިންނަކީ އިޚްލާޞްތެރި، ޤައުމަށް ވަފާތެރި ބައެއްތޯ، އެކުދިންނަކީ އަޚްލާޤު ރަނގަޅު ބައެއްތޯ، މިކަންކަންވެސް އަޅުގަނޑުމެން ބަލަންޖެހޭނެ.\nދެން ދަންނަވާލަން އޮތީ، އަޅުގަނޑުމެން މިހާރު ދެކެމުންމިދާ ސިޔާސީ އިޞްލާޙީ ބަދަލުތަކުގެ ވާހަކަ. އާދެ! އެނގިވަޑައިގަންނަވާނެ ފަދައިން، ސަރުކާރުން އިސްނަގައިގެން، ރާއްޖޭގައި ސިޔާސީ އިޞްލާޙުގެ ޕްރޮގްރާމެއް ހިންގަމުން ގެންދާތާ އަހަރުތަކެއްވެއްޖެ. އަދި އެ ޕްރޮގްރާމްގެ ތެރެއިން ވަރަށްގިނަ ކަންތައްތަކެއް މިހާރުވަނީ މާތްﷲގެ ވާގިފުޅާއެކު ކާމިޔާބު ކުރެވިފައި. ބައެއް އެހެން ކަންތައްތައް މިވަނީ ކާމިޔާބު ކުރުމުގެ މަގުމަތީގައި. އެކަމަށްދަނީ ވަރަށް ބޮޑެތި މަސައްކަތްތަކެއް ކުރެވެމުން.\nމިކަން މިހެން ވަމުންދާއިރު، އަޅުގަނޑުމެންގެ މެދުގައި އެއްބައިވަންތަކަން އޮތުމަކީ ވަރަށް މުހިންމު ކަމެއް. ހޭލުންތެރިކަން އޮތުމަކީ ވަރަށް މުހިންމު ކަމެއް. ޚިޔާލު ތަފާތުވުމަކީ މައްސަލައެއް ނޫން. އެހެންނަމަވެސް، ޚިޔާލު ތަފާތުވުމުގެ ސަބަބުން ބައިބައިވުން އުފެދުމަކީ މައްސަލައެއް. ޚިޔާލު ތަފާތުވުމުގެ ސަބަބުން ފިތުނަ އުފެދުމަކީ މައްސަލައެއް. ޚިޔާލު ތަފާތުވުމުގެ ސަބަބުން ސިޔާސީ ހަމަނުޖެހުމެއް އުފެދުމަކީ މައްސަލައެއް. މިކަންތައްތައް ޖެހޭނެ އަޅުގަނޑުމެން ރަނގަޅަށް ވަޒަން ކުރަން. ކޮންމެ މީހަކަށްވެސް ހަމަ ފުރިހަމަ އިޚްތިޔާރު ލިބިގެންވޭ، އެމީހެއްގެ ޚިޔާލު މިނިވަންކަމާއެކު ފާޅުކުރަން. އެކަމަށް ސަރުކާރުން މަރްޙަބާ ކިޔަން.\nމިއަދު އަޅުގަނޑު މިރަށަށް އައިސް ހިނގާލި ހިނގާލުމުގައި ނުވަތަ ބަލައިލި ބަލައިލުމުގައިވެސް މިކަންތައް އަޅުގަނޑަށް ފެނުނު. އަޅުގަނޑަށް ތާއީދު ކުރައްވާފައި ލިޔުއްވާފައި ހުރި އަދި އަޅުގަނޑަށް މަރްޙަބާ ވިދާޅުވެފައި ލިޔުއްވާފައި ހުރި ވަރަށް ގިނަ ލިޔުންތައް އެބަހުރި. އަދި އަމާނާތް ފުރިހަމަކުރުމަކީ ވަރަށް މުހިންމު ވާޖިބެކޭ ލިޔުއްވާފައި ހުރި ލިޔުންތަންވެސް އެބަހުރި. މާނައަކީ އަޅުގަނޑު މިހުރީ ރައްޔިތުންގެ ވަރަށްބޮޑު އަމާނާތަކާ ހަވާލުވެގެން ކަމަށްވާތީ، އެ އަމާނާތް ފުރިހަމަކޮށްދޭން ޖެހޭނެ ކަމަށް ދެކެވަޑައިގެން ލިޔުއްވާފައިވާ ޢިބާރާތްތަކެއްވެސް އެބަހުރި. އެ ޢިބާރާތްތައް އެހެން ލިޔުއްވާފައި ހުރުމުން، ތިޔަ ހުރިހާ ބޭފުޅުންނަށް އަޅުގަނޑު ވަރަށް ބޮޑަށް ޝުކުރު ދަންނަވަން.\nހަމައެޔާއެކީގައި، މިނޫން ޢިބާރާތްތައްވެސް އެބަހުރި. "ތިމަންނާމެން ބޭނުންވަނީ އާ ރައީސެކޭ" އެހެންވެސް އެބައޮތް ލިޔެފައި. އަދި "އިސްލާމީ ވަޙުދަތު ރައްކާތެރިކުރުމަށްޓަކައި ބޭނުންވަނީ އާ ރައީސެކޭ". މިހެންވެސް އެބަހުރި ލިޔެފައި.\nމިހެން ލިޔެފައި ހުރުމަކަށް އަޅުގަނޑު އެއްގޮތަކަށްވެސް އިޢުތިރާޒެއް ނުކުރަން. އަޅުގަނޑު ބުނަން ބޭނުންވާ އޮތީ ހަމަ އެންމެ ވާހަކައެއް. އެއީ، އެ ޢިބާރާތް އެ ލިޔުނު މީހަކު އެ ލިޔުނީ، އޭނަގެ އަމިއްލަ ޚިޔާލަށް، އޭނާގެ ޙަޤީޤީ ޝުޢޫރަށް ކަމަށްވަންޏާ، އަޅުގަނޑު އެކަމަށް މަރްޙަބާ ކިޔަން. އެއީ އޭނާގެ ޚިޔާލު. އޭނާގެ ޝުޢޫރު. އެއާ ޚިލާފަށް، އެ ލިޔުނު މީހަކު ނުވަތަ ބަޔަކު އެ ލިޔުނީ، އެހެން ބަޔަކު ބުނެގެން، އެހެން ބަޔަކު ނަޞޭޙަތްތެރިވެގެން، އެހެން ބަޔަކު ފައިސާތަކެއްދީގެން ކަމަށްވަންޏާ، އެއީކީ އަޅުގަނޑު ހިތުން އެއްވެސް މީހަކު ގަބޫލުކުރާނެ ކަމެއް ނޫން.\nމިހެން މިދެންނެވީ، އަޅުގަނޑަށްވެސް އެނގޭ، ރާއްޖޭގައި ކަންތައްތައް ހިނގަމުންދާގޮތް. އެއްބަޔަކު ބޭނުންވާ ގޮތަށް ކަންތައްތައް ގެންދިޔުމަށްޓަކައި، ގިނައަދަދަކަށް ފައިސާ ބަހަމުންދާކަންވެސް އެނގޭ. އެއީ އެބަޔަކު ކަންތައްކުރާގޮތް. އަދި އެފައިސާ އަންނަނީ ކޮންދިމާއަކުންކަންވެސް އެނގޭ. މީގެތެރެއިން، ބައެއް ފައިސާއަކީ ރާއްޖެއިން ބޭރުން އަންނަ ފައިސާ. އަންނަނީ ވަރަށް އެހެންކަހަލަ ނުރަނގަޅު ދިމަދިމާއިން. ބޭނުމަކީ ރައްޔިތުންގެ މެދުގައި ފިތުނަ އުފެއްދުން. ހަމަނުޖެހުން އުފެއްދުން.\nރާއްޖެއަކީ ސައްތައިން ސައްތަ މުސްލިމް ޤައުމަކަށްވާތީ، އެކަމާ ހިތްހަމަނުޖެހޭ ބޭރުގެ ކިތަންމެ ފަރާތެއް އެބަތިބި. އެމީހުން ބޭނުންވޭ، ރާއްޖޭގައި މިއޮތް އިސްލާމީ ވަޙުދަތު އެކިގޮތްގޮތުން ނަގާލަން. ރާއްޖޭގައި އެހެން ދީންދީނަށް ޖާގަ ހޯދައިދޭން. އެމީހުންނަށް އެނގޭ، މިހާރުގެ ސަރުކާރު މިއޮތްގޮތަށް އޮވެގެން، އެއީ އެއްވެސް ހާލެއްގައި ހުއްދަކުރާނެ ކަމެއް ނޫންކަން. ރާއްޖޭގައި މި ސަރުކާރަކުން އެހެން އެއްވެސް ދީނަކަށް ޖާގައެއް ނުދޭނެ. އެހެން އެއްވެސް ދީނެއްގެ އަޅުކަންކުރާ ތަނެއް ހެދުމުގެ ހުއްދައެއް ނުދޭނެ. މިއީ ބައެއް މީހުންނަށް، ބޭރުގެ ފަރާތްތަކަށް ވަރަށްބޮޑު ކަމަކަށްވަނީ.\nއެހެންވީމާ، މި ލިޔުންތައް ލިޔާއިރު، މިވާހަކަތައް ދައްކާއިރު، އޭގެ އަޑީގައި މުގުލުގައި ތިބީ ކޮންބަޔެއްތޯ ބައްލަވައިލެއްވުމަކީ، މިރަށުގެ ރައްޔިތުންނަށްވެސް ކުރައްވަންޖެހޭނެ ކަމެއް. ތިޔަބޭފުޅުން ހަނދުމަފުޅު ހުންނާނެ، 1980 ވަނަ އަހަރުގެ ބަޣާވަތް. 1988ގެ ޢުދުވާނީ ޙަމަލާ. އަދި އޭގެފަހުން، 1990ގެ ކުރީކޮޅުގައި މާލޭގައި ހިންގި އަލިފާނުގެ ޙާދިޘާތައް. މިހުރިހާ ކަމެއްގެ އަޑީގައި ތިބީ ކޮންބައެއްތޯ ބައްލަވާއިރު، ވަރަށްބޮޑު ޙަޤީޤަތެއް އޮޅުންފިލާނެ. އަދި މިހާރު މިއުޅޭ މީހުންވެސް، އެމީހުންނާ ގުޅިފައި ހުރިވަރު ރަނގަޅަށް ދޭހަވާނެ.\nމިހިރީ އަޅުގަނޑުމެން ވިސްނާލަންޖެހޭ ކަންތައްތައް. ހަމައެކަނި މީހަކު ބުނާ ބުނުމަކަށް، ސަރުކާރުން މިވެނި ކަމެއް ކޮށެއްނުދެޔޭ، މިވެނި ކަމެއް އޮތީ މިހެންނޭ ބުނާ ބުނުމަކަށް އަޅުގަނޑުމެން ހެއްލިގެނެއް ނުވާނެ. އެބަޔެއްގެ މަޤްޞަދަކީ ކޮބައިކަން އަޅުގަނޑުމެން ރަނގަޅަށް ދިރާސާކޮށް ދެނެގަންނަންވާނެ.\nއާދެ! އެހެންވީމާ، އަޅުގަނޑު ހިތަށްއެރީ މިވާހަކަ ދަންނަވާލާނަމޭ. ޚިޔާލު ތަފާތުވުމަކީ މައްސަލައެއް ނޫން. އެކަމަކު އޭގެ ސަބަބުން، އަޅުގަނޑުމެންގެ މެދުގައި ހަމަނުޖެހުމެއް އުފެދިގެނެއް ނުވާނެ. އަޅުގަނޑުމެން އެކަކު އަނެކެއްގެ ގަޔަށް އަތްލައި، މާރާމާރީ ހިންގައި، ތަޅާފޮޅާ، ތަންތަން ހަލާކުކޮށް، މިހެން ހަދައިގެނެއް ނުވާނެ. ކޮންމެ މީހަކުވެސް، އަނެކެއްގެ ރަޢުޔަށް، ޚިޔާލަށް އިޙްތިރާމް ކުރަންވާނެ. އަޅުގަނޑުވެސް، ތިމަންނާ ބޭނުމީ އާ ރައީސެކޭ ބުނާ މީހަކަށް އިޙްތިރާމް ކުރާނަން. ތިމަންނާ ބޭނުމީ އާ ވެރިޔެކޭ ބުނާ މީހަކަށް އިޙްތިރާމް ކުރާނަން. އެއީ އޭނާގެ ރައުޔު. އޭނާގެ ޚިޔާލު. އެހެން ބުނަން އޭނާއަށް ޙައްޤު އެބައޮތް. އެކަމަކު އެހެން ބުނަންވާނީ، އެއީ އޭނާގެ ހިތުގެ ޙަޤީޤީ ޝުޢޫރު ކަމަށްވަންޏާ. އެހެން މީހަކު ބުނެގެން ނުވަތަ އެހެން މީހެއްގެ ހެއްލުމުގެ ދަށުވެގެން ނުވަތަ އެހެން މީހަކު ފައިސާދީގެން ބުނާ ބުނުމަކަށް، އެކަން ވެގެނެއް ނުވާނެ.\nއާދެ! އަޅުގަނޑު މި ވާހަކަ މި ދަންނަވާލީ، މި،ދެންނެވި ގޮތަށް ކަންތައްތައް ހިނގަމުންދާތީ، އެކަންކަމާ ދޭތެރޭގައި އަޅުގަނޑުމެން ހޭލުންތެރިވާންޖެހޭނެލެއް ބޮޑުކަމުން.\nއަދި ހަމަ އެއް ވާހަކަ ދަންނަވާލާނަން. "އިސްލާމީ ވަޙުދަތު ރައްކާތެރިކުރުމަށްޓަކައި އަހަރުމެން ބޭނުންވަނީ އާ ރައީސެކޭ." އެހެން އެބަހުރި ލިޔެފައި. ދެން އަޅުގަނޑު ހިތުގައި ސުވާލު އެފުދުނު. ކީއްވެބާވައޭ އެހެން ލިޔެފައި އެއޮތީ. އެ ލިޔުނު މީހަކަށް ނުވަތަ ބަޔަކަށް ނޭނގެނީބާވައޭ، ރާއްޖޭގައި އޮތް އިސްލާމީ ވަޙުދަތު ރައްކާތެރިކުރުމަށްޓަކައި މި ސަރުކާރުން ކޮށްފައިވާހާ މަސައްކަތްތައް. ތިޔައިގެ ތެރެއިން ގިނަ ބޭފުޅުންނަކަށް އެނގިވަޑައެއްނުގަންނަވާނެކަންނޭނގެ. އެކަމަކު އަޅުގަނޑު ދަންނަވާލާނަން.\nއަޅުގަނޑު ވެރިކަމާ ހަވާލުވީ، 1978 ވަނަ އަހަރުގެ ނޮވެމްބަރު މަހުގެ 11 ވަނަ ދުވަހު. 1979 ވަނަ އަހަރު، އަޅުގަނޑުގެ ވެރިކަމަށް އަހަރުވެސް ނުވަނީސް، އަޅުގަނޑު އޮންނާނެ ރާއްޖޭގައި އުޅުއްވާ، އޭރު ތިއްބެވި ހުރިހާ ޢިލްމުވެރިންނަށް ސިޓީއެއް ފޮނުވާފައި. އަދި އެބޭފުޅުންނާ ބައްދަލުވެސް ކޮށްފައި. އެބޭފުޅުންނަށް އަޅުގަނޑު ދެންނެވި ވާހަކައަކީ، "މިހާރު ރާއްޖޭގައި ބައެއް ކަންކަމުގައި، ދީނުގެ ބައެއް ކަންތައްތަކުގައި ޚިޔާލު ތަފާތުވާން ފަށައިފިޔޭ. މިއީކީ ރާއްޖެއަށް ރަނގަޅު ގޮތެއް ނޫނޭ. ތިޔަބޭފުޅުން މިކަންތައްތައް ހުއްޓުވައިލައްވާށޭ. ތަފާތު ގޮތްގޮތަށް ފަތުވާ ނުދެއްވާށޭ. އަޅުގަނޑުމެން މިތިބީ މާތްވެގެންވާ އިސްލާމްދީނުގަޔޭ. އަދި ސުންނަތް ޖަމާޢަތުގެ މަޒްހަބެއްގެ ތެރެއިން މަޒްހަބެއްގައިވާ ގޮތުގަޔޭ. الإمام الشّافعى رضى الله عنه، އެކަލޭގެފާނަކީ ކީރިތި ޤުރްއާނާއި ސުންނަތުން އެކަލޭގެފާނުގެ މަޒްހަބުގެ ޙުކުމްތައް ނަންގަވާފައިވާ ބޭކަލެކޭ. އެހެންވީމާ، އެއީ ޞައްޙަ ގޮތެކޭ. ޞައްޙަ ގޮތެއް އޮއްވައި، އެގޮތް ދޫކޮށްލާފައި އެހެން ގޮތަކަށް ދާކަށް ނުޖެހޭނެޔޭ."\nމިވާހަކަ އަޅުގަނޑު ދައްކަން ފެށީ، 1979 ވަނަ އަހަރުން ފެށިގެން. މިހާތަނާ ޖެހެންދެން މިވާހަކަ މިދައްކަނީ. އެކިއެކި މުނާސަބަތުތަކުގައި އަޅުގަނޑު ދައްކާ ވާހަކަ ތިޔަބޭފުޅުން އަޑުއައްސަވައިފިއްޔާ، އެކިއެކި ދީނީ ތަޤްރީރުތަކުގައި ނުވަތަ ރަމަޟާންމަހުގެ ރޭތައް އިޙްޔާ ކުރުމުގެ ޖަލްސާތަކުގައި ނުވަތަ ހުކުރު ޚުޠުބާތަކުގައި ނުވަތަ ދީނުގެ މަގުގައި އަޅުގަނޑު ލިޔާ ލިޔުންތަކަށް ބައްލަވައިލައްވައިފިއްޔާ، އިސްލާމީ ވަޙުދަތު ރާއްޖޭގައި ރައްކާތެރިކުރަން އަޅުގަނޑު ކޮށްފައިވަނީ ކިހާވަރެއްގެ މަސައްކަތެއްކަން އެނގިވަޑައިގަންނަވާނެ. އިތުރަކަށް ދަންނަވާކަށް ނުޖެހޭނެ.\nދެން އެހެން ބުނާ މީހަކު އެހެން\tއެ ބުނަނީ ކީއްވެގެންތޯ؟ އެހެން ބުނާ މީހުންގެ ތެރޭގައި، އެކަމުގެ އަޑީގައި ތިބި މީހުންގެ ތެރޭގައި ތިބީ، މާބޮޑަށް ދީނަށް ޙުރްމަތްތެރިކޮށްހިއްތަވާ ބޭފުޅުންނޭ ދެންނެވޭކަށް ނެތް. އެބޭފުޅުންގެ އަޚްލާޤާއި ސުލޫކާއި، ވިދާޅުވާ އެއްޗިއްސާ، މިކަންތައް ހުންނަގޮތުން، އިސްލާމްދީނަށް ޙުރްމަތްތެރިކޮށްހިއްތަވާކަން ވަރަށް ޝައްކުކުރެވޭ ބަޔަކު، މީގެ އަޑީގައި އެބަތިބި. އެމީހުން މި ބުނަނީ، އިސްލާމީ ވަޙުދަތު ރައްކާތެރި ކުރުމަށް ބޭނުންވަނީ އާ ރައީސެކޭ. މިހިރީ ކަންތައް ހުރިގޮތް. އެހެންވީމާ، އަޅުގަނޑު މިދެންނެވީ ތިޔަ ހުރިހާ ބޭފުޅުން ޖެހޭނެޔޭ، މިކަހަލަ ކަންތައްތަކަށް ވިސްނާވަޑައިގަންނަވަން. އަޅުގަނޑު ހިތަށްއެރީ އެވާހަކަ ހަމަ ދަންނަވާލާނަމޭ.\nއަޅުގަނޑުގެ ވާޖިބެއްކަންނޭނގެ، މިމަގާމުގައި ހުރެގެން، ރައްޔިތުންނަށް ކަންތައްތައް އޮޅުންފިލުވައިދިނުން އެއީ. ކަމުގެ ޙަޤީޤަތް އޮޅުންފިލުވައިދިނުން. ކޮބައިތޯ ޙަޤީޤަތަކީ. ކޮބައިތޯ ކަންތައް ހިނގަމުންދާ ގޮތަކީ. ކޮބައިތޯ ރައްޔިތުންނަށް ރަނގަޅުގޮތަކީ. އެހެންވީމާ، އެ ބޭނުމުގައި އަޅުގަނޑު މިވާހަކަ މި ދެންނެވީ. އެހެންވީމާ، މި ދެއްކި ވާހަކަ، އިހަވަންދޫ ރައްޔިތުން ހެޔޮހިތުން ގަބޫލުކުރައްވާނެ ކަމަށް އަޅުގަނޑު ހީކުރަން.\nއާދެ! ކުރިންވެސް ދެންނެވި ފަދައިން، މިއަދު މެންދުރުފަހުން އަދި އެހެން ވަރަށް މުހިންމު ރަސްމީ ކަމެއްވެސް އެބައޮތް. އެތަނަށް އަޅުގަނޑު ދާންވެސް އެބަޖެހޭ. އެހެންވީމާ، ދެން އަޅުގަނޑުގެ ވާހަކަކޮޅު ނިންމާލާނަން.\nއަޅުގަނޑު އެދެނީ، اللّـه سبحـانـه وتعـالى އިހަވަންދޫ ރައްޔިތުންނަށާއި، ޢާންމުކޮށް ދިވެހިރާއްޖޭގެ ހުރިހާ ރައްޔިތުންނަށް، ހުރިހާވެސް ހެޔޮގޮތްތަކެއް މިންވަރު ކޮށްދެއްވުން. އެކަލާނގެ ފޮނުއްވި މާތް ހިދާޔަތުގައި، ފައިތިލަ ސާބިތު ކުރުމުގެ ހެޔޮ ތައުފީޤު އަޅުގަނޑުމެންނަށް ދެއްވުން. އަޅުގަނޑުމެން ބޭނުންވާ ތަރައްޤީގެ ލަނޑުދަނޑިތަކަށް ވާޞިލުވުމުގެ މަގު، އެކަލާނގެ ފަހިކޮށްދެއްވުން. އަދި އަޅުގަނޑުމެން އެންމެންނަށް ހެޔޮވިސްނުން ދެއްވައި، އަޅުގަނޑުމެން އެންމެންނަކީ ބުއްދީގެ ބޭނުންކުރާ، ޙަޤީޤަތް އޮޅުންފިލުވާ، ހެޔޮބަސްއަހާ، ހެޔޮ ގޮތްގޮތަށް ޢަމަލުކުރާ ބަޔަކު ކަމުގައި މާތް ﷲ ލެއްވުން.


Maldivian Pearls: ޕީރިއަޑްވެފައި ހުންނަ ދުވަސްވަރު ކުރުސި ޝަހާދަތްފަދަ އެއްޗެތި ކީދާނެތޯ؟ އަދި ގުރުއާން އަޑު އެހިދާނެތޯ ދަރިންނަށް ގުރުއާން ކިޔަވާދެވިދާނެތޯ؟\nޕީރިއަޑްވެފައި ހުންނަ ދުވަސްވަރު ކުރުސި ޝަހާދަތްފަދަ އެއްޗެތި ކީދާނެތޯ؟ އަދި ގުރުއާން އަޑު އެހިދާނެތޯ ދަރިންނަށް ގުރުއާން ކިޔަވާދެވިދާނެތޯ؟\nއައްޝައިޚް މުޙައްމަދު އިޔާޟް ޢަބްދުއްލަޠީފު\nޙައިޟުގެ ދުވަސްވަރު ގުރްއާން ކިޔެވުމާ ބެހޭ ގޮތުން ޢިލްމުވެރިންގެ މެދުގައި ޚިލާފުތަކެއްހުރި މައްސަލައެކެވެ. އެގޮތުން:\n1- ޖުމްހޫރު ޢީލްމުވެރިން (ގިނަޢިލްމުވެރިން) ދެކެވަޑައިގަންނަވަނީ ހައިޟުވެރިޔާ ހައިޟުގެ ދުވަސްވަރު ޤުރުއާން ކިޔެވުމަކީ ޙަރާމްކަމެއްކަމުގައެވެ. ހަމަ އެކަނި އިސްތިޘްނާ ވެގެންވަނީ އޭނާ ދުޢާކުރުމުގައި ބޭނުންކުރާ ބައެއް އާޔަތްތަކެވެ. މިސާލަކަށް ( رَبَّنَا آتِنَا فِي الدُّنْيَا حَسَنَةً وَفِي اْلآخِرَةِ حَسَنَةً وَقِنَا عَذَابَ النَّارِ) ސޫރަތުލް ބަޤަރާ 201 .\nޙައިޟުވެރިޔާ ޙައިޟުގެ ދުވަސްވަރުގައި ޒިކުރުކުރުމަކީ ހުއްދަކަމެކެވެ. ކީރިތި ރަސޫލާ ޞައްލަﷲ ޢަލައި ވަސައްލަމް ޙައްޖުތެރޭގައި ޢާއިޝާ ރަޟިޔަﷲ ޢަންހާ ޙައިޟުގެ ޙާލަތުގައި އިންނަވާ ހިނދު ޙަދީޘް ކުރެއްވިއެވެ: " اِفْعَلِي مَا يَفْعَلُهُ الحَاج غَيْرَ أَنْ لَا تَطَوفي فِي الْبَيْتِ حَتَّى تَطَهِّرِي" މާނައީ: ކަމަނާ ޙައްޖުވެރިންކުރާ ކަންތައްތަކުގެތެރެއިން ޠަވާފު ނޫން އެހެން ކަންތައް ކުރައްވާށެއެވެ." އެބަހީ މިނާގައި ރޭކުރުމާ ހިލައުކުމާއި ތަލްބިޔާ ކިޔުމާއި ތަޙްލީލް، ތަމްޙީދު އަދި ތަކްބީރު ފަދަ ކަންތައްތަކެވެ. والله أعلم -\nޕޯސްޓުކުރީ: Maldivian Pearls | ގަޑި: 20:27\nލޭބަލްތައް: ޙައިޟު, ޙައިޟުގެ ދުވަސްވަރު ޤުރުއާން ކިޔެވުން, ޑރ މުޙައްމަދު ޢިޔާޟު ޢަބްދުއްލަޠީފް\nކުރީގެ ލިޔުން(ތައް) ބަނޑޭރިގަނޑު


Rohingya Muslimun Himaayaiy Kurumah Ingireysivilaathu Gai Bodethi Harakaaiy Thakeh - Vaguthu\nރޮހިންޖާ މުސްލިމުން ހިމާޔަތްކުރުމަށް އިނގިރޭސިވިލާތުގައި ބޮޑެތި ހަރަކާތްތަކެއް\n3 އަހަރު ކުރިން ( މެއި 12, 2018 )\nމިޔަންމާ ސިފައިންނާއި އެޤައުމުގެ ހައްދުފަހަނަ އަޅާފައިވާ ބުޑިސްޓުންގެ އަނިޔާތަކަށް ކެތް ނުކުރެވިގެން، އެޤައުމު ދޫކޮށް ބަނގުލަދޭޝް އަށް ހިޖުރަކޮށްފައިވާ ރޮހިންޖާ މުސްލިމުންނަށް އިންސާފު ހޯދައިދިނުމަށް، އިނގިރޭސިވިލާތުގައި ޚާއްޞަ ހަރަކާތްތަކެއް ފަށައިފިއެވެ.\nއެގޮތުން ގިނަ އަދަދެއްގެ އެކްޓިވިސްޓުންނާއި ޤާނޫނީ ވަކީލުން ގުޅިގެން، ރޮހިންޖާ އިންނަށް އިންސާފު ހޯދައިދިނުމަށް ގޮވާލާ، ކެމްޕޭނެއް ވަނީ ފަށާފައެވެ. މި ކެމްޕޭން އިފްތިތާޙު ކޮށްފައިވަނީ މިދިޔަ ބުދަދުވަހު، ލަންޑަނުގައި ހުންނަ އެމްނެސްޓީ އިންޓަނޭޝަނަލްގެ ހެޑްކުއާޓަރުގައެވެ.\nމި ކެމްޕޭނުގައި އެންމެ އިސްކޮށް ހަރަކާތްތެރިވާ އަބްދުﷲ ފާއިޤު ބުނެފައިވަނީ ހަރަކާތުގެ މަޤުޞަދަކީ އިނގިރޭސި ސަރުކާރަށް ފިއްތުންތައް ކުރިމަތިކޮށްގެން، އިނގިރޭސިވިލާތުން މިޔަންމާއަށްވެސް ފިއްތުންތަކެއް ކުރިމަތިކުރުވުން ކަމަށެވެ.\nމީގެއިތުރުންވެސް، މި ކެމްޕޭނުގެ ދަށުން، މިޔަންމާގެ ސިފައިންނާއި ބުޑިސްޓުން، އަނިޔާވެރި ޢަމަލުތަކެއް ހިންގާފައިވާކަމުގެ ހެކިތައް ހޯދާނެކަމަށްވެސް ބުނެފައިވެއެވެ. ހަމައެހެންމެ، ރޮހިންޖާ ދަރިކޮޅުގެ މުސްލިމުންނަށް، މިޔަންމާގެ ފުރިހަމަ ރަށްވެހިކަން ދިނުމަށްވެސް ގޮވާލާނެކަމަށް އެފަރާތުން ބުނެފައިވެއެވެ.\nމިދިޔަ އަހަރުގެ އޯގަސްޓު މަހުގެ ތެރޭގައި މިޔަންމާގެ ރަޚައިން ސްޓޭޓުގައި ހިންގި ލާއިންސާނީ ޢަމަލުތަކާ ގުޅިގެން އދ. އިން އޭރު ބުނެފައިވަނީ އެއީ ނަސްލެއް ނައްތާލުމުގެ ޢަމަލުތަކެއް ކަމުގައެވެ. މި ކެމްޕޭނުގައި އިސްކޮށް ހަރަކާތްތެރިވާ އެހެން ފަރާތަކުން ބުނެފައިވަނީ މި މައްސަލައިގައި ބައިނަލްއަޤުވާމީ ފަރާތްތަކުގެ އަޑު އެއްކޮށް ކެނޑިފައިވާކަމަށެވެ.\nބަންގްލަދޭޝްގައި ބަޑިޖަހައި، ރޮހިންޔާ މުސްލިމުންގެ ލީޑަރެއް އަވަހާރަކޮށްލައިފި\nއދ. އިން ރޮހިންޔާ މީހުންގެ ހުއްދަ ނެތި މައުލޫމާތު ހާމަކުރި މައްސަލައެއް


Raees Yameen Minivan Kuran Rauyu Nerunu Fandiyaaruge Massala Balanee - Vaguthu\nކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ފަސް އަހަރުގެ ޖަލު ހުކުމް ގޯސް ކަމަށް ހައި ކޯޓުގައި ރައުޔަ ނެރުއްވި ފަނޑިޔާރު ހުސައިން ޝަހީދާ ގުޅޭ ދެ މައްސަލައެއް ކުރިއަށްދާ ކަމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ހާމަކޮށްފިއެވެ.\nއެކަމަކު، ޝަހީދާ ގުޅޭ ގޮތުން ހުށަހެޅިފައި އޮތް ދެ މައްސަލައަކީ 2019 ވަނަ ޖޭއެސްސީ އަށް ފޮނުވި މައްސަލައެކެވެ. މިއަދާ ހަމައަށް އައި އިރު، އެ ދެ މައްސަލައާ ގުޅޭ ގޮތުން ޖޭއެސްސީ އިން އެއްވެސް ނިންމުމެއް ނިންމާފައެއް ނުވެއެވެ.\nއޭގެ ތެރެއިން އޮގަސްޓް 19 ގައި ހުށަހެޅި މައްސަލައަކީ ވަކި ފަރާތެއްގެ މަސްލަހަތު އިސްކޮށްފައިވާ ކަމަށް ބުނާ މައްސަލައެވެ. އަދި އޭގެ ފަހުން އޮކްޓޯބަރު މަހުގެ 27 ވަނަ ދުވަހު ހުށަހެޅިފައިވާ މައްސަލައަކީ އިސްތިއުނާފީ މައްސަލައެއް އޮންނަ އިޖުރާތްތަކާ ދެކޮޅަށް ހިންގާ ކަމަށް ބުނެއެވެ.\nޖޭއެސްސީގެ އޮފިޝަލަކު ވިދާޅުވީ ޝަހީދަށް ޖަވާބުދާރީވުމުގެ ފުރުސަތު ދެއްވާފައިވާ ކަމަށެވެ.\nއެކަމަކު، އިތުރު ތަފްސީލެއް އޭނާ ނުދެއްވައެވެ.\nއެ ހުކުމް ހައި ކޯޓުން އިސްތިއުނާފް ކުރުމުން އެ ކޯޓުން ނިންމީ ދަށު ކޯޓުގެ ހުކުމް ބާތިލް ކުރަން ޖެހޭ ސަބަބެއް ނެތް ކަމަށެވެ. އެކަމަކު، ހައި ކޯޓުގައި މަައްސަލަ ބައްލަވާ ބެންޗުގައި ތިއްބެވި ތިން ފަނޑިޔާރުންގެ ތެރެއިން ޝަހީދުގެ ރައުޔު ތަފާތުވެފައިވެއެވެ. އަނެއް ދެ ފަނޑިޔާރުން ބުރަވެވަޑައިގަތީ ކްރިމިނަލް ކޯޓުގެ ހުކުމަށެވެ.\nޝަހީދުގެ ރައުޔުގައި ވަނީ ކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ މެނޭޖިންގ ޑިރެކްޓާރ އަބްދުﷲ ޒިޔަތަކީ ފާސިޤުން ކަމުގައި ބެލެވޭއިރު، އެ ދެމީހުންގެ ހެކި ބަލައިގަނެވޭނެ އެއްވެސް ސަބަބެއް ދައުލަތަށް ދެއްކިފައިނުވާ ކަމަށާއި ޔާމީންގެ މައްޗަށް ކުރާ ދައުވާއާ ގުޅިގެން އެ ދެ ބޭފުޅުންގެ ހެކި ބަސް ބަލައިގަނެވޭނެ އެއްވެސް ސަބަބެއް ނެތް ކަމަށެވެ.\nޝަހީދު ވިދާޅުވީ، އަޙުމަދު ޢަދީބާއި ޢަބްދުﷲ ޒިޔަތަކީ، އެމްއެމްޕީއާރުސީގެ ޚިޔާނާތުގައި ހިމެނޭ ބައިވެރިންކަމަށް ވީ ހިނދު، ޤާނޫނީ އަދި ޝަރުޢީގޮތުން ބެލިކަމުގައި ވިޔަސް، އެމީހުންގެ ހެކިބަހަކީ ޝަރީޢަތަށް ބަލައިގަނެވޭނެ ހެކިބަހެއް ނޫން ކަމަށާއި، ނަމަވެސް އެމީހުންގެ ހެކިބަހަށް ބުރަދަންދީފައިވާ ގޮތް، ދަށު ކޯޓުގެ ޙުކުމަށް ބެލުމުން އެނގެން އޮންނަ ކަމަށެވެ.\nހިތަދުއަށް އުފަން ޝަހީދު ޤާނޫނީ ދާއިރާއިން މަތީ ތަޢުލީމް ޙާސިލްކުރައްވާފައިވަނީ މިޞްރުގެ އިތުރުން ކުއްލިއްޔަތުއް ދިރާސާތުލް އިސްލާމިއްޔާ (މިހާރުގެ އިސްލާމިކް ޔުނިވާސިޓީ) އިންނެވެ.\nއެ ކޯޓުގައި މަސައްކަތް ކުރައްވަމުން ދަނިކޮށް ވަގުތީ ގޮތުން ޝަހީދު ނ.ހޮޅުދޫ މެޖިސްޓްރޭޓް ކޯޓަށް ވެސް ބަދަލުކުރިއެވެ. އެހެން ނަމަވެސް 2017 ވަނަ އަހަރުގެ ޖޫން މަހުގެ ތެރޭގައި އަނެއްކާ ވެސް ޝަހީދު ވަނީ ފޭދޫ މެޖިސްޓްރޭޓް ކޯޓަށް ބަދަލުކޮށްފައެވެ. ކްރިމިނަލް ކޯޓަށް ގާޒީ ޝަހީދު އައްޔަން ކުރިތާ އެންމެ 180 ދުވަސްފަހުން، ހައިކޯޓުގެ ފަނޑިޔާރަކަށް ޝަހީދު ޢައްޔަންކުރަން ޖޭއެސްސީން ނިންމިއެވެ.\nޖެނުއަރީ 23, 2021 14:51\nމިހާރުގެ ޖޭއެއްސީގައި ތިބި އެއްޕާޓީއެއްގެ އައުވާނުންނަކީ އިންސާފު ދަންނަ ބައެއްނޫން ހައިލަމްގެ ކަންކަމަށް ބަލާލާ ގާޒީންނަކަށް ނުޖެހޭނެ ސާލިހުބުނާގޮތެއް ހަދާކަން\nޖެނުއަރީ 23, 2021 23:53\nއަހަރެމެން އިންސާފު މަގުމަތިން ހޯދަންވީނު!! ގައިމު ތި މީހުންތީ މިރާއްޖޭގެ މަގުތައްމަތީ އުޅޭ މީހުން ވިއްޔާ!! ދިވެހި ރައްޔިތުން ހަމަ ރަަނގަޅީ!! ބޭރު ތަނެއްގަނަމަ ބޭނުން އެއްޗެއް ހަދާފަ ގޮސް ގެއަށްވެސް ނުވަދެވެނީސް އޮންނާނީ ވާނެ ހައެތިވެ ނިމިފަ!!\nކޮބާ ފެނޭތަ ހައިލަމް ބުނެފައެބައޮތޭނު ފަނޑިޔާރު ޝަހިދުގެ ސްލޫކީ މައްސަލަ ޕަކުޑި ކޮށްފަ\nނުބާއްވާނޭ ފަޓަސް ބަރިޔެންހެން ބަލަން ފެށިތަން މި އުޅެނީ 24 ގޑިއިރު ނުވޭ\nބާއްވަންޖެހޭތަ؟؟ މައްސަލައެއް އޮތިއްޔާ ބަލާ ފިޔަވަޅު އަޅަންޖެހޭނެ.. އެއީ ހުކުމުގެ މާކުރިންވެސް ބަލަމުންދާ މައްސަލައެއް\nޖެނުއަރީ 23, 2021 20:12\nބާދުއަށް ހާދަވަރެއް ވެފައޭ ތިހުރީ. ކީއްކުރާނީ ބައެއްމީހުން ފެންނަ ކަނުވެ އިވޭ ބީރުންނައްވެ ނިމިއްޖެ.\nޖެނުއަރީ 23, 2021 19:21\nއެމްޑިޕީ ގުންޑައިން ބުނާ މިނިވަން ޖުޑިޝަރީ އެއީ. ގުންޑައިން ބޭނުން ވާގޮތަށް ހުކުމް ނުކުރާ ފަނޑިޔާރުން ބޭރު.\nޖެނުއަރީ 23, 2021 15:06\nމަ ރުގާތްވެގެން ތެޅެނީ.\nޖެނުއަރީ 23, 2021 15:16\nބުއްރަބޭގެ އިންސާފު އުތުރި އަރަނީ މިއޮއްގެން! ތިމަންނާގެ ޕާޓީ މީހަކު ނޫން ވެއްޖެއްޔާ ތިމަންނާގެ ނުލަފާކަން ދައްކާލާނަމޭ ބުނި ބުއްޅައެއްނުތި! މީނާ ހިންގާ ޖަރީމާތަކުގެ ފާފައިން ބައެއް މީނާ މި މަޤާމަށް ގެނައުމަށް ވޯޓްދިން ބައެއްގެ ބޮލުގަވެސް އެޅޭނެ.\nޖެނުއަރީ 23, 2021 15:22\nބަލަނީއެއް ނޫން ބަލަމުންދޭ.. ހުކުމުގެ ކުރިންވެސް ބަލަމުން ގެންދާ ދެ މައްސަލައެއީ.. އޮޅޭ ގޮތަށް ފިތުނަ އުފައްދަން މަސައްކަތް ނުކުރަމާ..\nޖެނުއަރީ 23, 2021 15:47\nބިރުދަައްކަން ކުޅޭ މޮޅު ގޭމް. ތިމައްސަލަ ޕާކް ކޮއްފަ އޮއްތާ ކިތައް ދުވަސް އަދި ކިރިޔާ އެ ތެޅިގަތީ\nޖެނުއަރީ 23, 2021 18:20\nޕާކު ކޮށްފަ އޮތުމަކީ މައްސަލައެއް ނެތުމެއް ނޫން.. ޕާކު ކޮށްފައެއްވެސް ނޫން އޮތީ ހަމަ ބަލަމުންދާ މައްސަލައެއް2މައްސަލަ އެބައޮތް..\nޖެނުއަރީ 23, 2021 15:38\n...ތޮށަލިދުޅަޔަށް ދުނިޔެ ހިނގާނެކަން\nގުންޑާ ކަލޯ ކެނެރީ ކަރުބުޑުގަ އަލިފާން ރަހަލާނެދުވަސް އޮތީ ނިކަން ގާތުގަ\n====ވ... ވާހަކަ ====\nޖެނުއަރީ 23, 2021 18:33\nޙަމަ ހީ ނުވޭ ވަ ރަށް\nޖެނުއަރީ 23, 2021 23:45\nކަ ރުބުޑުގަ ރަހަނުލައްވާނެގޮތީ ނެތްގޮތެއް.\nޖެނުއަރީ 23, 2021 15:40\nޕީއޭގެ މެމްބަރެއް، ޔާމިނުގެ ވެރިކަމުގަ ކޯޓަށް ލީމަ، ރަޢުޔު ނެރޭނީ ނިގޫފިތިގެން ނެރޭ ރަޢުޔު.\nޖެނުއަރީ 23, 2021 15:41\nހާތްތެރީ ، ޖުޑިޝަރީ އިސްލާހުވާނީ ދެން މިހާވަރަށް\nފަނޑިޔާރުންނަށް އިންޑިއާއިން ގެރިއަށް އަޅުކަންކުރާބަޔަކު ފޮނުވާށޭ މޯދީ ބޭބެއަށް އަންގަންވީނު. އޭރުން ޞަދޫމްގައި ކުރާގޮތަށް ގިނަލާރިދޭކޮޅަށް ފައިދާވާގޮތަށް މައްސަލަ ނިންމާނެ. ފަނޑިޔާރަކަށް ފެންނަގޮތް ހާމަކުރުމުން ކުއްލިއަކަށް އެފަނޑިޔާރުގެ މައްސަލަ ބަލަންވީ. ފުރަތަމަ ތިމާމެންގެ މައްސަލަތައް ބަލާބަލަ. މާތެދުވެރި ބައެއްތަ ތީ؟ ފަނޑިޔާރުގެއިން ކުރާ ކަންކަމަށް ބަސްބުނަން މިތިބެނީ ޤާނޫނު ތަކާ ދީނުގެ ކަންތައް އޮންނަގޮތް ނުދަންނަ ރޯނުއެދުރުން ހިމެނޭ ބައެއް. ވާވާ.\nޖެނުއަރީ 23, 2021 15:43\nހަހަހަހަހހަހަހ. ޖުޑުޝަރީ މިނިވަން ވީ އޭ\nޖެނުއަރީ 23, 2021 15:53\n12 ގަޑި އިރު ، 100 ސަފޮހާ ކިޔަސް ،\nމިނާ އަކަށް ނޭންގޭ ދައުލަތައް ލިބެންޖެހޭ 1 މިލިއަން ޑޮލަރު ވަނި ޔާން ގެ އެކައުޓްއައް ވަދެފަކަން ، އަދި އެފައިސާ ގެ ބޭނުންކޮށް އެހެން އިންވެސްޓްމަންޓް އަކައް ބޭރުގެ ކުންފުނޔަކައް ފޮނުވާ އޭގެން ފައިސާ އިތުރުކޮށްފައިކަން .\nވީމާ މިހާސާފުކޮއް ފެންނާންހުރިކަމެއްގައި 100 ދުވަސް 100 ގަ ގޮތައްކިޔަސް ، ވާނީ ހަމަ ގައުމައް ގައްދާރުކަން .\nޖެނުއަރީ 23, 2021 19:16\n" ޝަހީދުގެ ރައުޔުގައި ވަނީ ކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ މެނޭޖިންގ ޑިރެކްޓާރ އަބްދުﷲ ޒިޔަތަކީ ފާސިޤުން ކަމުގައި ބެލެވޭއިރު، އެ ދެމީހުންގެ ހެކި ބަލައިގަނެވޭނެ އެއްވެސް ސަބަބެއް ދައުލަތަށް ދެއްކިފައިނުވާ ކަމަށާއި ޔާމީންގެ މައްޗަށް ކުރާ ދައުވާއާ ގުޅިގެން އެ ދެ ބޭފުޅުންގެ ހެކި ބަސް ބަލައިގަނެވޭނެ އެއްވެސް ސަބަބެއް ނެތް ކަމަށެވެ." އެހެންވީމަ އެހެންމީހުްނ ހެކިންގެ ގޮތުގައި ދައްކަންވީނު ޔާންޔާ އަކަށް ނޭގުނުދޮއްތަ ހަމަ އެއްމައްސަލައެއްގައި އަދި ކަމުގައި ޢަމަލި ގޮތުން ބައިވެރިވެ ކަން ހިންގި މީހުން ބެނުންކޮށްފައިވަނީ ކިތައްލައްކަ ކަމެއް އެކިތަންތަނުން 10 .12 ފްލެޓް ގަނެފަ އެއީ އެމީހުން އުފަންވި ދުވަހު ފޭބި ފައިސާބާ ކިއްވެބާ ހަމައެކަނި ޔާމީނުގެ ވާހަކަ ދައްކަނީ ، ބްރޯވަނީ އެފައިސާ ޕާޓިކުދިންނަށް ބަހާފަ އެމީހުންގެ ނަން ފަޅާއަރުވާލާފަނެތީ ޖަލުހުކުމޭ ކިޔާފަ ފައިވްސްޓާރ ފެންވަރުގެ ފްލެޓެއްގަ ދިރިއުޅެން ދޫކޮށްލާފަ ހުރީ، މަމެން މި ކިޔަނީ އެއްކަމެއްގައި ބައިވެރިވެ އަދި ޔާމީނަށްވުރެ ގިނަ ފައިސާ ބޭނުންކޮށްފައިވާ ބަޔަކަށް އަދަބު ލުއިކޮށްފަ ޔާމީނަށް ވަކިގޮތެއް ހަދާތީ އެވާހަކަ މިދައްކަނީ\nޖެނުއަރީ 23, 2021 16:01\nއިންސާފް ކޯދުލާ އަރަނީ. ސަދޫމްގެ އިންސާފު. ބިރު ދައްކައިގެން ކޮންޓްރޯލް ކުރެވޭނީ ވަކި ދުވަހަކާ ޖެހެންދެންކަން އެންމެ ރަނގަޅަށް އެނގޭނީ އެމްޑީޕީއަށް.\nޖެނުއަރީ 23, 2021 16:37\nނަސީދޫ ކަލޭ ހަނދާން ނެތުނީތަ ޖަލައްދާން ޖެހޭ ދުވަސް ކައިރިވާކަން!\nޖެނުއަރީ 23, 2021 16:39\nނަސީދު ކަލޯ ހިތައްނާރާތި ވެރިކަމަކީ އަމާބަފާގެ މުދަލޭ!!އަބަދު ވެރިކަމުގަ ނުތިބެވޭނެ!!\nޖެނުއަރީ 23, 2021 17:38\nމިސްރުން ކޮންތަނަކުން ކޮން ސެޓިފިކެޓެއްތޯ ހާޞިލުކުރެއްވީ؟ ހިޔެއްނުވޭ ރަނގަޅު މައުލުމާތެއްހެންނެއް.\nޖެނުއަރީ 23, 2021 17:39\nޢާޒީ އެދެެއްކެވީ އިސްލާމްދީމުގައި ހއެކަންއޮތް ގޮތަށް ހަމަ. ވަރަށް ބޭއިންސާފު ސިޔާސީ ހުކުމެއް. ކޯޓުތައް މިނިވަންވެފައި ތިއޮތީ..\nކޯޓުތަކަށް އަތްބޭނުން މެކުހަށް\nޖެނުއަރީ 23, 2021 17:42\n"ޝަހީދުގެ ރައުޔުގައި ވަނީ ކުރީގެ ނައިބު ރައީސް އަހުމަދު އަދީބާއި، އެމްއެމްޕީއާރްސީގެ ކުރީގެ މެނޭޖިންގ ޑިރެކްޓާރ އަބްދުﷲ ޒިޔަތަކީ ފާސިޤުން ކަމުގައި ބެލެވޭއިރު، އެ ދެމީހުންގެ ހެކި ބަލައިގަނެވޭނެ އެއްވެސް ސަބަބެއް ދައުލަތަށް ދެއްކިފައިނުވާ ކަމަށާއި ޔާމީންގެ މައްޗަށް ކުރާ ދައުވާއާ ގުޅިގެން އެ ދެ ބޭފުޅުންގެ ހެކި ބަސް ބަލައިގަނެވޭނެ އެއްވެސް ސަބަބެއް ނެތް ކަމަށެވެ.\nޝަހީދު ވިދާޅުވީ، އަޙުމަދު ޢަދީބާއި ޢަބްދުﷲ ޒިޔަތަކީ، އެމްއެމްޕީއާރުސީގެ ޚިޔާނާތުގައި ހިމެނޭ ބައިވެރިންކަމަށް ވީ ހިނދު، ޤާނޫނީ އަދި ޝަރުޢީގޮތުން ބެލިކަމުގައި ވިޔަސް، އެމީހުންގެ ހެކިބަހަކީ ޝަރީޢަތަށް ބަލައިގަނެވޭނެ ހެކިބަހެއް ނޫން ކަމަށާއި، ނަމަވެސް އެމީހުންގެ ހެކިބަހަށް ބުރަދަންދީފައިވާ ގޮތް، ދަށު ކޯޓުގެ ޙުކުމަށް ބެލުމުން އެނގެން އޮންނަ ކަމަށެވެ."\nވަރަށް ސިޔާސީ ހުކުމެެއް ހަމަތިކުރީވެސް!\nޖެނުއަރީ 23, 2021 17:43\nޖޭއެސްސީ ކިޔާ އެމްޑީޕީ ހަރުގެއިން އުޅެނީ ފަޑިޔާގެ އަޅުވެތިކޮށްގެން ފަޑިޔާރުންނަށް ބިރުދައްކަން !\nއުމުރު ދުވަހުގެ ޖަލުހުކުމެއް ކަނޑައަޅާލަބަލަ ނިކަން ކެނެރީ އައް ކެރެންޏާ.\nޖެނުއަރީ 23, 2021 18:09\nޖުޑީޟިއަރީ ކަރުަގއި ކެނެރީގޭ ބޮޑު މިޔަރު އޮތީ ދަތްއަޅައިގެން.މި ދުއްޕާނުގެ ކިބައިން ޤައުމު ސަލާމަތްކުރަން ރައްޔިތުން ނިކުންނަން ވެއްޖެ.މާ ލަސްނުވެ ނިކުމެ މީނާގެ ކިބައިން ދިވެހިން ސަލާމަތްވުމުގެ ޤާބިލުކަން ދިވެހިންގެ ކިބައިގައި ހުންނާނެ.ވަޤުތު ކުޑަތަންވޭ\nޖެނުއަރީ 23, 2021 18:12\nޖުޑީޟިއަރީ ކަރުަގއި ކެނެރީގޭ ބޮޑު މިޔަރު އޮތީ ދަތްއަޅައިގެން.މި ދުއްޕާނުގެ ކިބައިން ޤައުމު ސަލާމަތްކުރަން ރައްޔިތުން ނިކުންނަން ވެއްޖެ.މާ ލަސްނުވެ ނިކުމެ މީނާގެ ކިބައިން ދިވެހިން ސަލާމަތްވުމުގެ ޤާބިލުކަން ދިވެހިންގެ ކިބައިގައި ހުންނާނެ.ވަޤުތު ކުޑަތަންވޭ .....\nބުއްޅަބެޔާއި ރައީސްކަމުގައި ހުރި ސޯލިހު ވަގުތުންވަގުރަށް ހަށްޔަރުކުރުމަށް ގާނޫނުނީ ބާރު ހިނގާ އެންމެހާ މުއަށްސަސާތަކަށް ހަރުއަޑުން ގޮވާލަން މިދެމީހުންވަނީ ފަނޑިޔާރުންނަށް ވަކިގޮތަކަށް ތާއީދު ކުރުމަށް ނުފޫޒު ފޯރުވާފަ.\nޖެނުއަރީ 23, 2021 18:17\nމީނަގެ ދުވަސް މިދިޔައީ.ބަލާނެކަމެއްވެސް ނެތް.މީނަޔަަށް ދެން ޝަރިއަތުގެ މަޖިލިހަކު ނީދެވޭނެ.ބަލާނެކަމެއްވެސް ނެތް.\nފަނޑިޔާރު ހުސައިން ޝަހީދާކީ އަދުލު އިންސާފަ ލޯބިކުރާ ބޭފުޅެއް. މިޤައުމަށް ބޭނުންވަނީ ހުސައިން ޝަހީދު ފަދަ ބޭފުޅުން\nޖެނުއަރީ 23, 2021 18:24\nޟާހިދު އަ ކީ އިލްމީ ގާބިލް ކެރޭ ﷲގެ ދީންދެ ކެ ބިރުގަންނަ ﷲގެ އަޅެއް ތިޔަމީހުން ނަ ކަ އެވެސް ކަމެ ނު ކުރެވޭނެ. ކަލޭމެން ހީ ކުރި ކަހަލަ ނި ކެމެތި މަންމަ އެއްގެ ބައްޕަ އެއްގެ ދަރިޔާ ކަ ވީތީ ކަލޭމެންގެ އަޅަ ކަ އެސޮރު ވާނެ ކަމަ އެސޮރު ބޭނުންނޫން ﷲ އެސޮރަދެއްވި އިލްމު ވަގުތީ އުފަލަ ކަ ކަލޭމެންނަ ވި ކާލާ ކަށް ކަލޭމެން ކިތަންމެ ހުވަފެނެދެއް ކިޔަސް ރުފިޔާ ފާސާދިނަސް ޟާހިދު އަ ކީތެދު ވެރިޔެ ތެދު ވެރިންނަ އަބަދުވެސް އޮންނާނީ ތެދުވެރިގޮތް ތެދުވެރިންގެ ގަދަރު އުފުލޭނެ\nޖެނުއަރީ 23, 2021 18:28\nދެންފަނޑިޔާރު އުލުބޭންދިއަސް ވާނުވާ ރައްޔަތުންނަށް ވަރަށްސާފުވެއްޖެ. ވަރަށް ސަލާމް.\nޖެނުއަރީ 23, 2021 19:22\nދޮންކަލޯ ޔާމީންގެ އެކައުންޓަށް ޖަމާވެފައި ހިރި ފައިސާ ހެއްކަށް ފުދޭނެ\nޖެނުއަރީ 23, 2021 19:57\nރައީސް ޔާމީނަކީ މިގައުމު ބަނޑު އަޅާލި ބޮޑުވަގެއް އކަމުގެ މޭސްތިރި... ތިކަމެއް އޮޅުވައެ ނުލެވޭނެ!!!\nޖެނުއަރީ 23, 2021 21:01\nޝަރުޢީ ދާއިރާ މިނިވަން ވެފައި އޮންނަ މިންވަރު މި ކަމުން އެބަ ސާފުވެއެވެ. ޙުކުމެއް ކުރަންވާނީ ދައުލަތުގެ ވެރިޔާ އާއި މަޖްލީހުގެ ރައީސްވިދާޅުވާ ގޮތައްކަން ހާމަވެއްޖެއެވެ.\nޖެނުއަރީ 23, 2021 22:50\nފަނޑިޔާރަކަށް ވެސް މިނިވަން ކަމެއް ނެތް\nޖެނުއަރީ 23, 2021 23:26\nމީތޯއެބުނާ ކޯޓްތަކަކީ އެޖެންޑާ 19\nޖެނުއަރީ 23, 2021 23:31\nކޯޓްމިނިވަންވާނީ ދެން ކިހިނެތް ނަސީދުމެން ބޭނުމް ކުޅިވަރެއް އެކުޅެނީ ދެން ނަސީދޫ ވޯޓް ހޯދަން މަގޭ ގެޔައް ނާންނާތި ވަރައްސަލާމް\nޖެނުއަރީ 24, 2021 02:09\nތިޔާހެން ސުލޫކީ މައްސަލަ ނެރެގެން ތާއަބަދު ނުތިބެވޭނެ! ދައުލަތުގެ ޚަޒާނާއިން ވައްކަންކޮށްގެން ޖަލުޙުކުމުގައި ތިބި ފާސިޤުން ކޯޓަށް ވައްދައިގެން ހެކިބަސް ނަގައިގެން ފަސިޤުންގެ ހެކިބަސް ބަލައިގަތުމަކީ އިސްލާމީ ޝަރީޢަތް ހިނގާކޯޓެއްގައި ޙާކިމުންނަށް ކުރެވޭނެ ކަމެއްނޫން. އަދި އެހެކިބަހަށް ޙުކުމް ނުކުރެވޭނެކަން ރައްޖޭގެ ޤާނޫނު އަސާސީއިންބުނޭ ޤާނޫނުތައް ހެދިފައިވަނީ އިސްލާމްދީނުގެ ޙުކުމްތަކާ އެއްގޮތަށް ކަމަށް. ޢެއްގޮތަކަށްވެސް ޤާނޫނުގައި ހިމެނިފައިނުވޭ އިންޑިއާގެ ޕްރައިމިނިސްޓަރު އަންގާގޮތަށް އެމްޑީޕީ ހަރުގެއިން ނެރޭ ޤަރާރަކަށް ޜައީސް ޔާމީނަށް ޙުކުމް ކުރެވިދާނެ ކަމަށް. ޢަދުލު އިންސާފު ޤާއިމުކޮށްދޭން އައިސަރުކާރުން ޢަދުލުގެ ނިޒާމު މިއޮތީ އަންދާޤާނޫނަށް ބަދަލުކޮށްފަ. ރައްޔިތުން ނިކުމެގެން ރައްޔިތުންގެ ހިންގޭނީ.\nރައީސް ސޯލިހާއި، ރައީސް ނަޝީދުމެންނަކީ މިގައުމު ބަނޑު އަޅާލި ބޮޑުދެ ވަގު އެކަމުގެ ދެ މޭސްތިރި... ތިކަމެއް އޮޅުވައެ ނުލެވޭނެ!!!\nޖެނުއަރީ 24, 2021 08:19\nމިހެންވެސް ޖެހިދާނެ ސުރުޚީ "ޖޭ.އެސް.ސީ އިން މައްސަލަ ބަލަމުން ދާތީ ރައީސް ޔާމީނާއި އޭނާގެ ސަޕޯޓަރުން ގެ ހަމްދަރުދީ ހޯދުމަށް ރައީސް ޔާމީނު ސަލާމަތްކުރަން ރައުޔު ނެރެފި."\nޖެނުއަރީ 24, 2021 08:23\nއަހަރެމެންގެ ވެރިކަމެއްގައި ޝަހީދުއަށް ޖޭއެއްސީގެ ރައީސްކަންދީ ހިސާނު ޖަލަށްލާނައން! ދަތިކަމަކަށްފަހު ފަސޭހައެއް ލިބޭނެކަމުގެ ތިޔަރީއަށް ޔަޤީންކުރއްވާ! އަންނި ރާއްޖޭގައި ނެތުން ހުކުމް ލަސްކުރީ! މިގައުގައި ޝަހީދުމެންކަހަލަ ޖެހިލުންކަ އިންސާފުގެ ބަސްބުނަންކެރޭ ފަޑިޔާން ބޭނުންވަނީ ޔާމީނުގެ އިސްތިއުނާފު މައްސައި ހުކުން ކުރަންތިބި ޝަހީދު ފިޔައި ދެންތިބި ފަޑިޔާރުންނަކީ ހިސާނު ލިޔެފައި ފޮނުވާ ހުކުމް ކިޔާލަންތިބޭ ފަޑިޔާރުން! ފަޑިޔާރުން ފޯނުކޯލުން ބިރުދައިގެން ތިބޭފުޅުން އިންވާ ހިސާނުގެ ހުކުން މައްސަލައެއް ކުރިމަތިވާ ދުވަހަކު ހިސާނު އޭގެ ޒިންމާއެއް ނުނަގާނެ،ދަންނަކަމަކަށްވެސް ނުހަދާނެ އަދި ބޮޑިބޯނީ ތިޔަފަޑިޔާރުން! ކުރުގޮތަކަށް ބުނާނަމަ ފަޑިޔާހުން ތިޔަވަނީ ކަތިލެވޭ ކަންބަޅިއަކަށް! މިހަޤީޤަތް މިއަދު ،މާދަމާ ދުރުނޫން މުސްތަޤުބަލެއްގައި ފަޑިޔާރުންނާ ބައްދަލުކުރާނެ!


Japan gai huri faisaathah dhookuran govaalan: Iran\nޖަޕާންގައި ހުރި ފައިސާތައް ދޫކުރަން ގޮވާލަން: އީރާން\nއިބްރާހީމް ރައީސީ (ކ) އަދި ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީ: އީރާންގެ ވެރިރަށް ތެހެރާންގައި ބައްދަލު ކުރެއްވި\nއީރާނަށް ލިބެން ޖެހޭ ގިނަ އަދަދެއްގެ ފައިސާ ޖަޕާނުން ހިފަހައްޓާފައި ހުރި ކަމަށް އީރާނިއަން-ޖަޕަނީޒް ޖޮއިންޓް ކޮމިޓީ އޮފް ކޮމާސްގެ ޗެއާމަން، ބަހްރަމް ޝަކޯރީ މި އަހަރު އޭޕްރީގައި ވިދާޅުވި އެވެ. އޭނާ ވިދާޅުވި ގޮތުން އީރާނަށް ލިބެންޖެހޭ ދެ ބިލިއަން ނުވަތަ ފަސްބިލިއަން ޑޮލަރު ޖަޕާންގެ ބޭންކްތަކުގައި އެބަ ހުއްޓެވެ.\nޖަޕާނުން ހިފަހައްޓާފައި ހުރި އީރާންގެ ފައިސާތައް ދޫކޮށްލުމަކީ ދޭދޭ ގުޅުމަށް އެދެވޭ އަސަރު ކުރާނެ ކަމެއް ކަމަށް އީރާންގެ ރައީސް، އިބްރީހީމް ރައީސީ ވިދާޅުވެފައި ވެއެވެ. ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީއާ ތެހެރާންގައި ބައްދަލު ކުރައްވައި ރައީސީ ވިދާޅުވީ ޖަޕާނާއެކު ގުޅުން ބަދަހި ކުރުމަކީ އީރާނަށް ވަރަށް ބޮޑު އުފަލެއް ކަމަށެވެ.\nއެމެރިކާއިން އިރާނަށް އިގުތިސޯދީ ގޮތުން ދަތިކުރަން އަޅާފައި ހުރި ފިޔަވަޅުތަކުގެ ސަބަބުން އީރާނަށް ލިބެންޖެހޭ 10 ބިލިއަނަށް ވުރެ ގިނަ ޑޮލަރު ބޭރު ގައުމުތަކުގެ ބޭންކްތަކުގައި ހަރުލާފައި އެބަހުއްޓެވެ. މިކަމުގައި އަދި އޮތް އެންމެ ހެއްވާ ކަމަކީ މި ފައިސާއަކީ އީރާނުން ވިއްކި ތެލަށާއި ގޭހަށް ލިބެން ޖެހޭ އަގު ކަމަށް ވުމެވެ.\nދެކުނު ކޮރެއާ އާއި ޖަޕާން އަދި އެމެރިކާއިން ބުނާހާ ގޮތެއް ހަދާ ގައުމުތަކުން އީރާނުގެ ފައިސާ ހިފަހައްޓާފައި ހުރީ އެމެރިކާއަށް ކޮށްދޭ ހެޔޮ ކަމެއް ގޮތުގަ އެވެ. އެމެރިކާގެ ހުއްދައާ ނުލައި މި ފައިސާއިން ބޮޑުލާރިއެއް ވެސް ތެހެރާނަށް ދިނުން މަނަލެވެ.\nޓްރަމްޕް ސަރުކާރުން އީރާނަން ދަތިކުރަން އަޅާފައި ހުރި ފިޔަވަޅުތައް ހަރުކަށިކުރީ އެމެރިކާއާ ބައިވެރިން އީރާނާއެކު 2015 ގައި ހެދި ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ)، އީރާން ނިއުކްލިއާ ޑީލް މެއި 8، 2018 ގައި އުވާލުމަށް ފަހު އެވެ.\nއިބްރާހީމް ރައީސީ (ކ) އަދި ޖަޕާންގެ ފޮރިން މިނިސްޓަރު ތޮޝިމިޝޫ މޮޓެގީ: އީރާންގެ ވެރިރަށް ތެހެރާންގައި ބައްދަލު ކުރައްވަނީ\nނިއުކްލިއާ ޑީލަކީ އީރާނުން ނިއުކްލިއާ ހަކަތަ މުއްސަނދިކުރަން ކުރާ މަސައްކަތްތައް ވަކި ހައްދެއްގައި ދެމެހެއްޓުމަށް ޝަރުތުކޮށް ހެދި އެއްބަސްވުމެވެ. މި އެއްބަސްވުން އުވާލުމުން ހުޅަނގަށް އޮތް ބިރަކީ އީރާނުން ނިއުކްލިއާ ބޮމެއް އުފެއްދުމެވެ.\nއިރާނަށް ހިރި ނުލެވޭ ވަރަށް ދަތިކޮށް ފައިސާތައް ހިފެހެއްޓުމުގެ ބޭނުމަކީ ނިއުކްލިއާ ހަތިޔާރު އުފެއްދޭ ފެންވަރަށް ޕްލުޓޯނިއަމް މުއްސަނދި ކުރަން ކުރާ މަސައްކަތްތައް ކާމިޔާބުވިއަ ނުދިނުމެވެ.\nއެމެރިކާއާ ބައިވެރިންގެ އުންމީދަކަށް ވެފައި އޮތީ އިގުތިސޯދީ ގޮތުން ތެހެރާނަށް ދަތި ކުރުމުން އީރާންގައި ބައިބައިވުން އުފެދި ވެރިންނާ ދެކޮޅަށް ރައްޔިތުން ނުކުތުމެވެ. އެކަމަކު އެކަމެއް ނުވި އެވެ.\nދުނިޔެއަށް ދެން ފެންނަން ފެށީ އީރާނުން އަނެއްކާ ވެސް ނިއުކްލިއާ މާއްދާތައް މުއްސަނިދި ކުރަން ފެށި މަންޒަރެވެ.\nއެމެރިކާގައި ޓްރަމްޕް ސަރުކާރު ވެއްޓި ޖޯ ބައިޑަން ރައީސްކަމާ ހަވާލުވެ ވަޑައިގެން އީރާނާއެކު ނިއުކްލިއާ ޑީލަކަށް ދަނީ މަޝްވަރާކުރެވެމުންނެވެ. ވާހަކަތައް ކޮޅެއްގައި ޖެހިއްޖެ ނަމަ ޖޭސީޕީއޯއޭ ކަހަލަ އެހެން އެއްބަސްވުމެއް ހަދައި އެމެރިކާއިން އަޅާފައި ހުރި ދަތިތަކަށް ލުޔެއް ދިނުމަކީ އެކަށީގެންވާ ކަމެވެ.\nއެމެރިކާ ނިއުކްލިއަ އީރާން + ޖަޕާން\nއުތުރު ކޮރެއިން އަނެއްކާ މިސައިލެއް ފޮނުވައިފި


ލޯބިވެރިންގެ ދުވަސް ފާހަގަކުރުން – ޙުކުމަކީ ކޮބާ؟ – DhiSalafiyyah\nލޯބިވެރިންގެ ދުވަސް ފާހަގަކުރުން – ޙުކުމަކީ ކޮބާ؟\n12/02/2012 ޢަޤީދާއާއި ފިރުޤާތައްއައްޝައިޚް މުޙައްމަދު ޝަމްޢޫން\nކޮންމެ އުއްމަތަކަށްވެސް އެބައިމީހުން އުފާކުރުމަށްޓަކައި ޢީދުތަކެއް ވެއެވެ. މިގޮތުން މުސްލިމުންނާއި، ޔަހޫދީންނާއި، ނަޞާރާއިންގެވެސް، ޢީދުތަކެއް ވެއެވެ. އަދި ހަމައެފަދައިން މުޝްރިކުންގެވެސް ޢީދުތަކެއް ވެއެވެ. ކޮންމެ ބައެއްވެސް އެބައިމީހުންގެ ޢީދުތައް ފާހަގަ ކުރަމުންދަނީ އެބައިމީހުންގެ ޢަޤީދާއާއި، އުޞޫލުތަކާއި އެއްގޮތަށެވެ. ފަހެ އަހަރެމެން މުސްލިމުން، އަހަރެމެންގެ ޢީދުތައް ފާހަގަކުރަންޖެހެނީ ﷲތަޢާލާ ޝަރުޢުކުރައްވާފައި ގޮތަށެވެ. އެއިލާހުގެ ފޮތާއި، ނަބިއްޔާ ޞައްލަﷲ ޢާލައިހިވަސައްލަމަގެ ސުންނަތުގައި ބަޔާންވެފައިވާ ގޮތަށެވެ. އަހަރެމެންގެ ޢާދަކާދައާއި އެއްގޮތަކަށް ނޫނެވެ. އެހެނީ، ބުއްދިއާއި، އާދަކާދަތައް ދީނުގެ މައްޗަށް އިސްކުރުމަކީ ހުއްދަވެގެންވާ ކަމެއް ނޫނެވެ.\nމުސްލިމުންގެ ދެޢީދަކީ، ފަރުދީ އަދި އިޖުތިމާޢީ އެތައް ހެވެއް އެކުލެވިގެންވާގޮތަށް ބޮޑުވެގެންވާ ޙިކުމަތަކަށްޓަކައި ޝަރުޢުކުރެވިފައިވާ ދެޢީދެވެ. ނަމަވެސް ގިނަ މީސްތަކުންވަނީ ޝައިޠާނާގެ ކެހިވެރި މަޅީގައި ޖެހި، އާ ޢީދުތަކެއް ފާހަގަކުރަން ފަށާފައެވެ. މިގޮތުން ޝައިޠާނާ އެބައިމީހުންނަށް ޒީނަތްތެރިކޮށްދީފައިވާ ޢީދުތަކުގެ ތެރޭގައި ‘ވެލެންޓައިންސްޑޭ’ ނުވަތަ ލޯބިވެރިންގެ ދުވަސް ހިމެނެއެވެ. މިއީ މުސްލިމުންގެ ތެރޭގައި ވަރަށް ބޮޑަށް ފެތުރެމުން އަންނަ ޢީދެކެވެ. 14 ފެބްރުއަރީ ގައި ރަތް ހެދުންލައި، ރަތް މާތަކާއި، ލޯބީގެ ޅެންތަކާއި، ހަދިޔާތައް އެބައިމީހުންގެ ލޯބިވެރީންނަށް ފޮނުވައި ފާހަގަ ކުރަމުންދާ މިޢީދަކީ، އެބަޔަކާއި ޚިލާފުވުމަށް މުސްލިމުންނަށް އަމުރުވެވިގެންވާ އަހުލުކިތާބިންގެ ފަރާތުން އައިސްފައިވާ ޢީދެކެވެ.\nމިޢީދުގެ އަޞްލު ރުޖޫޢަވަނީ، ވެލެންޓައިން ނަމަކަށް ކިޔާ ފާދިރީއަކަށެވެ. ފެބްރުއަރީ މަހުގެ މެދުތެރޭގައި ރޫމީންތައް ޖަމަޢަވެ، އެބައިމީހުންގެ ރަށުގައި ދިރިއުޅޭ ކައިވެނިނުކޮށްތިބޭ އަންހެން ކުދީންގެ ނަންތައް ލިޔުމަށްފަހު، އެއްޗަކަށް އެ ގަނޑުކޮޅުތައް އަޅައެވެ. ދެން ކޮންމެ ޒުވާނަކުވެސް އެއިން ގަނޑުކޮޅެއް ނަގަނީއެވެ. އެއަށްފަހު، އެމީހަކަށް ނެގޭ ގަނޑުކޮޅުގައިވާ އަންހެން ކުއްޖާއާއެކު އެއްއަހަރު ވަންދެން އޭނާ އުޅެންވީއެވެ. އެއްއަހަރު ވުމުން ބޭނުމިއްޔާ ހަމަ އެއަންހެން ކުއްޖާއާއެކު އުޅެންވީއެވެ. އެހެން ނޫނީ އަނެއްކާވެސް އެ ގުރުއަތުގައި ބައިވެރިވެ އާކުއްޖެއް ހޯދަންވީއެވެ. މިއީ ނަބިއްޔާ ޞައްލަﷲ ޢަލައިހިވަސައްލަމަ ގެނެސްދެއްވިގޮތް، އެއީ މާކުރީގެ ބޯދާގޮތްތަކެއް ކަމުގައިބުނެ، އެކަލޭގެފާނުގެ އިރުޝާދުތަކުގައި ކޮޅުފައިން ޖަހަމުންދާ މީހުން މިއަދު ޢަމަލުކުރަމުންދާ ގޮތެވެ. މިއީ، އެބައިމީހުންނަށް ބޯދާގޮތަކަށް ނުވިއެވެ.\nކޮންމެއަކަސް މިގޮތުގައި ކަންތައް ކުރިއަށްދަނިކޮށް، ސިފައިންނަށް މިފަދަ ޢަޤުދެއް ކޮށްނުދިނުމަށް، މީލާދިން3ވަނަ ޤަރުނުގެ ފަހުކޮޅުގައި ރޫމީންގެ އިމްބްރާޠޫރު ކްލޯޑިއަސް ދެވަނަ، ފާދިރީންނަށް އަމުރުކުރިއެވެ. އެއީ ކައިވެނިނުކޮށް އުޅޭ ސިފައިންގެ ފައިދާ، ލަޝްކަރަށް ބޮޑުކަމުގައި ބުނެއެވެ. ނަމަވެސް ވެލެންޓައިން މި އަމުރަކަށް ތަބަޢަނުވިއެވެ. އަދި ސިއްރިއްޔާތުގައި ސިފައިންނަށް އަޤުދު ކޮށްދެމުން ދިޔައެވެ. މާގިނަދުވަސް ތަކެއް ނުވެ، މިކަން އިމްބްރާޠޫރަށް އެނގިޖެއެވެ. އަދި ވެލެންޓައިން ހައްޔަރުކޮށް އޭނާ މެރުމަށް ޙުކުމް ކުރެވުނެވެ. އަދި މީލާދީން 270 ވަނަ އަހަރުގެ ފެބްރުއަރީ 14ވަނަ ދުވަހު އޭނާ މަރާލެވުނެވެ. އެއަށްފަހު ނަޞާރާއިން، ކޮންމެ އަހަރެއްގެ ފެބްރުއަރީ މަހުގެ 14ވަނަ ދުވަސް، ރަތް މާތަކާއި، ލޯބީގެ ޅެންތަކާއި، ހަދިޔާތައް އެމީހުންގެ ލޯބިވެރީންނަށް ފޮނުވައި، ވެލެންޓައިންގެ ދުވަހުގެ ނަމުގައި ފާހަގަ ކުރަން ފެށިއެވެ. މި ނޫން އެހެން ރިވާޔަތްތަކެއްވެސް މިދުވަހުގެ އަޞްލާއި ބެހޭގޮތުގައ ވާރިދުވެފައިވެއެވެ.\nލޮބުވެތި މުސްލިމް އަޚުންނާއި އުޚްތުންނޭވެ! އެބައިމީހުންގެ ފާދިރީއެއްގެ ހަދާންތައް އާކޮށް، ނަޞާރާއިން ފާހަގަ ކުރަމުންދާ މިފަދަ ދުވަހެއް ފާހަގަކުރުން އަހަރެމެން މުސްލިމުންގެ މައްޗަށް ހުއްދަވާނީ ކޮންފަދައަކުން ހެއްޔެވެ! އަހަރެމެންގެ ދީނުގައި، ޔަހޫދީންނާއި ނަޞާރާއިންނާއި ޚިލާފުވުމަށާއި، އެމީހުންނަށް ތަބަޢަނުވުމަށް އަމުރުކުރެވިފައިވަނީ ކިހާމިންވަރަކަށް ހެއްޔެވެ؟ އެ އަމުރުތައް އެނގިފައި ނުވާނަމަ، ނުވަތަ ހަނދާން ނެތިފައިވާނަމަ ތިރީގައި މި ބަޔާންކޮށްލަނީއެވެ. ﷲއަހަރެމެން އެންމެނަށްވެސް ހިދާޔަތު ދައްކަވާށިއެވެ!\n1-ﷲތަޢާލާ ވަޙީކުރައްވާފައިވެއެވެ. وَالَّذِينَ لا يَشْهَدُونَ الزُّورَ وَإِذَا مَرُّوا بِاللَّغْوِ مَرُّوا كِرَامًا (الفرقان: ٧٢) ” އެބައިމީހުންނީ (މުއުމިނުންނީ) މުޝްރިކުންގެ ޢީދުތަކާއި ފާސިޤުކަންތައް ކުރެވޭ މަޖިލިސްތަކުގައި ބައިވެރި ނުވާ، ދޮގުވާހަކަ ދައްކައި، ދޮގު ހެކިނުދޭ މީހުންނެވެ. އަދި އެފަދަ ފާސިޤު ކަންތައް ކުރާ ބައެއްގެ ކައިރިން ދާނަމަ އެބައިމީހުން އަވަސް ހިނގުމެއްގައި އެތަން ފަހަނަޅައި ދެއެވެ. “ މި އާޔަތުގެ ތަފްސީރުގައި، އިބްން ސީރީން އާއި، މުޖާހިދާއި، ޟައްޙާކާއި، ރަބީޢު ބިން އަނަސާއި، ޢިކްރިމާއާއި ސަލަފުންގެ އެތައް ބޭކަލެއްގެ ފަރާތުން މިފަދައިން ރިވާވެގެންވެއެވެ. މި އާޔަތުގައި މިވާ الزُّورُ އަކީ، މުޝްރިކުންގެ ޢީދުތަކެވެ. ޝެއިޚުލް އިސްލާމް އިބްނު ތައިމިއްޔާ ރަޙިމަހުﷲ ވިދާޅުވިއެވެ. “މިފަދައިން އެބައިމީހުންގެ ޢީދުތަކަށް، ﷲތަޢާލާ الزُّورُ އޭ ވަޙީކުރެއްވިއެވެ. އަދި އެއިލާހުގެ އަޅުންނަށް (މުސްލިމުންނަށް)، އެތަންތަނަށް ދިއުން މަނާކުރެއްވިއެވެ. އެތަންތަނަށް ދިއުން މަނާކުރެވިފައި ވާއިރު، ތަރުޙީބުދީ، އޭގައި ބައިވެރިވުން ހުއްދަވާނީ ކިހިނަކުން ހެއްޔެވެ! “\n2-ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. إِنَّ لِكُلِّ قَوْمٍ عِيدًا وَإِنَّ عِيدَنَا هَذَا الْيَوْمُ (متفق عليه) “ހަމަކަށަވަރުން ކޮންމެ ބަޔަކަށްވެސް ޢީދެއްވެއެވެ. އަދި އަހަރެމެންގެ ޢީދަކީ މިއަދެވެ. (އެބަހީ، ފިޠުރު ނުވަތަ އަޟްޙާގެ ދުވަހެވެ.) “ އިމާމް އައްޛަހަބީ ރަޙިމަހުﷲ ވިދާޅުވިއެވެ. “އެކަލޭގެފާނުގެ މިޙަދީޘުން، ކޮންމެ ބައެއްގެ ޢީދަކީވެސް އެބަޔަކަށް ޚާއްޞަ އެއްޗެއްކަން އެނގެއެވެ. ﷲ ތަޢާލާ ވަޙީކުރައްވާފައިވާ ފަދައިންނެވެ. لِكُلٍّ جَعَلْنَا مِنْكُمْ شِرْعَةً وَمِنْهَاجًا (المائدة: ٤٨) މާނައީ: ތިޔަބައިމީހުންގެ ތެރެއިން ކޮންމެ ބަޔަކަށްމެ ޝަރީޢަތަކާއި ފާޅުވެގެންވާ މަގެއް ތިމަންއިލާހު ލެއްވީމެވެ. ފަހެ، ނަޞާރާއިންނާއި ޔަހޫދީންގެ ޝަރީޢަތާއި ޤިބުލައަށް، މުސްލިމުން ތަބަޢަނުވާފަދައިން، އެމީހުންނަށް ޚާއްޞަ ޢީދުތަކުގައިވެސް ބައިވެރިވެގެން ނުވާނެއެވެ. “\n3-ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. مَنْ تَشَبَّهَ بِقَوْمٍ فَهُوَ مِنْهُمْ (رواه أبو داود و صححه الألباني) “(ކޮޕީކޮށް) ބަޔަކާއި ވައްތަރުވެއްޖެ މީހަކީ، ފަހެ އެބައިމީހުންގެ ތެރެއިންވާ މީހެކެވެ. “ މި ޙަދީޘްފުޅުގައި މިވަނީ، ކާފިރުންނާއި ވައްތަރުވުން ޞަރީޙަކޮށް ނަހީކުރައްވާފައެވެ. އެހެނީ އެމީހުންނާއި ވައްތަރުވުމަކީ އޭގައި އެތަކެއް ފަސާދައެއް ހިމެނިގެންވާ ކަމެކެވެ.\n1-އެމީހުންގެ ޢީދުތަކުގައި ބައިވެރިވުމަކީ، އެމީހުންގެ ބާޠިލުގޮތަށް ރުހުމެވެ.\n2-ބޭރުފުށުންވެސް އެމީހުންނާއި ވައްތަރުވެއްޖެނަމަ، އެކަންތައް އެތެރެފުށުގެ ލޯތްބާއި ކުލުނައަށް ވާރުތަކުރެއެވެ. ހަމައެފަދައިން އެތެރެފުށުން އެމީހުންގެ ޢަމަލުތަކާމެދު ރުހުމަކީ، ބޭރުފުށުން އެމީހުންނާއި ވައްތަރުވުން ވާރަތަކުރާ ކަމެކެވެ.\n3-އެމީހުންނާއި ވައްތަރުވުމަކީ، އެމީހުންގެ ޝިޢާރުތައް ފެތުރުމެވެ.\n4-އެމީހުންނާއި ވައްތަރުވުމަކީ އެމީހުންނަށް ނަޞްރުދީ އެމީހުންގެ ދީނަށް ތަބާވުމެވެ.\n4-އަނަސް ބިން މާލިކް ރަޟިޔަﷲ ޢަންހުގެ ކިބައިން ރިވާވެގެންވެއެވެ. قَدِمَ رَسُولُ اللَّهِ -صلى الله عليه وسلم- الْمَدِينَةَ وَلَهُمْ يَوْمَانِ يَلْعَبُونَ فِيهِمَا فَقَالَ: مَا هَذَانِ الْيَوْمَانِ. قَالُوا كُنَّا نَلْعَبُ فِيهِمَا فِى الْجَاهِلِيَّةِ. فَقَالَ رَسُولُ اللَّهِ -صلى الله عليه وسلم-: إِنَّ اللَّهَ قَدْ أَبْدَلَكُمْ بِهِمَا خَيْرًا مِنْهُمَا يَوْمَ الأَضْحَى وَيَوْمَ الْفِطْرِ. (رواه أبوداود وصححه الألباني) ” ރަސޫލުﷲ ޞައްލަﷲ ޢަލައިހިވަސައްލަމަ މަދީނާއަށް ހިޖުރަކުރެއްވިއިރު، މަދީނާގެ އަހުލުވެރިން ކުޅެ އުޅުމަށްޓަކައި ދެ ޢީދެއްވިއެވެ. ދެން ފަހެ ނަބިއްޔާ ޞައްލަﷲ ޢަލައިހިވަސައްލަމަ ސުވާލުކުރެއްވިއެވެ. މިއީ ކޮން ދެދުވަހެއް ހެއްޔެވެ؟ އެބައިމީހުން ބުންޏެވެ. ޖާހިލިއްޔަ ޒަމާނުގައި، ތިމަންމެން އެދެދުވަހު ކުޅެ އުޅުނީމެވެ. ދެންފަހެ ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. ހަމަކަށަވަރުން، އެ ދެދުވަހުގެ ބަދަލުގައި، އެއަށްވުރެ ހެޔޮވެގެންވާ ދެދުވަހެއް ﷲ ތަޢާލާ ތިޔަބައިމީހުންނަށް ދެއްވައިފިއެވެ. އެއީ ޢަޟްޙާގެ ދުވަހާއި ފިޠުރުގެ ދުވަހެވެ. “\nފަހެ ޖާހިލިއްޔަ ޒަމާނުގައި އެމީހުން ފާހަގަ ކުރަމުން އައި ދެދުވަސް ފާހަގަ ކުރުންމަތީ ދެމިތިބުމަށް ރަސޫލުﷲ ޞައްލަﷲ ޢަލައިހިވަސައްލަމަ އެއްބަސްވެވަޑައި ނުގެންނެވިއެވެ. އަދި، އެ ދެދުވަހަށްވުރެ ހެޔޮވެގެންވާ ދެދުވަހެއް މުސްލިމުންނަށް ދެއްވާފައިވާކަން ބަޔާންކުރެއްވިއެވެ. އެހެންކަމުން ކާފިރުންގެ ޢީދުތައް ފާހަގަ ކުރުން ހުއްދަ ނޫންކަން އެނގިގެންދެއެވެ. ޖާހިލިއްޔަ ޒަމާނުގެ ކަންތައްތަކުން ދުރުވުމަށް އަމުރުކުރެވިފައި ވާފަދައިން، ޔަހޫދީންނާއި ނަޞާރާއިންނާއި ވައްތަރު ނުވުމަށްވެސް އަމުރުކުރެވިފައިވެއެވެ.\n5-އިބްނު ތައިމިއްޔާ ރަޙިމަހުﷲ ވިދާޅުވިއެވެ. ” ހަމަކަށަވަރުން ޢީދުތަކަކީ، ކޮންމެ ބަޔަކަށްވެސް ޚާއްޞާކުރެވިފައިވާ ޝަރީޢަތްތަކާއި، މަންހަޖުތަކާއި، އަޅުކަންތަކުގެ ތެރެއިން ހިމެނޭ ކަމެކެވެ. ﷲ ތަޢާލާ ވަޙީކުރައްވާފައިވެއެވެ. لِكُلِّ أُمَّةٍ جَعَلْنَا مَنْسَكًا هُمْ نَاسِكُوهُ (الحج: ٦٧) މާނައަކީ: އެބައިމީހުން ތަބަޢަވުމަށްޓަކައި، ތިމަން އިލާހު، ކޮންމެ އުއްމަތަކަށްވެސް ޚާއްޞަ ޝަރީޢަތްތަކެއް ލެއްވީމެވެ. “ އަދި އެހެންތަނެއްގައި ވިދާޅުވެފައިވެއެވެ. “އެހެންކަމުން އެބައިމީހުންގެ ޢީދުތަކުގައި ބައިވެރިވުމާއި، އެބައިމީހުންގެ ޤިބުލައަށް ތަބަޢަވުމުގައި ތަފާތެއް ނުވެއެވެ. “\nލޮބުވެތި މުސްލިމް އަޚުންނާއި އުޚްތުންނޭވެ! ޔަހޫދީންނާއި ނަޞާރާއިންގެ ޢީދުތަކުގައި ބައިވެރިވުން ހުއްދަނުވާ ފަދައިން، އެމީހުންނަށް އެދުވަސްތަކުގެ ތަހުނިއާ ކިއުމަކީވެސް އަހަރެމެން މުސްލިމުންނަށް ހުއްދަ ކަމެއް ނޫނެވެ. އިބްނުލް ޤައްޔިމް ރަޙިމަހުﷲ ވިދާޅުވިއެވެ. ” ޔަހޫދީންނާއި ނަޞާރާއިންނަށް ޚާއްޞަވެގެންވާ، އެބައިމީހުންގެ ކުރުފުރުގެ ޝިޢާރުތަކުން އެބައިމީހުންނަށް ތަހުނިޔާ ކިޔުމަކީ ޙަރާމްކަމެއް ކަމަށް ޢިލްމުވެރިން އިއްތިފާޤުވެލައްވައެވެ. “ އަދިވެސް ވިދާޅުވެފައިވެއެވެ. “އެއީ ޞަލީބަށް ސަޖިދަ ކުރުމުން، އެމީހުންނަށް ތަހުނިޔާ ކިޔުން ފަދަ ކަމެކެވެ. އަދި ކިއެއްތަ! އެއީ ރާބުއިމާއި، ޒިނޭކުރުމަށް ހިއްވަރުދީ ތަހުނިޔާ ކިޔުމަށްވުރެވެސް ބޮޑުވެގެންވާ ފާފައެކެވެ. “\nލޮބުވެތި މުސްލިމް އަޚުންނާއި އުޚްތުންނޭވެ! ލޯބިވުމާއި، އޯގާތެރިވުމަކީ އިސްލާމްދީނުގައި ޙަރާމްކުރެވިފައިވާ ކަމެއް ނޫނެވެ. ނަމަވެސް އެއީ ޝަރުޢީ ޙުދޫދުތަކުގެ ތެރޭގައި އެކަން ކުރާނަމައެވެ. ﷲ ތަޢާލާ އަޅުގަނޑުމެން އެންމެނަށްވެސް ހިދާޔަތު ދައްކަވާށިއެވެ!